মুন্সীগঞ্জের সরকারি স্কুলে শিক্ষক সংকটে পাঠদান ব্যহত – MCtv\nমুন্সীগঞ্জের ঐতিহ্যবাহী দু’টি শিক্ষা প্রতিষ্ঠান এ ভি জে এম সরকারি বালিকা উচ্চ বিদ্যালয় ও কে কে গভ. ইনস্টিটিউশনের। কিন্তু শিক্ষক সংকটের কারণে এ দু’টি সরকারি শিক্ষা প্রতিষ্ঠানে পাঠদান কার্যক্রম ব্যাহত হচ্ছে। জানা যায়, এ ভি জে এম সরকারি বালিকা উচ্চ বিদ্যালয়ে ৫৩টি পদের বিপরীতে বর্তমানে শিক্ষক রয়েছেন ৩১ জন। ২২ জন শিক্ষকের পদ শূন্য। কে কে গভ. ইনস্টিটিউশন স্কুলে ৪৯টি শিক্ষক পদের বিপরীতে বর্তমানে শিক্ষক রয়েছেন ৩৪ জন। ১৫টি পদই শূন্য রয়েছে।\nএ ভি জে এম সরকারি বালিকা উচ্চ বিদ্যালয়ের সহকারী প্রধান শিক্ষক শিউলি আক্তার বলেন, এ বিদ্যালয়ে বর্তমানে এক হাজার ৮২১ জন শিক্ষার্থী রয়েছে। স্কুলে ৫৩টি পদের বিপরীতে শিক্ষক রয়েছেন ৩১ জন। এরমধ্যে ২৯ জন সহকারী শিক্ষক ও দু’জন সহকারী প্রধান শিক্ষক। প্রধান শিক্ষকের পদ শূন্য। বাংলা বিষয়ে আটজন শিক্ষক থাকার কথা থাকলেও রয়েছেন দু’জন।\nওই বিদ্যালয়ের দশম শ্রেণির (দিবা) শ্রেণি শিক্ষক শামসুল আলম বলেন, দুই বছর ধরে ব্যবসায় শিক্ষা বিভাগে কোনো শিক্ষক ছিল না। তখন ছাত্রীরা কোচিং নির্ভর ছিলো। তবে বর্তমানে ব্যবসায় শিক্ষা বিভাগে দুই শিফটে শিক্ষক রয়েছেন তিনজন।\nঅপরদিকে কে কে গভ. ইনস্টিটিউশনের প্রধান শিক্ষক (ভারপ্রাপ্ত) মনসুর আহমেদ বলেন, দুই শিফট মিলিয়ে মোট এক হাজার ৭০০ শিক্ষার্থী রয়েছে। স্কুলে ৪৯ জন শিক্ষকের বিপরীতে বর্তমানে কর্মরত রয়েছেন ৩৪ জন। পদার্থ, রসায়ন বিষয়ের শিক্ষক প্রয়োজন চারজন কিন্তু রয়েছে দু’জন। বাংলা বিষয়ের জন্য দুই শিফটে ছয়জন শিক্ষক প্রয়োজন হলেও শিক্ষক রয়েছেন একজন। অফিস সহকারী চারটি পদে একজনও নেই। দুই বছর ধরে সহকারী প্রধান শিক্ষক ও প্রধান শিক্ষকের দায়িত্ব পালন করে আসছি।\nবিদ্যালয়ের দশম শ্রেণি (প্রভাতি) ‘ক’ শাখার শিক্ষক আতাউর রহমান বলেন, আমার শ্রেণিতে ৭২ জন ছাত্র রয়েছে। একজন শিক্ষক তিনটি করে ক্লাস নেওয়ার কথা থাকলেও ছয়টি করে ক্লাস নিচ্ছেন। শিক্ষক সংকটের কারণে ছাত্ররা প্রাইভেট ও কোচিংয়ের দিকে আগ্রহী হচ্ছে।\nজেলা শিক্ষা অফিসার ইউনুছ ফারুকী বলেন, সারাদেশেই হাই স্কুলগুলোতে শিক্ষক সংকট রয়েছে। তবে খুব শিগগির এ সমস্যা সমাধান হবে। শিক্ষকদের কোচিং ও প্রাইভেট পড়ানোর ব্যাপারে সুনির্দিষ্টভাবে অভিযোগ ও প্রমাণ মিললে ব্যবস্থা নেওয়া হবে।


দক্ষিণ আফ্রিকার আরেকটি হতাশার কারণ বাংলাদেশ? - স্পোর্টস গসিপ দক্ষিণ আফ্রিকার আরেকটি হতাশার কারণ বাংলাদেশ? - স্পোর্টস গসিপ\nযেকোনো আইসিসি টুর্নামেন্ট মানেই দক্ষিণ আফ্রিকার জন্য হাহাকার আর আ'ক্ষেপ। ১৯৯২ সাল থেকে শুরু। এরপর সীমিত ওভারের ক্রিকে'টের বিশ্ব আসর তো কম হয়নি। মাঝে একমাত্র ১৯৯৮ সালে আইসিসি আয়োজিত মিনি বিশ্বকাপ জেতার সুখস্মৃ'তি আছে দক্ষিণ আফ্রিকার। এর বাইরে আইসিসির টুর্নামেন্ট মানেই যেন দক্ষিণ আফ্রিকার জন্য বেদনাবিধুর গল্পগাথা, না পাওয়ার দীর্ঘশ্বা'স।\n১৯৯২ ওয়ানডে বিশ্বকাপে সেমিফাইনালে দক্ষিণ আফ্রিকার নিশ্চিত জয় কেড়ে নিয়েছিল বৃষ্টি আর উদ্ভট বৃষ্টি আইন। এরপর ১৯৯৬ সালে কোয়ার্টার ফাইনালে দক্ষিণ আফ্রিকার জয়যাত্রা থামালেন ব্রায়ান লারা। ১৯৯৯ বিশ্বকাপের সেমিফাইনালে সেই ভৌতিক মুহূর্ত। ল্যান্স ক্লুজনার আর অ্যালান ডোনাল্ডের শেষ বলে জয়সূচক রান নিতে গিয়ে ‘ব্রেন ফেড’ হওয়া। পরেরবার ২০০৩ সালে নিজেদের মাঠে আবারও বৃষ্টি আইনের থাবা। এবার ক্যালকুলেটরে ঠিকঠাক হিসাব মেলাতেই গরমিল করে ফেলল তারা। আইসিসি টুর্নামেন্ট দক্ষিণ আফ্রিকার জন্য অ'ভিশাপ, এমন কিছু কেউ বললে, তাকে খুব একটা দোষ দেওয়া যায় না। এরপর ওয়ানডে বিশ্বকাপে ২০০৭, ২০১১, ২০১৫, ২০১৯—আরও চারটি আসর খেলেও কান্নাই হয়েছে প্রোটিয়াদের স'ঙ্গী।\n২০০৭ সাল থেকে শুরু হলো টি-টোয়েন্টি ক্রিকে'টের বিশ্বকাপ। দক্ষিণ আফ্রিকার গল্পটা বদলায়নি। তবে ওয়ানডে বিশ্বকাপের তুলনায় টি-টোয়েন্টিতে অবশ্য প্রোটিয়াদের হৃদয় ভাঙার কষ্টটা কিছুটা হলেও সহনীয়। দক্ষিণ আফ্রিকাকে সবচেয়ে বেশি পুড়িয়েছে ২০০৯ টি-টোয়েন্টি বিশ্বকাপ। সেবার সেমিফাইনালে পাকিস্তানের বিপক্ষে ৭ রানে হেরেছিল তারা। এরপর ২০১৪ সালে এসে টি-টোয়েন্টি বিশ্বকাপের সেমিফাইনালে খেলা হলেও ভারতের কাছে ৬ উইকে'টে হেরে স্বপ্নভ'ঙ্গ হয় তাদের। এর বাইরে ২০০৭, ২০১০, ২০১২ ও ২০১৬–তে দক্ষিণ আফ্রিকার ব্যর্থতার ধরনটা একই। কোনোবার সুপার এইট অথবা কোনোবার সুপার টেনেই শেষ হয়েছে তাদের বিশ্বকাপযাত্রা।\nএবারের টি-টোয়েন্টি বিশ্বকাপে শুরুটা ভালো হয়নি দক্ষিণ আফ্রিকার। প্রথম ম্যাচেই অস্ট্রেলিয়ার কাছে বাজে ব্যাটিংটা ভোগায় তাদের, যদিও লড়াই হয়েছে। কিন্তু ম্যাচটা জিততে পারেনি টেম্বা বাভুমা'র দল। তবে এরপর ওয়েস্ট ইন্ডিজকে সহজে হারালেও শ্রীলঙ্কার বিপক্ষে তাদের জিততে হয়েছে শেষ ওভারে এসে। এবার অবস্থাদৃষ্টে মনে হচ্ছে, দক্ষিণ আফ্রিকার জন্য সবচেয়ে বড় ‘কাল’ হয়েছে বাংলাদেশই। আবুধাবিতে বাংলাদেশকে ৮৪ রানে অলআউট করেও দক্ষিণ আফ্রিকা ব্যাট হাতে উড়িয়ে জিততে পারেনি ম্যাচটা। ৬ উইকে'টে জয় পেলেও সে ম্যাচের প্রত্যাশামতো রানরেট বাড়িয়ে নিতে না পারার ব্যর্থতাই কি ডোবাল তাদের! কাল ইংল্যান্ডের বিপক্ষে কাগিসো রাবাদার হ্যাটট্রিক আর ভালো এক জয়ের পর বাংলাদেশের বিপক্ষে ম্যাচটি সহজে জিততে না পারার ব্যর্থতাটাই সামনে চলে আসছে।\nবিখ্যাত ধা'রাভাষ্যকার নাসের হুসেইন কাল ম্যাচের ধা'রাভাষ্যে এটিই উল্লেখ করেছেন। শেষ পর্যন্ত বাংলাদেশকে কতটা ভালোভাবে হারানো গেল, এটি নিয়েই যেন প্রতিযোগিতা হলো অস্ট্রেলিয়া আর দক্ষিণ আফ্রিকার মধ্যে। সে লড়াইয়ে অস্ট্রেলিয়া পরিষ্কার ব্যবধানেই এগিয়ে। বাংলাদেশকে ৭৩ রানে অলআউট করে তারা ম্যাচটি জিতেছিল ৬.২ ওভারেই। আর দক্ষিণ আফ্রিকার ৮৪ রান পেরোতে খেলতে হয়েছে ১৩.৩ ওভার।\nএমন ছোট ছোট দীর্ঘশ্বা'সই যে আইসিসি টুর্নামেন্টে দক্ষিণ আফ্রিকার চিরদিনের স'ঙ্গী। এটাই যেন তাদের নিয়তি!


বিজয়ের স্বপ্ন দর্শণ ও চলমান অবস্থা | Writing From The Street ( রাস্তা থেকে বলছি )\n« বাংলাদেশে নির্বাচন ও জন আকাংখা\nকবিতাপত্র পরিষদ একটি কবিতা আন্দোলন »\nবিজয়ের স্বপ্ন দর্শণ ও চলমান অবস্থা\nDecember 11, 2014 by writerershad\nবিজয় কি ও কেনো? কেন বিজয় এসেছে? পূর্ব পাকিস্তানের মুসলমানেরা কি চেয়েছিল? কি ধরণের বিজয় চেয়েছিল? কেনই বা বিজয়ের বা স্বাধীনতার আকাংখা জন্ম নিলো? এসব আমার মনের ব্যক্তিগত প্রশ্ন।\nঅখন্ড ভারত বা বংগদেশে সবচেয়ে বেশী শোষিত ছিল বাংগালী মুসলমানেরা। শুরুতে মানে ১৭৫৭ সালে ইংরেজদের মানে ইষ্ট ইন্ডিয়া কোম্পানীর ষড়যন্ত্রের বিজয়কে সনাতন ধর্মীরা নিজেদের বিজয় মনে করে এবং ইংরেজদের সমর্থন জানিয়েছিলেন। তাঁদের কাছে মুসলমান বা ইংরেজ শাসণ ছিল বিদেশী শাসণ। এ ব্যাপারে ভুরি ভুরি দলিল দস্তাবেজ ও রেফারেন্স আছে।মুসলমান শাসক ধর্মবিদ গণ এদেশে স্থায়ীভাবে বসবাস করেছেন। নিজদেশে আর কখনই ফিরে যাননি। দাদাভাই নওরোজী তাঁর পোভার্টি ইন ইন্ডিয়া বইতে ইংরেজদের লুন্ঠনের দালিলিক প্রমান উত্থাপন করেছেন। সেসব এখন এখানে উল্লেখ করতে চাইনা। পাকিস্তান সৃষ্টি বা প্রতিষ্ঠা করেছিলেন আমাদের বাপদাদারা। তাঁদের বিশ্বাস বা দৃঢ়মত ছিলো অখন্ড ভারতে তাঁদের স্বার্থ রক্ষা পাবেনা। কংগ্রেস নেতারা মনে করতেন ভারত হিন্দু বা সনাতনধর্মীদের দেশ। তাই তাঁরা ভিন ধর্মী প্রধান সম্প্রদায় মুসলমানদের স্বার্থ রক্ষা করে কি ভাবে অখন্ড ভারত রক্ষা করা যায় তা কখনও ভাবেনি। কনফেডারেশন গঠণের চিন্তাকে কংগ্রেস নেতারা সমর্থনই করেনি। অথচ এই দেশটিই মুসলমানেরা শাসন করেছে প্রায় এক হাজার বছরের মতো। মুসলমানদের তৈরি ঐতিহ্য ও ইতিহাস এখন বহাল আছে ভারতীয় জীবনযাত্রায়। ফলে মুসলমানেরা আলাদা স্বাধীন দেশের স্বপ্ন দেখতে শুরু করেন। সনাতন ধর্মের নেতারা বলতেন, কংগ্রেস সকল দলমত ও ধর্মের প্রতিনিধিত্ব করে। তাই ইংরেজের সাথে দর কষাকষির একমাত্র অধিকার তাদেরই। কিন্তু দরকষাকষির সময় তাঁরা শুধু সনাতন ধর্মীদের কথাই বলতেন। তাই কংগ্রেস প্রতিষ্ঠার ২১ বছর পর সর্ব ভারতীয় মুসলমান নেতারা ঢাকায় মিলিত হয়ে মুসলীম লীগ প্রতিষ্ঠা করেন। হিন্দু নেতারা তার বিরোধিতা করেছেন। কিন্তু সেই বিরোধিতা যুক্তির ধোপে টিকেনি। কংগ্রেস যদি শুরু থেকেই মুসলমান স্বার্থের কথা বলতো তাহলে ভারত ভাগ হতোনা। এসব ইতিহাসের কথা, আমার কথা নয়। মুসলমানদের দাবী দাওয়া ও অধিকারকে অস্বীকার করার মাধ্যমে ভারতে দ্বিজাতি তত্ব প্রতিষ্ঠা করেছে কংগ্রেস ও হিন্দু নেতারা। কিন্তু দোষ চাপিয়ে দিয়েছে মুসলমান নেতাদের উপর, বিশেষ করে জিন্নাহর উপর। সনাতনধর্মীদের এই মিথ্যা প্রচারণার শিকার হয়েছেন আমাদের তথাকথিত এক শ্রেণীর শিক্ষিত সমাজ। এরাই তরুণদের ভিতর এই মিথ্যা প্রচারণা ছড়িয়ে দিয়েছে। অখন্ড ভারতের ফ্রেমওয়ার্কে বা রূপরেখায় মুসলমানদের স্বার্থ রক্ষা করার ব্যবস্থা যদি কংগ্রেস নেতারা নিতেন তাহলে ভারত ভাগ হতেনা। পাকিস্তান নামক একটি নতুন রাষ্ট্রের প্রস্তাব উত্থাপিত হয়েছে মাত্র ১৯৪০ সালে। আর প্রস্তাব উত্থাপন করেছেন বাংলার বাঘ(শেরে বাংলা) একে ফজলুল হক। মাত্র সাত বছর পরেই ভারত ভাগ হয়েছে হিন্দু নেতাদের গোঁড়ামীর ফলে। কিন্তু ইতিহাস তৈরি করা হলো জিন্নাহ বা মুসলমানরা ভারত ভাগের জন্যে দায়ী। একটা কথা সবার জানা দরকার যে, ভারত নামে কোন অখন্ড দেশ কখনই ছিলনা। এর কোন কেন্দ্রীয় শাসন ব্যবস্থা ছিলনা। ভারতের উত্তরাঞ্চলকে বলা হতো আর্যাবর্ত। আর দক্ষিনাঞ্চলকে বলা হতো দাক্ষিণাত্য। আর্যাবর্ত ছিল বিদেশ থেকে আগত ও বিজয়ী আরিয়াগণ(আর্যগণ)। আর্যরাই সাথে করে নিয়ে এসেছেন ধর্মীয় গুরু বা ঋষিদের। তাঁরাই আইন বানিয়েছেন। তাঁরাই ধর্ম তৈরি করেছেন। সে আইন ও ধর্ম এখনও জারি আছে। দক্ষিণের দেশ প্রেমিক রাজা ও ভুমিপুত্র রাবণকে পরাজিত করে আর্যনেতা রামচন্দ্র কালক্রমে দাক্ষিণাত্য দখল করে রাজা ও দেবতা হন কবি ও ঋষিদের দয়ায়। তাঁরই শাসনকালকে রামরাজ্য বলা হয়। আজও ভারতে আর্য অনার্যের বিভেদ রয়েছে। কিন্তু মুসলমান বিরোধিতায় তারা সবাই এক। মুসলমানেরা এদেশে এসে খন্ড খন্ড রাজ্য গুলোকে এক কেন্দ্রীয় শাসনে নিয়ে আসে। তারই নাম ভারত বা আধুনিক ইন্ডিয়া। ভারত নাম দিয়েছিল আর্যরা আর ইন্ডিয়া নাম দিয়েছে ইংরেজরা। আরবীয় বণিকরা এদেশকে হিন্দ বা সিন্দ বলতো। সনাতনীরা সব সময় বিজয়ীদের পদতলে লুটিয়ে পড়তো। তাঁরা আর্যদের পুজা করেছে, মুসলমানদের অধীনতা মেনে নিয়ে তাঁদের উজির ও সেনাপতি ছিলেন। আর ইংরেজদের ভারতের ভাগ্যবিধাতা বলে মেনে নিয়েছে। মুসলমানদের বিরোধিতার নামে তাঁরা নবাব সিরাজের বিরুদ্ধে ষড়যন্ত্র করেছে। ১৭৫৭ সালের নবাবের পরাজয়কে তারা নিজেদের বিজয় হিসাবে দেখেছেন। ইংরেজদের বিদায় লগ্নে সনাতনীরা আবার রামরাজ্যের স্বপ্ন দেখতে শুরু করেন। ফলে অখন্ড ভারত ভেংগে গেল। তাঁদের প্রধান দর্শন ছিল ভারত ভেংগে যাক, তবুও রামরাজ্য প্রতিষ্ঠা করতে হবে। আজকের ভারত হলো সেই রামরাজ্য। অখন্ড ভারত প্রতিষ্ঠার জন্যে যে উদার মনের প্রয়োজন ছিল গান্ধীজী, প্যাটেল বা নেহেরুজীর তা ছিলনা। কারণ তারা সকলেই ছিলেন অন্তরে সাম্প্রদায়িক আর বাইরে সেক্যুলার বা ধর্মহীন রাজনীতির মুখোশ পরে।\nমুসলমান নেতাদের লক্ষ্য ছিল দরিদ্র ও নিপীড়িত মুসলমানদের রক্ষা করা। তাই তাঁরা বাধ্য হয়ে পাকিস্তানের দাবী তুলেছিলেন। দেশ বিভাগ বা অখন্ড ভারত ভেংগে যাওয়ার ফলে লাখ লাখ মানুষ নিহত হয়েছে, লাখ লাখ মানুষ গৃহহীন হয়েছে। নারীরা হয়েছে নির্যাতিতা। আজ আমরা অজ্ঞ মুসলমান বা বাংগালী তরুণরা মনে করে সাম্প্রদায়িকতার জন্য মুসলমানরা দায়ী। এমন কি আমেরিকা সহ তার তাঁবেদার রাষ্ট্র গুলো মনে করে মুসলমান মানেই হচ্ছে সন্ত্রাসী। এমন কি দুই পবিত্র স্থানের খাদেম সউদী বাদশাহ আমেরিকান বা পশ্চিমা শ্লোগানের সাথে একমত। সউদী বাদশাহ এখন ফিলিস্তিনের বিরুদ্ধে ইজরায়েলকে সমর্থন করে। মিশরের সামরিক শাসককে অর্থ দিয়ে সাহায্য করছেন। আর তিনিই হচ্ছেন মুসলমানদের খুবই সম্মানিত নেতা। ৪৭ সালে দেশ বিভাগ করে কংগ্রেস নেতারা হয়ে গেলেন সেক্যুলার বা ধর্মমুক্ত। মুসলমান নেতারা হয়ে গেলেন সাম্প্রদায়িক। বিদেশী আর্যনেতা দেশপ্রেমিক রাবণকে পরাজিত করে হয়ে গেলেন দেবতা, রাবণ হয়ে গেলেন রাক্ষষ। ৪৭ সালে দাবী উঠলো বাংলাদেশকে অখন্ড রাখা হোক একটি স্বাধীন দেশ হিসাবে। জিন্নাহ, সোহরাওয়ার্দী সহ মুসলমান নেতারা স্বাধীন বাংলাদেশের দাবী সমর্থন করলেন। কিন্তু কংগ্রেস নেতারা মানলেন না। কারণ , অখন্ড বাংলাদেশে মুসলমানেরা মেজরিটি। ৩৭ থেকে ৪৬ সাল পর্যন্ত বাংলাদেশের প্রধানমন্ত্রী ছিলেন শেরে বাংলা, স্যার নাজিমুদ্দিন ও সোহরাওয়ার্দী। হিন্দু প্রধান পশ্চিম বাংলা অবাংগালী দিল্লীর অধীনে থাকার অপশান দিলো। তাহলে ৪৭ সালে কার বিজয় হয়েছিল তা আমাদের তরুণ সমাজকে বুঝতে হবে। বুঝতে হবে হিন্দুদের কাছে সেক্যুলারিজম কি জিনিষ। ৭১ সালে কার বিজয় হয়েছে? ৭১ ডিসেম্বরে যুদ্ধ হয়েছিল কার ভিতর? ৭১এ বিজয় হয়েছে ভারত ও বাংলাদেশের। ১৬ই ডিসেম্বর বিজয় দিবস পালন করে ভারত ও বাংলাদেশ। ১৬ই ডিসেম্বর বিকেল ৪টায় পড়ন্ত শীতের বিকেলে রমনার ময়দানে জয় পরাজয়ের দলিল স্বাক্ষর করেছে ভারত ও পাকিস্তানের জেনারেলগণ। শর্ত গুলো ভারত ও পাকিস্তানের মধ্যে। ভারতের সকল দলিল দস্তাবেজে ৭১এর যুদ্ধকে বলা হয়েছে ভারত পাকিস্তানের যুদ্ধ। ইন্দিরা গান্ধী বলেছেন,‘হাজার সাল কা বদলা লিয়া’। এক হাজার বছরের প্রতিশোধ নিলাম। পাকিস্তান ভেংগে দেয়ার মাধ্যমে কেমন করে বদলা বা প্রতিশোধ নেয়া হলো? এটা জানার জন্যে আমাদের তরুণ সমাজকে নিজের জাতির ইতিহাস পড়তে ও জানতে হবে। ৭১১ সালে মুহম্মদ বিন কাসিম রাজা দাহিরকে পরাজিত করে প্রথম মুসলীম রাজ্য স্থাপন করেন। ১২০৪ সালের দিকে দিল্লীতে মুসলীম শাসনের পত্তন হয়। আর সেই শাসন অব্যাহত থাকে ১৮৫৮ সাল পর্যন্ত। শেষ মোঘল সম্রাট বাহাদুর শাহকে পরাজিত করে ইংরেজরা পুরো ভারত দখল করে। ইংরেজের এই বিজয়কে হিন্দুরা অভিনন্দন জানায়। একই ভাবে ইন্দিরা গান্ধীও আনন্দে বলেছিলেন ‘হাজার সালকা বদলা লিয়া’। ইন্দিরা গান্ধী তাঁর পিতা নেহেরুজীর মতোই সেক্যুলার ছিলেন। শুধু মুসলমান দেখলেই সাম্প্রদায়িক হয়ে যেতেন। ৭২ সালের জানুয়ারী/ফেব্রুয়ারীতে যাঁরা কোলকাতা গিয়েছেন তাঁরা দেখেছেন ঘরে ঘরে বংগবন্ধুর ছবি ছিল একজন নতুন অবতার হিসাবে। পাকিস্তান ভাংগাটাকে ভারতীয়রা অবতারের কাজ বলে মনে করতো। যেমন করে রামচন্দ্র ভারত দখল করে অবতারে পরিণত হয়েছিলেন। ৭১ সাল থেকে দুই বিজয়ী রাষ্ট্র গভীর বন্ধুত্ব ও বন্ধনে আবদ্ধ হয়। ঢাকায় ইন্দিরা গান্ধী ও জেনারেল মানেক বা জেনারেল অরোরার মুর্তি বা স্থাপনের কথা চলছে। কোথাও কোথাও ইন্দিরা মঞ্চ স্থাপনের কথাও আছে।\nইতিহাসের সত্য কথাগুলো আমরা কখনই ভুলতে পারিনা। পাকিস্তান প্রতিষ্ঠার পর পূর্ব পাকিস্তানে জমিদারী ব্যবস্থার উচ্ছেদ ঘটিয়েছে মুসলীম লীগ। যা তখন প্রসংশিত হয়েছিল রাশিয়ায়। কিন্তু মুসলীম লীগের সেই সিদ্ধান্তের বিরুদ্ধে মামলা করেছিলেন কংগ্রেসী হিন্দু জমিদার গণ। কারণ, পূর্ব পাকিস্তানের ৯০ ভাগ জমিদার ছিলেন হিন্দু। তাঁদের সবার কাজ ছিল পূর্ব পাকিস্তান বা পূর্ব বাংলার গরীব চাষীদের শোষণ করা। ৩৭ সালে ঋণ সালিশী বোর্ড গঠণ করে শেরে বাংলা ঋণের ভারে যে মুসলমান চাষীরা সর্বস্বান্ত হয়ে গিয়েছিল তাদের মুক্তি দিয়েছিলেন । স্যার নাজিমুদ্দিন অবৈতনিক প্রাইমারী শিক্ষা ব্যবস্থা চালু করেছিলেন। এ সকল নেতা আজ নিন্দিত ও অবহেলিত। কারণ, তাঁরা ছিলেন অবহেলিত মুসলমানদের নেতা। তাঁদের দোষ ত্রুটি ছিলনা এ কথা কখনই বলা যাবেনা। কারণ, মানুষ কখনই দোষ ত্রুটির উর্ধে নয়। মনে রাখতে হবে ৪৭ সাল থেকেই ভারত পাকিস্তান ভাংগার কাজে তার গোয়েন্দা বাহিনী নিয়োগ করেছে। পূর্ব পাকিস্তানের হিন্দু নেতাদের কাজে লাগিয়েছে পাকিস্তানের বিরুদ্ধে। ৫৪ সালের নির্বাচন নাগাদ আওয়ামী লীগ ছিল আওয়ামী মুসলীম লীগ। শুধু আওয়ামী লীগ করার মতো সাহস তখনও মুসলীম লীগের ত্যাগী নেতাদের ছিলনা। মাওলানা ভাসানী ছিলেন আসাম মুসলীম লীগের সভাপতি। পূর্ব পাকিস্তানে এসে তিনি মুসলীম লীগের কাছে অপাংতেয় হয়ে গেলেন। ৫৪র নির্বাচনে হক-ভাসানীর যুক্তফ্রন্ট বিপুল ভোটে বিজয়ী হলো। প্রধান দল হলো আওয়ামী মুসলীম লীগ। সরকার গঠনের পর কোন এক অদৃশ্য শক্তির চাপে মুসলীম শব্দটি ত্যাগ করে দলটিকে শুধু আওয়ামী লীগে পরিণত করা হলো। মাওলানা সাহেব ইসলামী সমাজতন্ত্রে বিশ্বাস করতেন। তিনি ধর্মমুক্ত রাজনীতিতে বিশ্বাস করতেন না। তখন আমেরিকা সর্বগ্রাসী যুদ্ধবাদী সাম্রজ্যবাদী দেশে পরিণত হয়েছে। মাওলানা সাহেব ছিলেন সাম্রজ্যবাদ বিরোধী শিবিরের লোক। কিন্তু সোহরাওয়ার্দী, আতাউর রহমান ও শেখ সাহেব ছিলেন কঠোর ভাবে আমেরিকাপন্থী। বিশেষ করে শেখ সাহেব কখনই সমাজবাদী জোটের পক্ষে ছিলেন না। ফলে এক সময় মাওলানা সাহেবকে আওয়ামী লীগ থেকে বের করে দেয়া হলো। সোহরাওয়ার্দী সাহেব ও শেখ সাহেব পূর্ব পাকিস্তানের পূর্ণ স্বায়ত্ব শাসনে বিশ্বাস করতেন না। পাকিস্তানের প্রধানমন্ত্রী হিসাবে সোহরাওয়ার্দী সাহেব বলেছিলেন পূর্ব পাকিস্তানকে ৯৮ ভাগ স্বায়ত্ব শাসন দেওয়া হয়ে গেছে। শেখ সাহেব সোহরাওয়ার্দী সাহেবের বক্তব্যকে শক্তিশালী ভাবে সমর্থন করেছিলেন। ঢাকা বিশ্ববিদ্যালয়ের ছাত্র সমাবেশে সোহরাওয়ার্দী সাহেব ‘জিরো প্লাস জিরো থিওরী দিয়েছিলেন। তাঁর বিশ্বাস ছিল আমেরিকার সাথে না থাকলে পাকিস্তান শূণ্যে পরিণত হবে। অপরদিকে মাওলানা সাহেব ছিলেন কট্টর আমেরিকা বিরোধী। তিনি আমেরিকাপন্থী আওয়ামী লীগ ত্যাগ করে ন্যাশনাল আওয়ামী পার্টি করলেন। তখন ইসলামী দলগুলোও মাওলানা সাহেবকে দেখতে পারতেন না। ভাসানী সাহেব ছিলেন হজরত আবু জর গিফারীর(রা) অনুসারী। হজরত গিফারী(রা) বিশ্বাস করতেন সম্পদের মালিক আল্লাহ সুবহানু তায়ালা। জনগণ তা শুধু ভোগ করবে। শাসক বা খলিফাগণ আল্লাহর নির্দেশিত পথে বিলি বন্টন করবেন।\nএকথা মহাসত্য যে পাকিস্তানের শাসকগণ পূর্ব পাকিস্তানকে শোষণ করেছে। সাংবাদিক হিসাবে আমি নিজেই এর সাক্ষী। কেন্দ্র সব সময় পূর্ব পাকিস্তানের জনগণের প্রতি বিমাতা সুলভ ব্যবহার করেছে। অর্থনৈতিক ও চাকুরী বৈষম্য পাকিস্তানকে দিন দিন দূর্বল করেছে। বৈষম্য অব্যাহত থাকলে পাকিস্তান টিকবেনা এ কথা নেতারা বার বার উচ্চারণ করেছেন।কিন্তু সামরিক জান্তারা ইসলামের দোহাই দিয়ে শোষন অব্যাহত রাখে। অপরদিকে ভারত পূর্ব পাকিস্তানকে পাকিস্তান থেকে বিচ্ছিন্ন করার জন্য ৬০ সাল থেকে জোর প্রচেষ্টা চালাতে থাকে। সুর ও বৈদ্যের বই পড়ুন। এ দুজনই ছিলেন র’র গোপন প্রতিনিধি। তাঁরাই শেখ সাহেবের সাথে যোগাযোগ রক্ষা করতো। পাকিস্তানীদের শোষণের ফলে বাংগালী অবাংগালী ইস্যুটা রাজনীতিকে এক নতুন ধারায় পরিচালিত করতে থাকে। মুসলমানিত্ব বা ইসলাম পূর্ব পাকিস্তানে গৌণ হয়ে গেল। রাজনীতিতে কম মুসলমান ও বেশী বাংগালী হওয়ার জোয়ার বইতে লাগলো। শেখ সাহেব হয়ে গেলেন বাংগালীদের একচ্ছত্র নেতা। এ সময়ে শেখ সাহেব ৬দফা দাবী উত্থাপন করলেন। শুরুতে বামপন্থীরা ৬দফার বিরোধিতা করলেন। তাঁর বললেন ৬দফা আমেরিকার ফর্মুলা। মাওলানা সাহেবও ৬দফার বিরোধিতা করলেন। কিন্তু ওই জোয়ারকে রুখে দেয়ার ক্ষমতা কোন রাজনৈতিক দলের ছিলনা। শেখ সাহেব কিন্তু ৬দফার ভিত্তিতেই পাকিস্তানের অখন্ডতা রক্ষা করতে চেয়েছিলেন। ইতোমধ্যে ৭০ এ একদলীয় বাংগালীদের নির্বাচনে আওয়ামী লীগ পূর্ব পাকিস্তানের একমাত্র দল হিসাবে আবির্ভুত হলো। ভারত পাকিস্তান ভাংগার এমন সুযোগ আর ছাড়তে চাইলোনা। অনেকেই মনে করেন,পাকিস্তানের আকাশ বাহিনী এয়ার মার্শাল রহীমকে ঘুষ দিয়ে ভারত আক্রমনের কাহিনী রচনা করলো এবং পাকিস্তানকে আক্রমণকারী হিসাবে সাব্যস্ত করলো বিশ্ববাসীর কাছে। ৩রা ডিসেম্বর ভারতের সাথে যুদ্ধে জড়িয়ে গেল। সে যুদ্ধের পরিণতি হলো ১৬ই ডিসেম্বরের বিজয়। এক যুদ্ধে দুই বিজয়ী। বাংলাদেশ ও ভারত।\nপ্রশ্ন হলো , ৬দফা নিয়ে আলোচনার ফলাফল কি ছিলো তা আজও দেশবাসী জানেন না। ২৫শে মার্চ রাতে সামরিক জান্তা কেন সামরিক এ্যাকশনে গেলো নিরস্ত্র জনগণকে দমনের জন্যে। তাঁরা কি জানতোনা পূর্ব পাকিস্তানে সামরিক এ্যাকশন নিলে ভারতের প্রতিক্রিয়া কি হতে পারে? ভুট্টোই বা কেন একদেশ দুই প্রধানমন্ত্রীর শ্লোগান তুললো? শেখ সাহেবই বা কেন পাকিস্তানী সেনাদের হাতে ধরা দিলেন? কেন পাকিস্তানী সেনারা শেখ সাহেবের পরিবারের নিরাপত্তা বিধান করলো? এ বিষয়গুলোর ভিতরের খবর আজও দেশবাসী জানেনা। ইতোমধ্যে অনেক বই প্রকাশিত হয়েছে যাতে বলা হয়েছে শেখ সাহেব স্বাধীনতার ঘোষণা দেননি। যদিও বইয়ের বক্তব্য নিয়ে আওয়ামী লীগের আপত্তি আছে। মুক্তিযুদ্ধে কত মানুষ নিহত বা শহীদ হয়েছে তারও কোন দলিল কোন সরকার তৈরি করেনি। বিদেশী সিনেমা বা বই এ নিয়ে কিছু বললেই বাংগালীরা ক্ষ্যাপে যায়। ফলে কোন ইতিহাস তৈরি হয়নি বা হচ্ছেনা। এসব হচ্ছে আমাদের স্বাধীনতার ইতিহাসের মূল উপাদান। ৪৪ বছর পরেও আমরা স্বাধীনতার ইতিহাস নিয়ে কোন ধরণের ঐকমত্যা প্রতিষ্ঠা করতে পারিনি। একটি স্বাধীন জাতি হিসাবে আমাদের জাতিস্বত্তার মূল উপাদান গুলোই চিহ্নিত করতে পারিনি। আওয়ামী লীগ মনে করে আমরা বেশী বাংগালী আর কম মুসলমান। এর মানে আমাদের জাতিস্বত্তার উপাদানে ইসলাম বা মুসলমানিত্বের কোন ভুমিকা নেই। আওয়ামী লীগ নিজেদের বাংগালী মনে করে, বাংলাদেশী নয়। ভারতও চায় আমরা কম মুসলমান ও বেশী বাংগালী থাকি। কারণ, ভারত চায় এ অঞ্চলে একটি শক্তিশালী মুসলমান দেশ প্রতিষ্ঠিত হোক। আওয়ামী লীগের দর্শণ ও তাই। বিজেপি মনে করে ভারত বহু ধর্মের দেশ। কিন্তু জাতিতে সবাই হিন্দু। বলতে হবে আমি হিন্দু খৃষ্টান বা হিন্দু মুসলমান। বিজেপির এ চিন্তা বা দর্শণের সাথে আওয়ামী লীগের চিন্তার বা দর্শণের ফারাক কতটুকু? তাহলে আমাদের বিজয় বা স্বাধীনতার দর্শন কি? বংগবন্ধু বলেছিলেন, আমি বিশ্বের দ্বিতীয় প্রধান মুসলমান দেশের নেতা। শেখ হাসিনা কি তাঁর পিতার মতোই মনে করেন,তিনি মুসলীম দেশের নেতা? না তিনি বাংগালীদের নেতা?\nএখন প্রশ্ন হলো, ভারত যদি পাকিস্তানের সাথে সরাসরি যুদ্ধে জড়িত না হতো তাহলে বিজয় দিবস কখন হতো? এ নিয়ে কি গবেষকরা কোন গবেষণা করেছেন? ভারতই বা কেন সরাসরি এ যুদ্ধে জড়িত হলো? ভারতের লক্ষ্য আর উদ্দেশ্য কি ছিল?\non December 12, 2014 at 6:13 am Lazuk Rahman


মেধাস্বত্ব তুলে নিশ্চিত করতে হবে মানুষের চিকিৎসার অধিকার, নইলে বাড়বে বৈষম্য, সঙ্কট - Aramva Patrika\nআরেক অপূর্ব আখ্যান\nখাস-কলম প্রচ্ছদ রচনা\nমেধাস্বত্ব তুলে নিশ্চিত করতে হবে মানুষের চিকিৎসার অধিকার, নইলে বাড়বে বৈষম্য, সঙ্কট\nমানুষের স্বাস্থ্যের অধিকার নয়, কিছু ওষুধ নির্মাদের কাছে গুরত্ব পাচ্ছে মুনাফা, ফলে বাড়ছে বৈষম্য, বাড়বে সামাজিক সঙ্কট\nজেনেভায় সদ্য শেষ হল ৭৫তম ওয়ার্ল্ড হেলথ অ্যাসেমব্লি । করোনা অতিমারি পরবর্তী সময়ে বিশ্ব স্বাস্থ্য সংস্থার এই আয়োজনে সবাই একটি বিষয়ে ঐক্যমতে পৌঁছেছেন, বিশ্বজুড়ে, পরবর্তী অতিমারি মোকবিলার জন্য প্রস্তুতি এখন থেকেই শুরু করা দরকার । প্রসঙ্গত মনে রাখা দরকার, হু এর সদস্য দেশের সংখ্যাগরিষ্ঠই নিম্ন এবং মধ্য আয়ের দেশ, তাদের স্বাস্থ্য পরিকাঠামো দুর্বল । অতিমারির প্রকোপ শুধু সেখানকার জনগণের স্বাস্থ্যে নয়, ভয়ঙ্কর প্রভাব ফেলেছে তাদের অর্থনীতিতে। গোটা বিশ্ব যখন করোনা অতিমারি মোকাবিলায় নিজেদের বিপর্যয়, ব্যর্থতার হিসাব-নিকাশ শুরু করেছে, তখন বিশ্বের বিত্তশালী রাষ্ট্রগুলো অতিমারির বিষয়টিকে এড়িয়ে যেতে চাইছেন ।\nফলে শুধুই সহানুভূতি আর প্রতিশ্রুতি নয়, বিশ্ব স্বাস্থ্য সংস্থাকে নিতে হবে গুরুত্বপূর্ণ পদক্ষেপ । অতিমারি রুখতে প্রয়োজনীয় টিকা এবং ওষুধ যেন শুধুমাত্র পুঁজিবাদের নিয়ন্ত্রণাধীন না হয়, তা সুনিশ্চিত করা জরুরি । বিশ্বজুড়ে সামাজিক ব্যবসার মডেলে স্বাস্থ্যপরিকাঠামো গড়ে তুলতে হবে, যেখানে টিকা ও ওষুধের উৎপাদন এবং সমবণ্টন সম্ভব । মুনাফা আর পুঁজিবাদের ভিত শক্ত করা এইপ্রকার ব্যবসা মডেলের লক্ষ্য নয়, বরং মানবিক সমস্যাগুলো সমাধান করাই এর উদ্দেশ্য । যেখানে ব্যবসার কর্ণধার একটা নির্দিষ্ট সময় পর্যন্ত তাঁর বিনিয়োগকৃত টাকার বাইরে, বাড়তি লাভ করেন না । এ হলো বোনাসবিহীন একটা সংস্থা, যার লক্ষ্য সামাজিক সমস্যার সমাধান।\nবিশ্বের তাবড় প্ৰশাসকরা চাইলে, যৌথ উদ্যোগ এ ধরনের একটা কাঠামো গড়ে জন্য পদক্ষেপ নিতেই পারেন । এই মুহূর্তে, বিশ্বের বিভিন্ন দেশের সরকার টিকা উৎপাদন ও বিতরণের জন্য ওষুধ কোম্পানিগুলোকে কোটি কোটি ডলার অনুদান দিচ্ছে। সেই বিনিয়োগটাই যদি কোন সামাজিক ব্যবসায়ে নিযুক্ত ওষুধ কোম্পানিগুলোয় বিনিয়োগ করা যেত তবে টিকাবঞ্চিত মানুষদের কাছে পৌঁছে দেওয়া যায়।\nঅতিমারি পরবর্তী সময়ে বিশ্বজুড়েই বৈষম্য বাড়ছে । করোনা অতিমারিরে প্রত্যক্ষ এবং পরোক্ষভাবে প্রাণ হারিয়েছেন দুই কোটিরও বেশি মানুষ । কোভিড প্রতিষেধক এখনো পাননি এমন মানুষদের বেশীরভাগই নিম্নবিত্ত বা সল্প আয়ের দেশের বাসিন্দা। বিশ্ব স্বাস্থ্য সংস্থা, ২০২২এর মধ্যে বিশ্বের ৭০ শতাংশ মানুষ যাতে কোভিড প্রতিষেধক পান, তা সুনিশ্চিত করার লক্ষ্যমাত্রা নির্ধারণ করেছিল । কিন্তু এবছর জুন পর্যন্ত নিম্ন আয়ের দেশগুলোরমাত্র ১৬ শতাংশ নাগরিক এক ডোজ টিকা পেয়েছেন । এই হারে টিকা বিতরণ হলে, লক্ষ্যে পৌঁছোতে আরও বেশী সময় লাগবে ।\nঅসমবন্টনের ফলে নিম্ন উপার্জনের দেশগুলোতে করোনা প্রতিষেধক পৌঁছোতে এক বছরেরও বেশি সময় লেগেছে । পাশাপাশি এটাও বাস্তব যে উপযুক্ত পরিকাঠামোর অভাবে টিকা নষ্টও হয়েছে অনেক। চাহিদা অনুসারে জোগানের খামতি যেমন ছিল, তেমনি আবার অতিরিক্ত ডোজ সংরক্ষণের পরিকাঠামোর অভাবও আছে এইসব দেশে। ফলে প্রতিষেধকের মেয়াদ উত্তীর্ণ হয়ে যাওযার পরেও অনেক দেশে টিকাগুলো পৌঁছেছে । মোট কথা, নিম্ন আয়ের দেশগুলো যখন টিকা পেল তখন টিকাকরণের সুষ্ঠু পরিকল্পনা প্রণয়ন তাদের পক্ষে সম্ভব হয়নি । কারণ কত সংখ্যক টিকা কখন আসবে তা তারা জানত না । ফলে টিকা পেয়েও তারা তাদের জনসংখ্যার একটা বড় অংশকে রক্ষা করতে পারল না। শুধু তাই নয়, টিকার উৎপাদন মূলত উত্তর গোলার্ধেই, অর্থাৎ ধনী দেশগুলোতেই কেন্দ্রীভূত । অন্যদিকে, প্রচলিত টিকার পরিবর্তে ভাইরাস প্রতিরোধী ওষুধ যখন এলো তখন ভাইরাসের সম্ভাব্য আক্রমণ ঠেকাতে টিকা গ্রহণকারী মানুষকে আবারও চিকিৎসার আবর্তন (সাইকেল) শুরু করতে হলো । ফলে গোটা বিষয়টা আরও অগোছাল হয়ে গেল।\nটিকা উৎপাদন ও বিতরণের জন্য ওষুধ কোম্পানিগুলো কোটি কোটি ডলার অনুদান পাচ্ছে । কিন্তু মানুষের স্বাস্থ্যকে অগ্রাধিকার না দিয়ে একতরফা মুনাফা লাভেই তারা মরিয়া । এবছর বহুজাতিক ওষুধ নির্মানকারী দুই সংস্থা প্লাকস্লভিড ও লাজেভ্রিও ট্যাবলেট উৎপাদনের যে লক্ষ্যমাত্র নির্ধারণ করেছে, তার প্রায় সবই বিত্তশালী দেশগুলো আগাম বড়াত দিয়ে কিনে ফেলেছে । পাশাপাশি এই ট্যাবলেট আর কারা উৎপাদন করতে পারবে, তাও ঠিক করে দিয়েছে ওই দুই সংস্থা । ফলে বিশ্বজুড়ে চিকিৎসার অধিকারের বঞ্চনা বাড়বে ।\nএবছর বহুজাতিক ওষুধ নির্মানকারী সংস্থা ফাইজার এবং মার্ক তাদের প্লাকস্লভিড ও লাজেভ্রিও ট্যাবলেট উৎপাদনের যে লক্ষ্যমাত্র নির্ধারণ করেছে, তার প্রায় সবই বিত্তশালী দেশগুলো আগাম বড়াত দিয়ে কিনে ফেলেছে । পাশাপাশি এই ট্যাবলেট আর কারা উৎপাদন করতে পারবে, তাও ঠিক করে দিয়েছে ওই দুই সংস্থা । ওই দুই ওষুধ উৎপাদনের সুযোগ থেকে বঞ্চিত বিশ্বের বহু দেশ । ফলে আবারও ওষুধকে ঘিরে বৈষম্য বাড়বে । ওষুধ নির্মাতা ফাইজার এও দাবি করেছে যে, ডমিনিকান প্রজাতন্ত্র যদি তাদের প্লাকস্লভিড উৎপাদন করে তাহলে কোম্পানিটির নাকি ‘মানবাধিকার’ খর্ব হবে। কী জঘন্য মনোবৃত্তি।\nটাকাই ক্ষমতার উৎস- এটা সর্বজন গ্রাহ্য । ফলে অতিমারি মোকাবিলায়, চিকিৎসা পরিষেবাকে ঘিরে বিশ্বজুড়ে চরম অমানবিক পূঁজিবাদের আস্ফালন আর নির্মম বৈষম্য চলছে । চিকিৎসা পরিষেবা ও ওষুধ ব্যবসায় বাড়তি মুনাফা আর সম্পদ আরোহণই এখন মূল লক্ষ্য । তাই একটি ওষুধ কোম্পানি তার কাছেই পণ্য বেচে, যে তার সর্বোচ্চ দাম দিতে পারে এবং যার মাধ্যমে কোম্পানিটির মুনাফাও সর্বোচ্চ হয়। এখানে ন্যায্যতার বিষয়টি ব্রাত্য থেকে যায়। জীবন রক্ষাকারী ওষুধ পাওয়া যে-কোনো মানুষের অধিকার, তা বিবেচনায় থাকে না। এ ব্যবস্থায় মানুষের স্বাস্থ্যের অধিকারের মতো বিষয়গুলোকে গুরুত্ব দেওয়া হচ্ছে না ।\nএ নির্মম অন্যায্যতার প্রেক্ষাপটে করোনার টিকা, চিকিৎসা ও পরীক্ষা বিশ্বব্যাপী ছড়িয়ে দেওয়ার জন্য দ্রুত অর্থায়ন জরুরি । এই ওষুধ উৎপাদন ও বিপণন ব্যবস্থায় একমাত্র জি-১০ভুক্ত সম্পদশালী দেশগুলোই সুবিধাভোগী; বিশ্বের বাকি দেশগুলোর ত্যাগের বিনিময়ে এরা লাভবান হচ্ছে। অথচ চাইলে চিকিৎসা পরিষেবায় এই বৈষম্য কমিয়ে আনা সম্ভব । প্রক্রিয়া শুরু করার জন্যই ,সম্প্রতি মার্কিন প্রেসিডেন্ট বাইডেনকে আহ্বান জানিয়েছি, বিশ্বব্যাপী টিকাকরণ অভিযানে নেতৃত্ব দেওয়ার জন্য । সামাজিক ব্যবসায়কেন্দ্রিক ওষুধ কোম্পানি প্রতিষ্ঠার আহ্বান জানিয়েছি । যেখানে ওষুধ নির্মানকারী সংস্থাগুলো টিকা ও ওষুধ উৎপাদন করবে এমন সব জায়গায়, যেখানে ইতোপূর্বে তা পৌঁছেনি , যারা বর্তমান ব্যবস্থায় টিকা থেকে বঞ্চিত থেকে যাচ্ছে । তারা ওষুধ বেচবে উৎপাদন মূল্যে; কোনো ওভারহেড খরচ বা মুনাফার বিষয় সেখানে থাকবে না । প্রয়োজনে কোম্পানিগুলো স্বল্প আয়ের মানুষ যে দামে কিনতে পারে সে দামে ওষুধ বিক্রি করবে । এ জন্য ভর্তুকি দেওয়া হবে । এই একেবারে জলের মতো স্বচ্ছ বিষয়টা নিশ্চিত করেই, একেবারে নিচ থেকে সব জায়গায় সবার কাছে সেবা পৌঁছে দেওয়ার মাধ্যমে, বিদ্যমান স্বাস্থ্য ব্যবস্থা তার সবচেয়ে গুরুত্বপূর্ণ সমস্যাটির সমাধান করতে পারে । তার জন্য একদিকে মেধাস্বত্ব আইন ও বিধিগুলো প্রত্যাহার করতে হবে, আরেকদিকে সামাজিক ব্যবসায়-সংক্রান্ত উদ্যোগগুলো গ্রহণ করতে হবে ।\nএখনই অতিমারি-সংক্রান্ত চিকিৎসা থেকে মেধাস্বত্বের বিষয়টি তুলে দিয়ে, ওষুধ শিল্পে সামাজিক ব্যবসায় মডেল চালু করার চরম সময় । আমরা যদি দাতব্য মডেল থেকে ধীরে ধীরে সামাজিক ব্যবসায় মডেলে যাওয়ার সিদ্ধান্ত নিই তাহলে প্রথমেই আমাদের স্থানীয়ভাবে করোনার টিকা, পরীক্ষা, চিকিৎসা সরঞ্জাম উৎপাদন ও বিতরণের পক্ষে দাঁড়াতে হবে\nমেধাস্বত্ব তুলে দিয়ে বিশ্বব্যাপী টিকা উৎপাদনকে উৎসাহিত করার বিষয়টি ইতিমধ্যে আলোচিত। তৃতীয় বিশ্বের দেশগুলো এ বিষয়ে বিশ্বমঞ্চে করোনার শুরু থেকেই এবিষয়ে সোচ্চার। কিন্তু দুর্ভাগ্যজনক, ধনী দেশগুলো এখনও বিষয়টাকে গুরুত্ব দিতে আগ্রহী নয় । তাদের কেউ কেউ বিষয়টা এড়িয়ে যাচ্ছে। কেউবা ধরি মাছ না ছুঁই পানি মার্কা কথা বলছে; তা কার্যকর করার জন্য পদক্ষেপ নেওয়া তো দূরের কথা । ইউরোপীয় ইউনিয়ন, যুক্তরাজ্য ও সুইজারল্যান্ড এক বছরেরও বেশি সময় ধরে করোনা চিকিৎসায় ওই মেধাস্বত্ব তুলে নেওয়ার পথে বাধা তৈরি করে রেখেছে । যুক্তরাষ্ট্র টিকার ক্ষেত্রে মেধাস্বত্ব তুলে দেওয়ার কথা বললেও চিকিৎসার জন্য তা প্রযোজ্য হোক, এমনটা চাইছে না ।\nআসলে ধনী দেশগুলোও বুঝতে পেরেছে যে, করোনা বিষয়ে তাদের ওপর রাজনৈতিক চাপ ধীরে ধীরে কমে আসছে । ওই দেশগুলোতে করোনার প্রথম, দ্বিতীয় ও এমনকি তৃতীয় ঢেউ চলাকালে যেভাবে ব্যাপক হারে মানুষ আক্রান্ত হয়েছে, বেঘোরে জীবন দিয়েছে, তা ইতোমধ্যে কমে গেছে । সেখানে সাম্প্রতিক সময়ে করোনার নতুন ভ্যারিয়েন্ট আবিস্কৃত হলেও তা ততটা মারাত্মক বলে মনে হচ্ছে না । তাই উন্নত অর্থনীতির দেশগুলোর নেতারা করোনা চিকিৎসায় মেধাস্বত্ব তুলে দেওয়ার বিষয়ে কান দিতে রাজি হচ্ছে না ।\nতবে সংকটের মাত্রা ও গভীরতা এমন পর্যায়ে পৌঁছেছে যে, এখনই অতিমারি-সংক্রান্ত চিকিৎসা থেকে মেধাস্বত্বের বিষয়টি তুলে দেওয়া এবং ওষুধ শিল্পে সামাজিক ব্যবসায় মডেল চালু করার চরম সময় । আমরা যদি দাতব্য মডেল থেকে ধীরে ধীরে সামাজিক ব্যবসায় মডেলে যাওয়ার সিদ্ধান্ত নিই তাহলে প্রথমেই আমাদের স্থানীয়ভাবে করোনার টিকা, পরীক্ষা, চিকিৎসা সরঞ্জাম উৎপাদন ও বিতরণের পক্ষে দাঁড়াতে হবে ।\nআমার প্রস্তাব , এ প্রক্রিয়ায় পরবর্তী প্রজন্মের করোনা টিকা উৎপাদিত হবে এবং সেগুলো বিশ্বের সব মানুষের জন্য সহজলভ্য করা হবে, যাতে দক্ষিণ গোলার্ধের মানুষদের পুরোনো ভোঁতা হাতিয়ার দিয়ে আগামী দিনের ভাইরাসকে মোকাবিলা করতে না হয় । ফলে ভবিষ্যতে নতুন কোনো ভাইরাসের কারণে এভাবে বেঘোরে মানুষের জীবন হারানোর ঘটনার সংখ্যা উল্লেখযোগ্য হারে কমিয়ে আনবে। মোদ্দা কথা, ওই পরিস্থিতিতে প্রাণঘাতী কোনো জীবাণুর বিরুদ্ধে মানব জাতির লড়াইকে সহজ করবে, বিজয়কে ত্বরান্বিত করবে। এর পাশাপাশি আগামী দিনের যে কোনো স্বাস্থ্য সংকট মোকাবিলায় তা মডেল হিসেবে কাজ করবে।\nসময় এখনও ফুরিয়ে যায়নি । চাইলে এখনও সবার জন্য স্বাস্থ্য অধিকার নিশ্চিত করা সম্ভব; গড়ে তোলা সম্ভব একটা ন্যায্য বিশ্ব স্বাস্থ্য ব্যবস্থা, যেখানে মুষ্টিমেয় ওষুধ কোম্পানির মুনাফার চেয়ে মানুষের জীবন অগ্রাধিকার পাবে ।\nসৌজন্য: মার্কিন স্বাস্থ্যবিষয়ক সাময়িকী স্ট্যাটনিউজ ডটকম। ভাষান্তর টিম আরম্ভ।\nRead by: 188 views\nআরও পড়ুন ➤\nআলকায়দার বিপজ্জনক উসকানি\nউপত্যকার জঙ্গিরা মানছে না জাওয়াহিরির ফরমান\nরোগীকে সময় দিন\nচিকিৎসক ও রোগীর সম্পর্ক কি তবে সাপ আর নেউলের? তাহলে পারস্পরিক সমঝোতা বা “থেরাপিউটিক অ্যালায়েন্স”র কী হবে?\nতবুও তাঁদের ফিরতে হবে\nএকতলার উপরে পাঁচ ইঞ্চি ইটের গাঁথুনি। নিলটন পর্যন্ত হয়ে আকাশের দিকে হাঁ করে আছে। বাপ ঠাকুরদার সময়ে কী আর ছিল? এই আড়াই কাঠা ভিটের ওপর খড়ের বাড়ি আর তার গা-গতরের হাড় মাংসটুকু ছাড়া? ভিনরাজ্যে খেটে সেই কাঁচা বাড়ির জায়গায় এখন পাকা বাড়ি। মোজাইক করা বাথরুম পায়খানা। এবার কেরল থেকে ফিরলেই দোতলার ছাদটা ঢালাই করত আবেদ […]\nএভাবেই মাথা তুলে দাঁড়াতে হয়\nইংল্যান্ডের সাদাম্পটন এখনও অনেক মানুষকে বহু পুরনো একটা ক্ষতচিহ্নের কথা মনে করিয়ে দেয়! ওই সাদাম্পটনের বন্দর থেকেই টাইটানিক জাহাজ ১৯১২ সালের ১০ এপ্রিল প্রথমবারের জন্য যাত্রা শুরু করেছিল। তখন কে জানত যে টাইটানিকের প্রথম যাত্রাই চূড়ান্ত অভিশপ্ত হয়ে উঠবে! প্রথম যাত্রাতেই টাইটানিকের সলিল সমাধি ঘটবে! হ্যাঁ, ১৯১২ সালের ১৫ এপ্রিল টাইটানিক হিমশৈলে ধাক্কা খেয়ে উত্তর […]\nদুনিয়া রসাতলে যাক, প্রিয় ছবিটির ওপেনিং ডে’র ওপেনিং শোয়ের টিকিট একটা চাই-ই চাই। ফলে ছবির ‘শুভ মুক্তির’ দিন বক্স অফিসে হুড়োহুড়ি, ঠেলাঠেলি, এমনকী হাতাহাতি। কিছুদিন আগেও এমন দৃশ্য বিরল ছিল না মোটেই। করোনার ধাক্কায় এই চেনা ছবিটাই পাল্টে গেল রাতারাতি। হঠাৎ হারিয়ে গেল সিনেমা হলের সামনে সেই গোঁত খেয়ে থাকা উসখুস ভিড়, শো শুরুর আগে […]\nমানুষের ধর্ম, ধর্মের মানুষ\nআরব মনীষী ইমাম গাজ্জালিকে একবার তাঁর একজন বিশেষ গুণমুগ্ধ জিজ্ঞেস করলেন, মানববিদ্যার এমন কোনো বিষয় কি আছে, যা আপনি জানেন না? বিনম্র গাজ্জালি জানালেন, আমি শুধু এটুকুই জানি যে, বিশ্বব্রহ্মাণ্ডের যা কিছু দৃশ্য এবং অদৃশ্য সেসবের কিছুই আমার জানা নেই। গাজ্জালির আগে, প্রচীনকালের গ্রিক দার্শনিকরাও এইভাবে তাঁদের জ্ঞানস্পৃহা এবং প্রগাঢ় প্রজ্ঞাকে বিনয়ের আড়ালে ঢেকে রাখতেন। গ্রিকদের বৈদগ্ধ্যর সঙ্গে মুসলিমদের […]\nবাইডেন আগের চেয়ে আরো বেশি তৎপর\nসমঝোতার রাজনীতির চ্যাম্পিয়ন প্রেসিডেন্ট বাইডেন শুরু থেকেই বাই পার্টিসান তথা দুই দলের সমঝোতার ওপর গুরুত্ব দিয়ে আসছিলেন।\nঅঙ্গীকারে দৃঢ়প্রতিজ্ঞ, অপ্রতিহত বাংলাদেশ\nজিডিপি ৪০৯ বিলিয়ন ডলার। মাথা পিছু আয় ২ হাজার ৫৫৪ ডলার। গড় আয়ু ৭২.৬। দক্ষ নারী শ্রমিক ২৬ শতাংশ। প্রসূতি মৃত্যু প্রতি এক লাখে ১৭৩ ।\nহাওড়া স্টেশনে শরীরে প্লেগের জীবাণু ঢুকিয়ে জমিদারকে খুন !\nবিশ্ব তোলপাড় করা একটি বিস্মৃত কাহিনী ।


ফাঁদে পড়েই মোদিকে অভিনন্দন জানিয়েছে বিএনপিSANGBAD21.COM\nফাঁদে পড়েই মোদিকে অভিনন্দন জানিয়েছে বিএনপি\nপ্রকাশিত: ৮ জুন ২০১৫, ২:০২ অপরাহ্ন\nনিউজ ডেস্ক :: ফাঁদে পড়েছে বিএনপি। ওই ফাঁদে পড়েই মোদিকে অভিনন্দন জানিয়েছে তারা। তারা নিজেদের রক্ষা করার জন্য এখন অনেকের পা ছোঁবে, কিন্তু কোনো লাভ হবে না বলে মন্তব্য করেছেন আওয়ামী লীগের প্রচার ও প্রকাশনা সম্পাদক ড. হাছান মাহমুদ।\nসোমবার দুপুরে রাজধানীর শিল্পকলা একাডেমীর মহড়া কক্ষে বঙ্গবন্ধু সাংস্কৃতিক জোট আয়োজিত ‘বিএনপি ভারতমুখী কেন?’ শীর্ষক আলোচনা সভায় এ সব কথা বলেন তিনি।\nহাছান মাহমুদ বলেন, আমি ৫ তারিখে নয়া দিল্লিতে ছিলাম। সেখানে একজন আমাকে জিজ্ঞেস করল, ভারতীয় প্রধানমন্ত্রীর বাংলাদেশ সফর নিয়ে বিএনপি-জামায়াত অভিনন্দন জানিয়েছে, আপনি কী মনে করেন? এটা রিয়্যাল না ট্যাকটিক্যাল? আমি বললাম, আপনার প্রশ্নের মধ্যেই উত্তর নিহিত আছে।\nতিনি বলেন, নরেন্দ্র মোদির সফর নিয়ে বিএনপির ভাব এমন যে, আমাদের সঙ্গে একটু দেখা দিন। তারা বলছে, আওয়ামী লীগের উচিত আমাদের সঙ্গে আলোচনা করা। অর্থাৎ আমাদের সঙ্গে একটু কথা কন। আমরা এত দিন যে আন্দোলন করছি, এটা ভুল করছি।\nআওয়ামী লীগের এই নেতা বলেন, নরেন্দ্র মোদির সঙ্গে দেখা করার পর বিএনপির পক্ষ থেকে বলা হয়েছে বাংলাদেশে গণতন্ত্র অনুপস্থিতের কথা বলেছি। এর উত্তরে ভারতীয় প্রধানমন্ত্রী কী বলেছেন তিনি তার উত্তর দেননি। তিনি বললেন, ভারতের পররাষ্ট্র সচিব সংবাদ সম্মেলন করবেন তার কাছ থেকে জেনে নিয়েন। ভারতের পররাষ্ট্র সচিব সাংবাদিকদের সঙ্গে বলেছেন, ভারতের প্রধানমন্ত্রী খালেদা জিয়াকে বলেছেন আমরা জঙ্গিবাদ-সন্ত্রাস পছন্দ করি না। অর্থাৎ আপনারা যে জঙ্গিবাদের সঙ্গে জোট করে নিজেরাও জঙ্গি হয়ে গেছেন। বিএনপি যতই দেখা করুক, এই পথ না ছাড়লে আপনার কোনো গতি নেই।\nহাছান মাহমুদ বলেন, ‘বিজেপি যখন ক্ষমতায় আসলো তখন বিএনপির মধ্যে উৎসবের আমেজ। বিএনপি তখন মনে করেছিল ৫ জানুয়ারি নির্বাচনের মাধ্যমে যে সরকার প্রতিষ্ঠিত হয়েছে সে সরকারকে ধাক্কা দিয়ে ফেলে দেবে। যখন নরেন্দ্র মোদি বাংলাদেশ সরকারের সঙ্গে কাজ করার ঘোষণা দিলেন এবং বললেন, বঙ্গবন্ধু বাংলাদেশ প্রতিষ্ঠা করেছে, বঙ্গবন্ধুর কন্যা শেখ হাসিনা বাংলাদেশ রক্ষা করেছে। তখন বিএনপি চেহারা ফ্যাকাসে হয়ে গেল।\nতিনি বলেন, খালেদা জিয়া জ্বালাও-পোড়াও করলেন। আপোষহীন নেত্রী মনে করেছিলেন মানুষ হত্যা করে তিনি সরকারকে টেনে নামাতে পারবেন। কিন্তু তিনি নিজেই নেমে শূন্য হাতে পরাজয়ের গ্লানি নিয়ে ঘরে ফিরে গেছেন। বিএনপির রাজনীতি এখন পথহারা পথিকের মতো। কোন দিকে যাবে বুঝতে পারছে না। কোন দিক থেকে শুরু করবে সেটাও বুঝতে পারছে না। বিএনপি নেতারা এখন প্রকাশ্যে বলা শুরু করেছে, এই বিএনপি এবং খালেদাকে দিয়ে হবে না। কারণ খালেদা জিয়া বিএনপিকে নেতৃত্ব দিতে ব্যর্থ হয়েছেন।\nবঙ্গবন্ধু সাংস্কৃতিক জোটের সিনিয়র সহসভাপতি অভিনেতা এ টি এম শামসুজ্জামানের সভাপতিত্বে অন্যান্যের মধ্যে আরো বক্তব্য রাখেন- অরুণ সরকার রানা, এম এ করিম, শাহজাহান সাজু, বলরাম পোদ্দার, ফ্রান্স আওয়ামী লীগের সভাপতি বেনজির আহমেদ প্রমুখ।\nপূর্ববর্তী সংবাদ: ছাদ থেকে পড়ে ছাত্রলীগ নেতার মৃত্যু\nপরবর্তী সংবাদ: তৃতীয় শ্রেণীর ছাত্রীকে ধানক্ষেতে নিয়ে জোরপূর্বক ধর্ষণ\nকুলাউড়া-শাহবাজপুর রেললাইনের ভিত্তিপ্রস্থর স্থাপন করলেন হাসিনা-মোদী\nসিলেটে রোববার সকাল-সন্ধ্যা হরতাল


- Page 88 :Indian Express Bangla\nApril 10, 2018 6:47:56 PM\nদুর্ধর্ষ কম দামে পাওয়া যাচ্ছে মোটোরোলার কিছু ফোন\nApril 10, 2018 4:11:06 PM\nমোটোরোলার ৪৫ বছর বর্ষপুর্তিতে দেদার সেল চলছে অ্যামাজনে। অফুরন্ত ছাড়ে পাওয়া যাচ্ছে মোটোরোলা কোম্পানীর মোটো জেড টু, মোটো জি ফাইভ,মোটো জি ফাইভ এস,মোটো জি ফাইভ এস প্লাস,মোটো জি ফাইভ প্লাস ।\nApril 10, 2018 11:14:03 AM\nApril 10, 2018 9:39:19 AM\nআইফোন ৮ এবং আইফোন ৮ প্লাস রেড আজই লঞ্চ করার ইঙ্গিত দিল অ্যাপেল\nApril 9, 2018 5:00:03 PM\nআইফোন খ্যাত সংস্থা অ্যাপেল হয়ত আজই লঞ্চ করতে চলেছে তাদের লেটেস্ট ফোন দুটির রেড ভার্সন। আজকাল ক্রেতাদের প্রলুদ্ধ করতে মোবাইল কোম্পানীগুলি বিভিন্ন রঙের ফোন বের করে। তবে আইফোন রেড সেরকম কোন প্রচারকৌশল নয়। অ্যাপেল এই...\nApril 8, 2018 1:57:02 PM\nআইপিএল টুর্নামেন্ট চলাকালীন ক্রিকেট সিজন প্ল্যানগুলির বৈধতা থাকবে ৫১ দিন। যেসকল ক্রিকেট প্রেমীরা আইপিএল টুর্নামেন্টের লাইভ স্ট্রীম দেখতে চান তাদের কথা মাথায় রেখেই এই অফারটি এনেছে টেলিকম পরিষেবার কোম্পানি গুলি। দেখে নিন কোন পরিষেবায় কত টাকায় মিলবে...\nApril 7, 2018 12:01:36 PM\nনোকিয়া সিক্স কিনবেন নাকি রেডমি নোট ৫ প্রো, বেছে নেবেন কী দেখে\nApril 7, 2018 10:17:23 AM\nবাজেট ১৬,৯৯৯। চাহিদায় রয়েছে অত্যাধুনিক ফিচার। তাহলে আপনার হাতে রয়েছে নতুন স্মার্টফোন নোকিয়া সিক্স এবং রেডমি ফাইভ প্রো।\nফেক নিউজ রুখতে ফেসবুকের নয়া পদক্ষেপ, শুধু ভার্সন আপডেট করলেই হবে\nApril 5, 2018 5:08:04 PM\nফেসবুকের হোমপেজে এমনতর ফেক খবর পেতে পেতে তিতিবিরক্ত হয়ে উঠেছেন অনেকেই। কিন্তু উপায় নেই, না চাইতেও এমন খবরের মুখোমুখি হতেই হত এতদিন।\nহোয়াটসঅ্যাপ ব্যবহারকারীরা সাবধান, এই ভার্সনটি থেকে দুরে থাকুন\nApril 5, 2018 7:01:44 AM\nঅতিরিক্ত ফিচার ব্যবহারের লোভে আপনি ফেক হোয়াটসঅ্যাপ ব্যবহার করছেন নাতো! হোয়াটসঅ্যাপ মেসেজিং অ্যাপ্লিকেশন ভার্সন থেকে দুরে থাকুন। এই অ্যাপ দিয়ে ব্যক্তিগত ডেটা আদানপ্রদান করলেই ঘনিয়ে আসতে পারে বিপদ।\nরিলায়েন্স জিও ক্রিকেট প্যাক, মুম্বাইতে বাড়ি, নগদ কোটি টাকা, শুধু মোবাইল গেমেই\nApril 5, 2018 6:47:35 AM\n'জিও ক্রিকেট প্লে অ্যালং' নামে সিজন প্যাক চালু হতে চলেছে । এটি একটি লাইভ মোবাইল গেম, যেখানে অংশ নিলে মিলতেই পারে কোটি টাকার পুরষ্কার জিতে নেওয়ার সুযোগ।\nApril 4, 2018 10:21:18 AM\nApril 4, 2018 9:59:36 AM\nমঙ্গলবার সানফ্রান্সিসকোতে ইউটিউবের প্রধান কার্যালয়ে এক মহিলার ছোড়া গুলিতে ঘটনাস্থলে নিহত তিন। এই ঘটনাকে ঘিরে ট্যুইট করলেন জ্যাক ডোরসি, সুন্দর পিচাই এবং টিম কুক।\nApril 4, 2018 7:23:49 AM\nMarch 22, 2018 8:58:42 AM\nএখন আপনার স্মার্টফোন নিমেষে কষে দেবে যে কোনও অঙ্ক। তা যত কঠিনই হোক না কেন। এবং তার জন্য একটিও গাঁটের কড়ি খরচ করতে হবে না আপনাকে। কীভাবে? ডাউনলোড করুন ফোটোম্যাথ নামক একটি অ্যাপ।\nMarch 22, 2018 8:44:24 AM\nনতুন বাড়ি, দেওয়ালের ভেতর দিয়ে অত্যাধুনিক পদ্ধতিতে বসানো হয়েছে ইলেক্ট্রিক ওয়্যার থেকে শুরু করে জলের পাইপ। তারপরেও হঠাৎ শর্টসার্কিট বা পাইপ লিকেজের মত সমস্যা। ঘাবড়াবেন না! সমস্যার সমাধান এবার হাতের মুঠোয়। মুশকিল আসান রয়েছে রেডিও...


মিত্রবাহিনীর কাছে পাকিস্তানী সৈন্যদের আত্মসমর্পন – সুনামগঞ্জের খবর » আঁধারচেরা আলোর ঝলক\nমিত্রবাহিনীর কাছে পাকিস্তানী সৈন্যদের আত্মসমর্পন\n১৯৭১ সালের ১৬ ডিসেম্বর যুদ্ধবিরতি হলেও দুর থেকে মাঝে মধ্যেই গোলাগুলির আওয়াজ শোনা যাচ্ছিলো। পাকিস্তানী বাহিনীর কিছু বিচ্ছিন্ন পকেট থেকে এসব গোলাগুলির আওয়াজ আসছিলো। কারণ তখনও পর্যন্ত তারা আত্মসমর্পণ প্রক্রিয়া সম্পর্কে ওয়াকিবহাল ছিল না। তাদের সামরিক যোগাযোগ ব্যবস্থাও ছিল বিচ্ছিন্ন।\nডেমরায় পাকিস্তানী বাহিনী শীতলক্ষ্যা নদীর ওপারে বিভিন্ন জুট মিলে অবস্থান নেয় এবং দুপুর ১২টা ৪০ মিনিট পর্যন্ত মিত্রবাহিনীর ওপর গুলিবর্ষণ করে। এরপর পাল্টা গুলিবর্ষণে তারা আত্মসমর্পণের সিদ্ধান্ত নেয়। ইতোমধ্যে সেখান থেকে বহু পাক সৈন্য পালিয়ে যায়।\nনিউইয়র্ক টাইমস-এ লেখা হয়, ‘সৈন্যরা ঢাকার দিকে আসার পথে হাজার হাজার মানুষ ‘জয়বাংলা’ ‘(বঙ্গবন্ধু) শেখ মুজিব’ বলে স্লোগান দিয়ে তাদের স্বাগত জানায়। মনে হচ্ছিল, ভারতীয় সেনাবাহিনীর কোন ইউনিট নয়, যেন একটি আনন্দ মিছিল ঢাকার দিকে যাচ্ছে।ভারতীয় বাহিনীর প্রথম যারা শহরে প্রবেশ করে সেটা ছিল মেজর জেনারেল জি নাগরার নেতৃত্বাধীন ১০১ কম্যুনিকেশন জোন।\nএই বাহিনী অভিযান চালাতো উত্তরাঞ্চলীয় সেক্টরে। ১৯৭১ সালের ১৫ ডিসেম্বর তারা সাভার পৌঁছে। দ্বিতীয় প্যারা ব্যাটালিয়ন ছিল মিরপুর সেতুতে। পিছু হটা পাক বাহিনী অলৌকিকভাবে সেতুটির কোন ক্ষতি করেনি। ১৯৭১ সালের ১৫ ডিসেম্বর সন্ধ্যা থেকে প্রায় সারা রাত এখানে তাদের মধ্যে গোলাগুলি হয়। ১৬ ডিসেম্বর সকালে জেনারেল নিয়াজীর কাছ থেকে যুদ্ধবিরতির খবর পাওয়ার পর গোলাগুলি বন্ধ হয়। সেক্টর কমান্ডার মেজর জেনারেল জি নাগরা ভোরে এসে পৌঁছান। ব্রিগেড কমান্ডার ব্রিগেডিয়ার ক্লের কাছ থেকে তিনি নিয়াজীর বার্তা পান। জেনারেল নাগরা সঙ্গে সঙ্গে দু’জন অফিসারকে যুদ্ধবিরতির পতাকা দিয়ে নিয়াজীর কাছে ব্যক্তিগত বার্তা পাঠান। এরা হলেন ক্যাপ্টেন নির্ভা কুমার ও ক্যাপ্টেন মেহতা।\nবার্তায় বলা হয়, ‘আমার প্রিয় আবদুল্লাহ, আমি এখানে আছি। খেলা শেষ। আমি তোমাকে ধরা দেয়ার জন্য পরামর্শ দিচ্ছি। তোমার দেখভাল আমি করবো।’\nএর কিছুক্ষণ পরেই ঢাকার কমান্ডার মেজর জেনারেল জামসেদ জেনারেল নাগরার সঙ্গে সাক্ষাৎ করতে মিরপুর\nসেতুতে আসেন। তখন সময় সকাল ১০টা ৪৫ মিনিট। দ্বিতীয় প্যারা ব্যাটালিয়ন থেকে ভারতের প্রথম বাহিনী ঢাকা প্রবেশ করে। এরপর প্রবেশ করে ৯৫ ব্রিগেডের ইউনিটগুলো।\nউল্লসিত জনতা জয় বাংলা, (বঙ্গবন্ধু) শেখ মুজিব, (বঙ্গবন্ধু) শেখ মুজিব স্লোগান দিয়ে তাদের স্বাগত জানায়।\nমেজর জেনারেল নাগরা নিয়াজির সঙ্গে সাক্ষাৎ করেন এবং চায়ের টেবিলে বেশ হাসি-তামাশা করেন। এর কয়েক ঘণ্টা পর আত্মসমর্পণের দলিল নিয়ে সেখানে আসেন মেজর জেনারেল জ্যাকব।\nনিয়াজী প্রথমে আত্মসমর্পণ নয় যুদ্ধবিরতির চুক্তি করার ওপর জোর দেন। পরে তিনি আত্মসমর্পণে রাজি হন এবং বলেন, এর আয়োজন হবে ঢাকা ক্যান্টনমেন্টের ভেতরে।\nজ্যাকব বলেন, ‘আমরা চেয়েছিলাম এটা হবে রেসকোর্স ময়দানে, যেখানে নয়মাস নয়দিন আগে বঙ্গবন্ধু তাঁর বিখ্যাত ৭ মার্চের (১৯৭১) ভাষণ দিয়েছিলেন।’\nনিয়াজী ইতস্তত করতে থাকলে জ্যাকব তার শেষ ট্রাম্পকার্ড ব্যবহার করেন। তিনি বলেন, ‘হয় তুমি আমাদের শর্ত পুরোপুরি মেনে নাও, নয়তো আমরা বিষয়টি মুক্তিবাহিনীর কাছে ছেড়ে দিবো।’\nএতে কাজ হলো। যুদ্ধবিরতির সময়সীমা পার হওয়ার ১০ মিনিট আগে গম্ভীর মুখে নিয়াজী কোন কাটছাট ছাড়াই আত্মসমর্পণের সব শর্ত মানতে রাজি হন।\nবিকেল ৫টায় দলিল স্বাক্ষরের পর ঢাকা রেসকোর্স উল্লাসে ফেটে পড়ে এবং ঢাকা একটি স্বাধীন দেশের একটি স্বাধীন রাজধানীতে পরিণত হয়।\nভারতের তরফ থেকে এই আত্মসমর্পণ দলিলে স্বাক্ষর করেন ভারতের পূর্বাঞ্চলীয় সেনা কমান্ড জিওসি-ইন-কমান্ড লে. জেনারেল জগজিৎ সিং অরোরা।\nএর আগে স্থানীয় পাকিস্তানী সৈন্য ও ভারতীয় সৈন্যদের দেয়া এক গার্ড অব অনার পরিদর্শন করেন লে. জেনারেল অরোরা।\nআত্মসমর্পণ অনুষ্ঠানের মধ্যদিয়ে শেষ হয় সকাল থেকে শুরু হওয়া চরম হিসাব-নিকাশের আলোচনার।\nঅরোরার কাছ থেকে আশ্বাস পেয়ে জেনারেল নিয়াজী তার পিস্তল বের করেন। পিস্তল থেকে বুলেট সরান এবং অরোরার কাছে পিস্তলটি হস্তান্তর করেন।\nসেখানে উপস্থিত এক কর্মকর্তা বলেন, ‘এই পিস্তল হস্তান্তরের মধ্যদিয়ে পূর্ব পাকিস্তানকে স্বাধীন বাংলাদেশ হিসেবে হস্তান্তর করা হলো।’\nএরপর পাকিস্তান সেনা সদর দফতর থেকে স্থানীয় সেনা ছাউনিগুলোকে ব্যক্তিগতভাবে আত্মসমর্পণের বার্তা পাঠানো হয়। সে অনুযায়ী পাকিস্তানের বিভিন্ন কমান্ডার তাদের ভারতীয় কমান্ডারদের সঙ্গে যোগাযোগ করে আত্মসমর্পণের ব্যবস্থা করেন। সব মিলিয়ে ৯০ হাজারের বেশি যুদ্ধাপরাধী আত্মসমর্পণ করে।\nএসময় স্বাধীনতা যুদ্ধের নেতা ও বাংলাদেশ সরকারের রাষ্ট্রপতি বঙ্গবন্ধু শেখ মুজিবুর রহমান তখনও পশ্চিম পাকিস্তানের কারাগারে বন্দী।\nসেখানে তাঁকে বাইরের বিশ্বের সব ধরনের খবরাখবর থেকে বিচ্ছিন্ন করে রাখা হয়েছিল।\nএদিকে নয়াদিল্লীতে ভারতের প্রধানমন্ত্রী ইন্দিরা গান্ধী লোকসভায় বক্তৃতাকালে ‘একটি স্বাধীন দেশের স্বাধীন রাজধানী’ হিসেবে ঢাকার নাম উল্লেখ করেন।\n← ছাতকে আরো দুটি হাইস্কুল প্রতিষ্ঠা জরুরী -এমপি মানিক\nনিয়োগ বিজ্ঞপ্তি প্রসঙ্গে →


প্রকাশ পেল নাসিরকে অবহেলার মূল কারণ! - ZoomBangla News\nআরও পড়ুনঃ আমেরিকা থেকে ঘাড় ধরে বের করা হবে বাংলাদেশীদের!!- দেখুন কি বলছে বাংলাদেশীরা?….দেখুন ভিডিওতে\nবাংলাদেশের ক্রিকেটে আরেকটি বেদনার গল্প হয়ে রইল ভারতের বিপক্ষে নিদাহাস ট্রফির ফাইনাল। আর সেই বিয়োগান্ত গল্পের সবচেয়ে আলোচিত দুই চরিত্র সৌম্য-রুবেল।...\nক্রিকেটে ফিটনেস অনেক বড় ইস্যু। নিজেকে যতটুকু ফিট রাখা যায় ততই মঙ্গল নিজের জন্য। ফিটনেসের কারণে দল থেকে বাদ পড়তে হয়েছিলো শেবাগের মতো ক্রিকেটারকেও। তবে...\nলিওনেল মেসি। কোন সন্দেহ ছাড়াই বর্তমান বিশ্বের সেরা দুইজনের একজন ফুটবলার। তার দুর্দান্ত ক্যারিয়ারে অগনিত রেকর্ড ভেঙেছেন আবার ভেঙে সেখানে নিজের নামকে...\nকেমন হলো হলো ব্রাজিলের জার্সি?\nদরজায় কড়া নাড়ছে বিশ্বকাপ। দলগুলো নিজেদের মতো করে নিয়ে নিচ্ছে শেষ মুহূর্তের প্রস্তুতি। রাশিয়া বিশ্বকাপের আগে দুর্দান্ত ফর্মে রয়েছে ব্রাজিল। পাঁচবারের...\n‘আস্থা ও ভরসার প্রতীক মাহমুদউল্লাহ’\nজুমবাংলা স্পোর্টস ডেস্ক: প্রথম দেখায় শ্রীলঙ্কার বিপক্ষে ইতিহাস গড়া জয়ে ৩৫ বলে ৭২ রানের ইনিংস খেলেছিলেন মুশফিকুর রহিম। সেই লঙ্কানদের বিপক্ষেই ১৮ বলে...\nএ কেমন লজ্জার রেকর্ড ইংল্যান্ডের!\nনিউজিল্যান্ডের সুইং বোলিংয়ে ধরাশয়ী হয়ে মাত্র ৫৮ রানে গুটিয়ে গেলো ইংল্যান্ডের প্রথম ইনিংস। যা তাদের ষষ্ঠ সর্বনিম্ন দলীয় টেস্ট স্কোর। বৃহস্পতিবার (২২...


প্লাস্টিক ডিম আর গুজব নয় কলকাতায়! ব্যবসায়ীকে গ্রেফতার করল পুলিশ – আওয়ার নিউজ\nপ্লাস্টিক ডিম আর গুজব নয় কলকাতায়! ব্যবসায়ীকে গ্রেফতার করল পুলিশ\nপ্লাস্টিকের ডিম বিক্রি করার অভিযোগে কলকাতায় গ্রেফতার হলেন এক ব্যবসায়ী। কড়েয়া থানা এলাকার বাসিন্দা অনিতা কুমার নামে এক গৃহবধূর অভিযোগের ভিত্তিতেই মহম্মদ শামিম আনসারি নামে ওই ব্যবসায়ীকে গ্রেফতার করেছে কড়েয়া থানার পুলিশ।\nমেয়েকে ডিমের ওমলেট করে খাওয়ানোর জন্য স্থানীয় দোকান থেকে কয়েকটি ডিম কিনেছিলেন কলকাতার কড়েয়া থানা এলাকার বাসিন্দা অনিতা কুমার। অনিতাদেবীর অভিযোগ, প্রথমে একটি ডিম ফাটাতেই তার মধ্যে থেকে প্লাস্টিক জাতীয় জিনিস বেরিয়ে আসে। ডিমের কুসুমগুলি ভাজার পরে সেগুলি প্লাস্টিকের মতোই শক্ত হয়েও যাচ্ছিল বলে দাবি করেন অনিতাদেবী। শুধু তাই নয়, প্লাস্টিক পোড়া গন্ধও বেরোচ্ছিল বলে দাবি করেন ওই গৃহবধবূ। এর পরেই থানায় অভিযোগ দায়ের করেন তিনি।\nপ্লাস্টিকের ডিম নিয়ে পুলিশে অভিযোগ দায়ের করার পরেই বিষয়টি নিয়ে শোরগোল পড়ে যায়। খোদ মেয়র শোভন চট্টোপাধ্যায় বিষয়টিতে হস্তক্ষেপ করেন। পুলিশ কমিশনার রাজীব কুমারকেও প্লাস্টিকের ডিম নিয়ে উদ্বেগের কথা জানান তিনি। এর পরেই সক্রিয় হয় পুলিশ। তদন্তে নামে কলকাতা পুলিশের এনফোর্সমেন্ট ব্রাঞ্চ। পার্ক সার্কাস বাজারে যার দোকান থেকে ওই গৃহবধূ ডিম কিনেছিলেন, সেই ব্যবসায়ী মহম্মদ শামিম আনসারিকে বৃহস্পতিবার রাতেই আটক করা হয়। জিজ্ঞাসাবাদের পরে ওই ব্যবসায়ীকে গ্রেফতার করে পুলিশ। অভিযুক্ত ব্যবসায়ীর বিরুদ্ধে প্রতারণা, অপরাধমূলক ষড়যন্ত্র ধারায় মামলা করেছে পুলিশ। আজই তাকে আলিপুর আদালতে পেশ করা হবে।\nধৃত ব্যবসায়ীকে জিজ্ঞাসাবাদ করে প্লাস্টিকের ডিম নিয়ে আরও তথ্য হাতে পেতে চাইছে পুলিশ। সত্যিই কৃত্রিম এই ডিম তৈরি হচ্ছে কি না, হলে তা কোথায় হচ্ছে, কারা এই চক্রের সঙ্গে যুক্ত, কলকাতা বা রাজ্যের আর কোথাও এই ধরনের ডিম বিক্রি হচ্ছে কি না, তাও জানার চেষ্টা করছে পুলিশ। সব মিলিয়ে ডিম নিয়ে মানুষের উদ্বেগ আরও বাড়ল। প্লাস্টিকের ডিম নিয়ে আলাদা করে খোঁজখবর নিচ্ছে কলকাতা পুরসভাও।\nঅন্যরকম সংবাদ Comments Off on প্লাস্টিক ডিম আর গুজব নয় কলকাতায়! ব্যবসায়ীকে গ্রেফতার করল পুলিশ সংবাদটি প্রিন্ট করুন\n« র‌্যাব গোয়েন্দা প্রধানকে বাঁচানো গেল না (পূর্বের সংবাদ)\n(পরের সংবাদ) পেপসি-র বোতল থেকে এ কী বেরলো! চুমুক দিয়ে হাসপাতালে দম্পতি »


আম্ফান ক্ষতিগ্রস্তদের অ্যাকাউন্টে টাকা দিন, কেন্দ্রীয় প্রতিনিধি দলের সঙ্গে বৈঠক করবেন দিলীপরা | Dilip Ghosh meet with central team come to visit amphan hit Bengal - Bengali Oneindia\n6 min ago নবদ্বীপে শ্বাসরোধ করে গৃহবধূকে খুন! অভিযুক্ত স্বামী গ্রেফতার\n21 min ago করোনা ভাইরাসের উৎস কোথায়, চিন তোলপাড় করে খুঁজবে হু-র গবেষকরা, তদন্তে বিশেষ টিম\n23 min ago সরকারের দুর্নীতি নিয়ে আক্রমণ! নারদা নিয়ে বিস্ফোরক ভারতী ঘোষ\n39 min ago তৃণমূলে যোগদানের হিড়িক একুশে নির্বাচনের আগে, ভাঙন বিজেপি-কংগ্রেস-বামফ্রন্টেও\nরাজ্যের আম্ফান বিধ্বস্ত এলাকা পরিদর্শনে এসেছে কেন্দ্রীয় প্রতিনিধি দল। আজ তাঁদের সঙ্গে বৈঠক করবে বঙ্গ বিজেপির প্রতিনিধিদল। ক্ষতিগ্রস্তদের অ্যাকাউন্টে সরাসরি টাকা দেওয়ার আর্জি জানাবেন দিলীপরা। কেন্দ্রীয় প্রতিনিধিদলের সঙ্গে বিজেপির বৈঠক ঘিরে চড়ছে রাজনৈতিক পারদ।\nপরিদর্শনে কেন্দ্রীয় প্রতিনিধিদল\nআম্ফান বিধ্বস্ত এলাকা আজ পরিদর্শন করবে কেন্দ্রীয় প্রতিনিধিদল। গতকালই তারা রাজ্যে এসেছে। প্রধানমন্ত্রী আগেই জানিয়েছিলেন কেন্দ্রীয় প্রতিনিধিদল আম্ফান বিধ্বস্ত এলাকা পরিদর্শনের পরে যে রিপোর্ট দেবে তার উপর ভিত্তি করেই রাজ্য সরকারকে পরবর্তী আর্থিক সাহায্য প্রদান করা হবে।\nআজ কেন্দ্রীয় প্রতিনিধিদলের সঙ্গে বৈঠক করবেন বঙ্গ বিজেপির প্রতিনিধি। থাকবেন রাজ্য সভাপতি দিলীপ ঘোষ সহ শীর্ষ নেতারা। বৈঠকে আম্ফান ক্ষতিগ্রস্তদের অ্যাকাউন্টে সরাসরি টাকা দেওয়ার কথা বলবেন তাঁরা। আগেই দিলীপ ঘোষরা অভিযোগ করেছিলেন ক্ষতিগ্রস্তদের অ্যাকাউন্টে সরাসরি টাকা না দিলে শাসক দলের নেতাকর্মীরা তা আত্মাৎ করবেন। আজ দুপুর দেড়টা নাগাদ বৈঠক হওয়ার কথা।\nআম্ফান পরিস্থিতিকে হাতিয়ার করে একুশের ময়দান প্রস্তুতি শুরু করে দিয়েছে বিজেপি। জেলায় জেলায় বাড়ি বাড়ি গিয়ে রাজ্যে সরকারের ব্যর্থতার কথা তুলে ধরার পরিকল্পনা করেছেন দিলীপ ঘোষরা। ৯ জুন অমিত শাহের ডাকে ভার্চুয়াল ব্রিগেড চলো জনসভা করবে বঙ্গ বিজেপি।\nবিজেপি যে প্রস্তুতি শুরু করে দিয়েছে তা আঁচ করতে পেরেই দলের নেতা কর্মীদের কড়া বার্তা দিয়েছেন মুখ্যমন্ত্রী মমতা বন্দ্যোপাধ্যায়। ত্রাণ নিয়ে কোনও দলবাজি হবে না স্পষ্ট জানিয়ে দিয়েছেন তিনি। এমনকী রেশন দুর্নীতিও বরদাস্ত হবে না বলে জানিয়েছেন তিনি।\ncyclone amphan west bengal bjp mamata banerjee dilip ghosh ঘূর্ণিঝড় আম্ফান দুর্গাপুজো পশ্চিমবঙ্গ পশ্চিমবঙ্গ। বিজেপি দিলীপ ঘোষ politics\nDilip Ghosh meet with central team come to visit amphan hit Bengal


ফিল্ম প্রযোজনায় আসছেন প্রিন্স হ্যারি ও তার স্ত্রী মেগান! – WomenEye24\nপ্রচ্ছদ/বিনোদন/ফিল্ম প্রযোজনায় আসছেন প্রিন্স হ্যারি ও তার স্ত্রী মেগান!\nওমেনআই ডেস্ক : রাজপরিবার থেকে বেরিয়ে স্বনির্ভর হতে ফিল্ম প্রয়োজনায় আসছেন প্রিন্স হ্যারি ও তার স্ত্রী মেগান। গত জুনে একটি স্ট্রিমিং কোম্পানির সাথে প্রডাকশন চুক্তিতে সই করেছেন এই রাজদম্পতি। তবে ঠিক কতো ডলারে তারা চুক্তিবদ্ধ হয়েছেন তা জানা যায়নি।\nরাজপরিবার থেকে বেরিয়ে আসেন তখন প্রিন্স হ্যারি দম্পতি বলেছিলেন, ব্রিটেনের জনগণের ট্র্যাক্সের টাকায় কিংবা র‌য়্যাল ডিউটির অর্থ তারা গ্রহণ করবেন না। তারা নিজ থেকেই স্বনির্ভর হবেন। আর সে লক্ষ্যেই ডকুমেন্টারি সিরিয়াল প্রয়োজনায় আসছেন প্রিন্স হ্যারি ও মেগান।\nচুক্তির আওতায় রয়েছে স্ক্রিপ্টেড সিরিজ, ডকুমেন্টারি সিরিজ, ফিচার এবং শিশুতোষ অনুষ্ঠান। তবে প্রয়োজনে কয়েকটি প্রকল্পের ক্যামেরার সামেনেও আসতে পারেন তারা। এই ঘোষণা দিয়েছে নেটফ্লিক্স।\nমেগান এক টুইটে জানান, ডিসেম্বরের ভেতরেই তারা একটি ডকুমেন্টারি তৈরির কাজ শেষ করবেন। চলতি বছরে ব্রিটিশ রাজপরিবার থেকে স্বেচ্ছায় বেরিয়ে যাওয়া এ দম্পতি সন্তান আর্চিকে নিয়ে এখন যুক্তরাষ্ট্রের লস অ্যাঞ্জেলসে বসবাস করছেন। খবরটি নিশ্চিত করেছে সিএনএন।\nগেল ২০১১ থেকে ১৮ সাল পর্যন্ত মার্কিন ড্রামা সুইটসে অভিনয় করেছেন মেগান। অন্যদিকে এর আগে কখনও ব্রিটিশ রাজপুত্র হ্যারি কোন শো বিজনেস করেননি। নেটফ্লিক্স মনে করে, সাবেক এই রাজকীয় জুটি ক্যামেরার বাইরে এবং সামনে সমান দক্ষতা দেখাবেন বলেই তাদের বিশ্বাস।\nস্ট্রিমিং সেবাটির সঙ্গে চুক্তি নিয়ে এই ব্রিটিশ রাজপরিবার দম্পতি এক বিবৃতিতে জানান, আমাদের লক্ষ্য হলো এমন বিষয় বাছাই করা যা শুধু মানুষকে তথ্যই দেবে না, সেই সঙ্গে আশাও দেবে। আমরা সদ্য বাবা-মা হয়েছি। তাই পরিবারকে উদ্বুদ্ধ ও আশান্বিত করা কতটা জরুরি তা জানি।\nতাদের প্রথম প্রকল্প হলো প্রকৃতি নিয়ে একটি ডকুমেন্টারি সিরিজ এবং একটি অ্যানিমেশন সিরিজ, যা মেয়েদের উদ্বুদ্ধ করবে বলে তারা আশা করছেন।কিন্তু বিনোদন জগতের অনুষ্ঠান প্রযোজনা করার কোনো অভিজ্ঞতা প্রিন্স হ্যারির নেই। যদিও তারা নিজেরা ক্যামেরার সামনে আসবেন না। প্রযোজকের ভূমিকায় থাকবেন এ দম্পতি।


রাণাঘাট আত্মহত্যা: রাসায়নিক খেয়ে আত্মহত্যার চেষ্টা ভোটকর্মীর, ঘনাচ্ছে রহস্য!\npoll worker attempts to commit suicide in nadias ranaghat\nরাসায়নিক খেয়ে আত্মহত্যার চেষ্টা ভোটকর্মীর, ঘনাচ্ছে রহস্য!\nEiSamay.Com | Updated: 28 Apr 2019, 02:13:00 PM\nপ্রত্যক্ষদর্শীরা জানিয়েছেন, ব্যাগে রাসায়নিক নিয়ে রানাঘাট কলেজের অস্থায়ী ক্যাম্পে গিয়েছিলেন সুদর্শন। মহকুমা শাসকের সামনেই রাসায়নিক খেয়ে আত্মহত্যার চেষ্টা করেন তিনি। ঘটনার আকস্মিকতায় হতবাক হয়ে যান সকলেই।\nসোমবার নদিয়ার দুটি লোকসভা কেন্দ্রে ভোট। এর জন্য রবিবার রানাঘাট কলেজের অস্থায়ী ক্যাম্পে জড়ো হয়েছিলেন ভোটকর্মীরা।\nমহকুমাশাসকের তত্ত্বাবধানে ভোটকর্মীদের ইভিএম-সহ অন্যান্য সরঞ্জাম বিতরণের কাজ চলছিল।\nসেই সময় সুদর্শন বাসফোর নামে এক ভোটকর্মী রাসায়নিক খেয়ে আত্মহত্যার চেষ্টা করেন।\nকল্যাণীর আইটিআই কলেজে চাকরি করেন তিনি। সরকারি কর্মী হওয়ার ভোটে ডিউটি পড়েছিল সুদর্শনের।\nএই সময় ডিজিটাল ডেস্ক: সোমবার নদিয়ার দুটি লোকসভা কেন্দ্রে ভোট। এর জন্য রবিবার রানাঘাট কলেজের অস্থায়ী ক্যাম্পে জড়ো হয়েছিলেন ভোটকর্মীরা। মহকুমাশাসকের তত্ত্বাবধানে ভোটকর্মীদের ইভিএম-সহ অন্যান্য সরঞ্জাম বিতরণের কাজ চলছিল। সেই সময় সুদর্শন বাসফোর নামে এক ভোটকর্মী রাসায়নিক খেয়ে আত্মহত্যার চেষ্টা করেন। কল্যাণীর আইটিআই কলেজে চাকরি করেন তিনি। সরকারি কর্মী হওয়ার ভোটে ডিউটি পড়েছিল সুদর্শনের।\nপ্রত্যক্ষদর্শীরা জানিয়েছেন, ব্যাগে রাসায়নিক নিয়ে রানাঘাট কলেজের অস্থায়ী ক্যাম্পে গিয়েছিলেন সুদর্শন। মহকুমা শাসকের সামনেই রাসায়নিক খেয়ে আত্মহত্যার চেষ্টা করেন তিনি। ঘটনার আকস্মিকতায় হতবাক হয়ে যান সকলেই। এর তাঁকে রানাঘাট মহকুমা হাসপাতালে ভরতি করা হয়। চিকিৎসকরা জানিয়েছেন, আপাতত তাঁর শারীরিক অবস্থা স্থিতিশীল। তবে কেন তিনি আত্মঘাতী হওয়ার চেষ্টা করলে, তার তদন্তে নেমেছে পুলিশ।\n৫-৬ লাখ ভোটে জিতব, নকুলদানা বিলিয়ে বলে দিলেন অনুব্রত! পরের খবর\nরাণাঘাট আত্মহত্যা আত্মহত্যার চেষ্টা Ranaghat polling worker Loksabha election 2019 attempt to suicide\nWeb Title : poll worker attempts to commit suicide in nadias ranaghat


বেতন থেকে কেটে নেওয়া হলো প্রধানমন্ত্রীর অনুদানের টাকা! | LatestBDNews.com - Today Breaking News, Bangla News 24, খবর বাংলা ব্রেকিং নিউজ বিডি, BDnews24 News\nবাড়ি দেশজুড়ে বেতন থেকে কেটে নেওয়া হলো প্রধানমন্ত্রীর অনুদানের টাকা!\nমহামারী করোনাকালীন সময়ে ক্ষতিগ্রস্থ নন-এমপিও শিক্ষক-কর্মচারীদের দেওয়া প্রধানমন্ত্রীর অনুদানের টাকা বেতন থেকে কেটে নেওয়া হয়েছে। বিদ্যালয়ে কর্মরত নন-এমপিও ১৯জন শিক্ষক আর ১১জন কর্মচারীর টাকা কেটে নেওয়ার এমন অভিযোগ উঠেছে টাঙ্গাইল পুলিশ লাইনস্ আদর্শ উচ্চ বিদ্যালয়ের প্রধান শিক্ষক আব্দুল কাদেরের বিরুদ্ধে। প্রধানমন্ত্রীর দেয়া অনুদানের টাকা বেতন থেকে কেটে নেওয়ায় হতবাক ভুক্তভোগী শিক্ষক-কর্মচারীরা।


হযরত ইউনুস (আঃ) – ilmDrive\nহযরত ইউনুস বিন মাত্তা (আঃ)-এর কথা পবিত্র কুরআনের মোট ৬টি সূরার ১৮টি আয়াতে বর্ণিত হয়েছে। সূরা ইউনুস ৯৮ আয়াতে তাঁর নাম ইউনুস, সূরা আম্বিয়া ৮৭ আয়াতে ‘যুন-নূন’ (ذو النون) এবং সূরা ক্বলম ৪৮ আয়াতে তাঁকে ‘ছাহেবুল হূত’ (صاحب الحوت) বলা হয়েছে। ‘নূন’ ও ‘হূত’ উভয়ের অর্থ মাছ। যুন-নূন ও ছাহেবুল হূত অর্থ মাছওয়ালা। একটি বিশেষ ঘটনার প্রেক্ষিতে তিনি উক্ত নামে পরিচিত হন। সামনে তা বিবৃত হবে।\nইউনুস (আঃ) বর্তমান ইরাকের মূছেল নগরীর নিকটবর্তী ‘নীনাওয়া’ (نينوى) জনপদের অধিবাসীদের প্রতি প্রেরিত হন। তিনি তাদেরকে তাওহীদের দাওয়াত দেন এবং ঈমান ও সৎকর্মের প্রতি আহবান জানান। কিন্তু তারা তাঁর প্রতি অবাধ্যতা প্রদর্শন করে। বারবার দাওয়াত দিয়ে প্রত্যাখ্যাত হ’লে আল্লাহর হুকুমে তিনি এলাকা ত্যাগ করে চলে যান। ইতিমধ্যে তার কওমের উপরে আযাব নাযিল হওয়ার পূর্বাভাস দেখা দিল। জনপদ ত্যাগ করার সময় তিনি বলে গিয়েছিলেন যে, তিনদিন পর সেখানে গযব নাযিল হ’তে পারে। তারা ভাবল, নবী কখনো মিথ্যা বলেন না। ফলে ইউনুসের কওম ভীত-সন্ত্রস্ত হয়ে দ্রুত কুফর ও শিরক হ’তে তওবা করে এবং জনপদের সকল আবাল-বৃদ্ধ-বণিতা এবং গবাদিপশু সব নিয়ে জঙ্গলে পালিয়ে যায়। সেখানে গিয়ে তারা বাচ্চাদের ও গবাদিপশু গুলিকে পৃথক করে দেয় এবং নিজেরা আল্লাহর দরবারে কায়মনোচিত্তে কান্নাকাটি শুরু করে দেয়। তারা সর্বান্ত:করণে তওবা করে এবং আসন্ন গযব হ’তে আল্লাহর আশ্রয় প্রার্থনা করে। ফলে আল্লাহ তাদের তওবা কবুল করেন এবং তাদের উপর থেকে আযাব উঠিয়ে নেন। এ বিষয়ে আল্লাহ বলেন,\nفَلَوْلاَ كَانَتْ قَرْيَةٌ آمَنَتْ فَنَفَعَهَا إِيمَانُهَا إِلاَّ قَوْمَ يُوْنُسَ لَمَّا آمَنُوْا كَشَفْنَا عَنْهُمْ عَذَابَ الْخِزْيِ فِي الْحَيَاةِ الدُّنْيَا وَمَتَّعْنَاهُمْ إِلَى حِيْنٍ- (يونس ৯৮)-\n‘অতএব কোন জনপদ কেন এমন হ’ল না যে, তারা এমন সময় ঈমান নিয়ে আসত, যখন ঈমান আনলে তাদের উপকারে আসত? কেবল ইউনুসের কওম ব্যতীত। যখন তারা ঈমান আনল, তখন আমরা তাদের উপর থেকে পার্থিব জীবনের অপমানজনক আযাব তুলে নিলাম এবং তাদেরকে নির্ধারিত সময় পর্যন্ত জীবনোপকরণ ভোগ করার অবকাশ দিলাম’ (ইউনুস ১০/৯৮)। অত্র আয়াতে ইউনুসের কওমের প্রশংসা করা হয়েছে।\nওদিকে ইউনুস (আঃ) ভেবেছিলেন যে, তাঁর কওম আল্লাহর গযবে ধ্বংস হয়ে গেছে। কিন্তু পরে যখন তিনি জানতে পারলেন যে, আদৌ গযব নাযিল হয়নি, তখন তিনি চিন্তায় পড়লেন যে, এখন তার কওম তাকে মিথ্যাবাদী ভাববে এবং মিথ্যাবাদীর শাস্তি হিসাবে প্রথা অনুযায়ী তাকে হত্যা করবে। তখন তিনি জনপদে ফিরে না গিয়ে অন্যত্র হিজরতের উদ্দেশ্যে বেরিয়ে পড়লেন। এ সময় আল্লাহর হুকুমের অপেক্ষা করাটাই যুক্তিযুক্ত ছিল। কিন্তু তিনি তা করেননি।\nوَإِنَّ يُونُسَ لَمِنَ الْمُرْسَلِيْنَ- إِذْ أَبَقَ إِلَى الْفُلْكِ الْمَشْحُوْنِ- فَسَاهَمَ فَكَانَ مِنَ الْمُدْحَضِيْنَ- فَالْتَقَمَهُ الْحُوْتُ وَهُوَ مُلِيْمٌ-(الصافات ১৩৯-১৪২)-\n‘আর ইউনুস ছিল পয়গম্বরগণের একজন’। ‘যখন সে পালিয়ে যাত্রী বোঝাই নৌকায় গিয়ে পৌঁছল’। ‘অতঃপর লটারীতে সে অকৃতকার্য হ’ল’। ‘অতঃপর একটি মাছ তাকে গিলে ফেলল। এমতাবস্থায় সে ছিল নিজেকে ধিক্কার দানকারী’ (ছাফফাত ৩৭/১৩৯-১৪২)।\nআল্লাহর হুকুমের অপেক্ষা না করে নিজস্ব ইজতিহাদের ভিত্তিতে ইউনুস (আঃ) নিজ কওমকে ছেড়ে এই হিজরতে বেরিয়েছিলেন বলেই অত্র আয়াতে তাকে মনিবের নিকট থেকে পলায়নকারী বলা হয়েছে। যদিও বাহ্যত এটা কোন অপরাধ ছিল না। কিন্তু পয়গম্বর ও নৈকট্যশীলগণের মর্তবা অনেক ঊর্ধ্বে। তাই আল্লাহ তাদের ছোট-খাট ত্রুটির জন্যও পাকড়াও করেন। ফলে তিনি আল্লাহর পরীক্ষায় পতিত হন।\nহিজরতকালে নদী পার হওয়ার সময় মাঝ নদীতে হঠাৎ নৌকা ডুবে যাবার উপক্রম হ’লে মাঝি বলল, একজনকে নদীতে ফেলে দিতে হবে। নইলে সবাইকে ডুবে মরতে হবে। এজন্য লটারী হ’লে পরপর তিনবার তাঁর নাম আসে। ফলে তিনি নদীতে নিক্ষিপ্ত হন। সাথে সাথে আল্লাহর হুকুমে বিরাটকায় এক মাছ এসে তাঁকে গিলে ফেলে। কিন্তু মাছের পেটে তিনি হযম হয়ে যাননি। বরং এটা ছিল তাঁর জন্য নিরাপদ কয়েদখানা (ইবনে কাছীর, আম্বিয়া ৮৭-৮৮)। মাওয়ার্দী বলেন, মাছের পেটে অবস্থান করাটা তাঁকে শাস্তি দানের উদ্দেশ্যে ছিল না। বরং আদব শিক্ষাদানের উদ্দেশ্যে ছিল। যেমন পিতা তার শিশু সন্তানকে শাসন করে শিক্ষা দিয়ে থাকেন’ (কুরতুবী, আম্বিয়া ৮৭)।\nইউনুস (আঃ) মাছের পেটে কত সময় বা কতদিন ছিলেন, সে বিষয়ে মতভেদ রয়েছে। যেমন- (১) এক ঘণ্টা ছিলেন (২) তিনি পূর্বাহ্নে প্রবেশ করে অপরাহ্নে বেরিয়ে আসেন (৩) ৩ দিন ছিলেন (৪) ৭ দিন ছিলেন (৫) ২০ দিন ছিলেন (৬) ৪০ দিন ছিলেন। আসলে এইসব মতভেদের কোন গুরুত্ব নেই। কেননা এসবের রচয়িতা হ’ল ইহুদী গল্পকারগণ। প্রকৃত ঘটনা আল্লাহ ভাল জানেন।\nএ বিষয়ে জনৈক আধুনিক মুফাসসির বলেন, রিসালাতের দায়িত্ব পালনে ত্রুটি ঘটায় এবং সময়ের পূর্বেই এলাকা ত্যাগ করায় তাকে এই পরীক্ষায় পড়তে হয়েছিল। আর নবী চলে যাওয়ার কারণেই তার সম্প্রদায়কে আযাব দানে আল্লাহ সম্মত হননি’। অথচ পুরা দৃষ্টিকোণটাই ভুল। কেননা কোন নবী থেকেই তাঁর নবুঅতের দায়িত্ব পালনে ত্রুটির কল্পনা করা নবীগণের নিষ্পাপত্বের আক্বীদার ঘোর বিপরীত। বরং তিনদিন পর আযাব আসবে, আল্লাহর পক্ষ হ’তে এরূপ নির্দেশনা পেয়ে তাঁর হুকুমেই তিনি এলাকা ত্যাগ করেছিলেন। আর তার কওম থেকে আযাব উঠিয়ে নেওয়া হয়েছিল তাদের আন্তরিক তওবার কারণে, নবী চলে যাওয়ার কারণে নয়।\nفَلَوْلاَ أَنَّهُ كَانَ مِنَ الْمُسَبِّحِيْنَ- لَلَبِثَ فِيْ بَطْنِهِ إِلَى يَوْمِ يُبْعَثُوْنَ- فَنَبَذْنَاهُ بِالْعَرَاءِ وَهُوَ سَقِيْمٌ- وَأَنبَتْنَا عَلَيْهِ شَجَرَةً مِّن يَّقْطِيْنٍ- وَأَرْسَلْنَاهُ إِلَى مِئَةِ أَلْفٍ أَوْ يَزِيْدُوْنَ- فَآمَنُوْا فَمَتَّعْنَاهُمْ إِلَى حِيْنٍ-(الصافات ১৪৩-১৪৮)-\n‘অতঃপর যদি সে আল্লাহর গুণগানকারীদের অন্তর্ভুক্ত না হ’ত’(ছাফফাত ১৪৩)। ‘তাহ’লে সে ক্বিয়ামত দিবস পর্যন্ত মাছের পেটেই থাকত’? (১৪৪)।‘অতঃপর আমরা তাকে একটি বিজন প্রান্তরে নিক্ষেপ করলাম, তখন সে রুগ্ন ছিল’(১৪৫)। ‘আমরা তার উপরে একটি লতা বিশিষ্ট বৃক্ষ উদ্গত করলাম’(১৪৬)। ‘এবং তাকে লক্ষ বা তদোধিক লোকের দিকে প্রেরণ করলাম’(১৪৭)। ‘তারা ঈমান আনল। ফলে আমরা তাদেরকে নির্ধারিত সময় পর্যন্ত জীবন উপভোগ করার সুযোগ দিলাম’ (ছাফফাত ৩৭/১৪৩-১৪৮)।\nআলোচ্য আয়াতে ‘ক্বিয়ামত দিবস পর্যন্ত সে মাছের পেটেই থাকত’-এর অর্থ সে আর জীবিত বেরিয়ে আসতে পারতো না। বরং মাছের পেটেই তার কবর হ’ত এবং সেখান থেকেই ক্বিয়ামতের দিন তার পুনরুত্থান হ’ত।\nفَاصْبِرْ لِحُكْمِ رَبِّكَ وَلاَ تَكُنْ كَصَاحِبِ الْحُوْتِ إِذْ نَادَى وَهُوَ مَكْظُوْمٌ- لَوْلاَ أَنْ تَدَارَكَهُ نِعْمَةٌ مِّن رَّبِّهِ لَنُبِذَ بِالْعَرَاءِ وَهُوَ مَذْمُوْمٌ- فَاجْتَبَاهُ رَبُّهُ فَجَعَلَهُ مِنَ الصَّالِحِيْنَ-(القلم ৪৮-৫০)-\n‘তুমি তোমার পালনকর্তার আদেশের অপেক্ষায় ধৈর্য ধারণ কর এবং মাছওয়ালার (ইউনুসের) মত হয়ো না। যখন সে দুঃখাকুল মনে প্রার্থনা করেছিল’। ‘যদি তার পালনকর্তার অনুগ্রহ তাকে সামাল না দিত, তাহ’লে সে নিন্দিত অবস্থায় জনশূন্য প্রান্তরে পড়ে থাকত’। ‘অতঃপর তার পালনকর্তা তাকে মনোনীত করলেন এবং তাকে সৎকর্মশীলদের অন্তর্ভুক্ত করে নিলেন’ (ক্বলম ৬৮/৪৮-৫০)।\n‘যদি আল্লাহর অনুগ্রহ তাকে সামাল না দিত, তাহ’লে সে নিন্দিত অবস্থায় জনশূন্য প্রান্তরে পড়ে থাকত’-এর অর্থ আল্লাহ যদি তাকে তওবা করার তাওফীক্ব না দিতেন এবং তার দো‘আ কবুল না করতেন, তাহ’লে তাকে জীবিত অবস্থায় নদী তীরে মাটির উপর ফেলতেন না। যেখানে গাছের পাতা খেয়ে তিনি পুষ্টি ও শক্তি লাভ করেন। বরং তাকে মৃত অবস্থায় নদীর কোন বালুচরে ফেলে রাখা হ’ত, যা তার জন্য লজ্জাষ্কর হ’ত।\n‘অতঃপর তার পালনকর্তা তাকে মনোনীত করলেন’ অর্থ এটা নয় যে, ইতিপূর্বে আল্লাহ ইউনুসকে মনোনীত করেননি; বরং এটা হ’ল বর্ণনার আগপিছ মাত্র। কুরআনের বহু স্থানে এরূপ রয়েছে। এখানে এর ব্যাখ্যা এই যে, ইউনুস মাছের পেটে গিয়ে ক্ষমা প্রার্থনা করায় আল্লাহ তাকে পুনরায় কাছে টানলেন ও সৎকর্মশীলদের অন্তর্ভুক্ত করলেন।\nঅন্যত্র ইউনুসের ক্রুদ্ধ হয়ে নিজ জনপদ ছেড়ে চলে আসা, মাছের পেটে বন্দী হওয়া এবং ঐ অবস্থায় আল্লাহর নিকটে ক্ষমা প্রার্থনা করা সম্পর্কে আল্লাহ বলেন,\nوَذَا النُّوْنِ إِذْ ذَهَبَ مُغَاضِباً فَظَنَّ أَن لَّنْ نَقْدِرَ عَلَيْهِ فَنَادَى فِي الظُّلُمَاتِ أَن لاَّ إِلَهَ إِلاَّ أَنْتَ سُبْحَانَكَ إِنِّيْ كُنْتُ مِنَ الظَّالِمِيْنَ- فَاسْتَجَبْنَا لَهُ وَنَجَّيْنَاهُ مِنَ الْغَمِّ وَكَذَلِكَ نُنْجِي الْمُؤْمِنِيْنَ-(الأنبياء ৮৭-৮৮ )-\n‘এবং মাছওয়ালা (ইউনুস)-এর কথা স্মরণ কর, যখন সে (আল্লাহর অবাধ্যতার কারণে লোকদের উপর) ক্রুদ্ধ হয়ে চলে গিয়েছিল এবং বিশ্বাসী ছিল যে, আমরা তার উপরে কোনরূপ কষ্ট দানের সিদ্ধান্ত নেব না’। ‘অতঃপর সে (মাছের পেটে) ঘন অন্ধকারের মধ্যে আহবান করল (হে আল্লাহ!) তুমি ব্যতীত কোন উপাস্য নেই। তুমি পবিত্র। আমি সীমা লংঘনকারীদের অন্তর্ভুক্ত’। ‘অতঃপর আমরা তার আহবানে সাড়া দিলাম এবং তাকে দুশ্চিন্তা হ’তে মুক্ত করলাম। আর এভাবেই আমরা বিশ্বাসীদের মুক্তি দিয়ে থাকি’ (আম্বিয়া ২১/৮৭-৮৮)।\nইউনুস (আঃ)-এর উক্ত দো‘আ ‘দো‘আয়ে ইউনুস’ নামে পরিচিত। রাসূলুল্লাহ (ছাঃ) বলেন,\nدعوةُ ذى النون إذْ دعا رَبَّهُ وهو فى بطن الحوتِ (لآ إله إلا أنت سُبْحَانَكَ إنى كنتُ من الظالمين) لم يَدْعُ بها رجلٌ مسلمٌ فى شيءٍ إلاَّ اسْتَجَابَ لَهُ، رواه الترمذى-\nلا تُفَضِّلُوْا بين أنبياء الله وما يَنْبَغِيْ لعبدٍ أن يَّقولَ : إنِّي خيرٌ مِّنْ يُوْنُسَ بْنِ مَتَّى، متفق عليه-\n‘তোমরা আল্লাহর নবীগণের মধ্যে মর্যাদার তারতম্য করো না। আর কোন বান্দার জন্য এটা বলা উচিত নয় যে, আমি ইউনুস বিন মাত্তার চাইতে উত্তম’। কুরতুবী এর ব্যাখ্যায় বলেন, আল্লাহর রাসূল (ছাঃ) এটা এজন্য বলেছেন যে, তিনি যেমন (মি‘রাজে) সিদরাতুল মুনতাহায় আল্লাহর নিকটবর্তী হয়েছিলেন, নদীর অন্ধকার গর্ভে মাছের পেটের মধ্যে তেমনি আল্লাহ ইউনুস-এর নিকটবর্তী হয়েছিলেন (কুরতুবী, আম্বিয়া ৮৭)। বস্ত্ততঃ এটা ছিল রাসূলের নিরহংকার স্বভাব ও বিনয়ের বহিঃপ্রকাশ মাত্র।\nউপরোক্ত আয়াত সমূহে প্রতীয়মান হয় যে, ইউনুস (আঃ) মাছের পেটে থাকার পরে আল্লাহর হুকুমে নদীতীরে নিক্ষিপ্ত হন। মাছের পেটে থাকার ফলে স্বাভাবিকভাবেই তিনি রুগ্ন ছিলেন। ঐ অবস্থায় সেখানে উদ্গত লাউ জাতীয় গাছের পাতা তিনি খেয়েছিলেন, যা পুষ্টিসমৃদ্ধ ছিল। অতঃপর সুস্থ হয়ে তিনি আল্লাহর হুকুমে নিজ কওমের নিকটে চলে যান। যাদের সংখ্যা এক লক্ষ বা তার বেশী ছিল। তারা তাঁর উপরে ঈমান আনলো। ফলে পুনরায় শিরকী কর্মকান্ডে লিপ্ত না হওয়া পর্যন্ত আল্লাহ তাদেরকে অনুগ্রহ করেন এবং দুনিয়া ভোগ করার সুযোগ দেন।\n(১) বিভ্রান্ত কওমের দুর্ব্যবহারে অতিষ্ট হয়ে তাদেরকে ছেড়ে চলে যাওয়া কোন সমাজ সংস্কারকের উচিত নয়।\n(২) আল্লাহ তার নেক বান্দার উপর শাস্তি আরোপ করবেন না, যেকোন সংকটে এরূপ দৃঢ় বিশ্বাস রাখতে হবে।\n(৫) খালেছ তওবা ও আকুল প্রার্থনার ফলে অনেক সময় আল্লাহ গযব উঠিয়ে নিয়ে থাকেন। যেমন ইউনুসের কওমের উপর থেকে আল্লাহ গযব ফিরিয়ে নিয়েছিলেন।\n(৭) পশু-পক্ষী, বৃক্ষ-লতা ও জলচর প্রাণী সবাই আল্লাহর হুকুমে ঈমানদার ব্যক্তির সেবায় নিয়োজিত হয়। যেমন মাছ ও লতা জাতীয় গাছ ইউনুসের সেবায় নিযুক্ত হয়েছিল।\n(৮) বাহ্যদৃষ্টিতে কোন বস্ত্ত খারাব মনে হ’লেও নেককার ব্যক্তির জন্য আল্লাহ উত্তম ফায়ছালা করে থাকেন। যেমন লটারীতে নদীতে নিক্ষেপের সিদ্ধান্ত নিজের জন্য অতীব খারাব মনে হ’লেও আল্লাহ ইউনুসের জন্য উত্তম ফায়ছালা দান করেন ও তাকে মুক্ত করেন।\n(৯) আল্লাহর প্রতি আনুগত্য ব্যতীত দো‘আ কবুল হয় না। যেমন গভীর সংকটে নিপতিত হবার আগে ও পরে ইউনুস আল্লাহর প্রতি আনুগত্যশীল ছিলেন। ফলে আল্লাহ তার দো‘আ কবুল করেন।\n১০) আল্লাহর প্রতিটি কর্ম তার নেককার বান্দার জন্য কল্যাণকর হয়ে থাকে। যা বান্দা সঙ্গে সঙ্গে বুঝতে না পারলেও পরে বুঝতে পারে। যেমন ইউনুস পরে বুঝতে পেরে আল্লাহর প্রতি অধিক অনুগত হন এবং এজন্য তিনি আল্লাহর প্রতি অধিক প্রত্যাবর্তনশীল (أَوَّابٌ) বলে আল্লাহর প্রশংসা পান।\n. যথাক্রমে (১) সূরা নিসা ৪/১৬৩; (২) আন‘আম ৬/৮৬; (৩) ইউনুস ১০/৯৮; (৪) আম্বিয়া ২১/৮৭-৮৮; (৫) ছাফফাত ৩৭/১৩৯-১৪৮; (৬) ক্বলম ৬৮/৪৮-৫০। সর্বমোট = ১৮টি\n. আল-বিদায়াহ ওয়ান নিহায়াহ ১/২১৮ পৃঃ; কুরতুবী, তাফসীর সূরা ছাফফাত ১৪৪।\n. দ্রঃ তাফসীর মা‘আরেফুল কুরআন (বঙ্গানুবাদ, সংক্ষেপায়িত) পৃঃ ৬১৭-১৮।\n. অধিকাংশ তাফসীর গ্রন্থে এখানে অনুবাদে মারাত্মক ভুল করা হয়েছে। যেমন (১) বঙ্গানুবাদ তাফসীর ইবনু কাছীরে বলা হয়েছে ‘তিনি মনে করেছিলেন আমি তার উপর কোন ক্ষমতা রাখি না’। অথচ কোন নবী কখনো আল্লাহ সম্পর্কে এরূপ ধারণা করতে পারেন না। এখানে অনুবাদক ‘কুদরত’ মাদ্দাহ থেকে শব্দার্থ করেছেন, যেটা এখানে ভুল শুধু নয় বরং অন্যায়। (২) সঊদী সরকার প্রকাশিত বঙ্গানুবাদ তাফসীর মা‘আরেফুল কুরআনে বলা হয়েছে, ‘তিনি মনে করেছিলেন যে, আমি তাকে ধৃত করতে পারব না’ (৩) একই মর্মে অনুবাদ করা হয়েছে সঊদী সরকার প্রকাশিত উর্দূ তাফসীরে এবং (৪) আব্দুল্লাহ ইউসুফ আলী অনুদিত ইংরেজী তাফসীরে।\n. তিরমিযী হা/৩৭৫২ ‘দো‘আ সমূহ’ অধ্যায়, ৮৫ অনুচ্ছেদ; মিশকাত হা/২২৯২ ‘দো‘আ সমূহ’ অধ্যায় ‘আল্লাহর নাম সমূহ’ অনুচ্ছেদ-২।\n. মুত্তাফাক্ব আলাইহ, মিশকাত হা/৫৭০৯-১০, ক্বিয়ামতের অবস্থা’ অধ্যায়, ‘সৃষ্টির সূচনা ও নবীগণের আলোচনা’ অনুচ্ছেদ- ৯।


গুগল এবং ফেসবুকের মতো সংস্থাগুলিতে কর্মচারীরা কত আয় করে, জানেন কি? | know how much employees earn at companies like google and facebook - Bengali Oneindia\n11 min ago ভারতের জাতীয় পতাকা নিয়ে মহবুবা মুফতির বিতর্কিত মন্তব্য! কাশ্মীরে বিজেপি বিরোধী জোটে পর পর ধাক্কা\n14 min ago আইপিএল ২০২০: দশমীতে শারজায় মুখোমুখি কেকেআর-পাঞ্জাব, টস জিতে নাইটদের ব্যাটিংয়ে আমন্ত্রণ রাহুলের\n53 min ago দিল্লি পৌঁছলেন পম্পেও-এসপার! কোন দিকে গড়াতে পারে ভারত-আমেরিকা টু-প্লাস-টু বৈঠকের জল?\n54 min ago সাদা চামড়ার নাতাসাকে কেন বিয়ে ? 'ব্ল্যাক লাইভস ম্যাটার' নিয়ে হার্দিককে আক্রমণ ফ্যানের\n| Updated: Fri, Nov 8, 2019, 11:22 [IST]\nকর্মচারীদের সঙ্গে সুসম্পর্ক রক্ষার্থে বিশ্বের প্রধান তথ্য প্রযুক্তি সংস্থা গুলির মধ্যে বর্তমানে শীর্ষস্থানে রয়েছে গুগল। তারপরই রয়েছে ফেসবুক। তৃতীয় স্থানে রয়েছে মাইক্রোসফট। 'কম্পারেবলি’ নামে একটি ক্যারিয়ার সাইট বিশ্লেষক সম্প্রতি প্রথম সারির তথ্য প্রযুক্তি সংস্থা গুলির প্রায় ৫০ হাজার জন কর্মীর উপর একটি সমীক্ষা চালায়। বিশ্বের তাবড় তাবড় তথ্য-প্রযুক্তি সংস্থা কর্মচারীদের ন্যায্য বেতন, বাড়তি সুযোগ সুবিধা গুলির সাথে তাদের কর্মক্ষেত্রে সন্তুষ্টির স্তর, প্রোমোশন সহ একাধিক বিষয়ের উপর ভিত্তি করে এই জরিপ চালানো হয়।\nএক নজরে অ্যালফাবেটের কর্মচারীদের বেতন\nসমীক্ষা থেকে উঠে আসা তথ্যে দেখা যাচ্ছে ওই তথ্য-প্রযুক্তি সংস্থার কর্মচারীদের প্রতি বছর আনুমানিক গড় আয় প্রায় ৯৪ লক্ষ টাকারও বেশি। গুগল নিয়ন্ত্রিত সংস্থা অ্যালফাবেটের কর্মচারীদের গড় বেতন গত বছর ২৫ শতাংশ বেড়ে দাঁড়িয়েছে ১.৭৪ কোটিতে। যা বিশ্বব্যাপী প্রথম সারির প্রায় এক ডজন তথ্য প্রযুক্তির সংস্থার বেতন বৃদ্ধির মধ্যে সর্বাধিক।\nকত টাকা বেতন পান ফেসবুকের কর্মচারীরা ?\nঅন্যদিকে সর্বাধিক বেতনের দৌড়ে খানিকটা পিছিয়ে রয়েছে ফেসবুক। গত বছর বেশ কয়েকটি অভ্যন্তরীণ সঙ্কটের মুখোমুখি হওয়ায় বর্তমানে দীর্ঘদিন ফেসবুকে নতুন নিয়োগ বন্ধ রয়েছে। কর্মচারীদের জন্য কোম্পানির গড় বেতন বর্তমানে পাঁচ শতাংশ হ্রাস পেয়েছে। বর্তমানে বছরে ১.৭৬ কোটি টাকা থেকে কমে তা ১.৬২ কোটিতে দাঁড়িয়েছে।\nপাশাপাশি টুইটার, স্কোয়ার, ওয়ার্কডে, এবং এনভিডিয়া জাতীয় প্রযুক্তি সংস্থার কর্মচারীদের বেতন ২০১৮ সালের পর ১.০৬ কোটি ছাড়িয়েছে।\nগুগলের কর্মচারীদের বেতন কত ?\nসূত্রের খবর ‘কম্পারেবলি'-র ওই প্রতিবেদন অনুসারে, গুগল ২০১৭ সালে তার কর্মচারীদের কর্মোত্সাহ বাড়াতে তাদের জন্য নির্ধারিত পুরষ্কারের অর্ধেক প্রদান করেছিল। গত বছর সংস্থাটি ওই পুরষ্কার গুলি আবার চালু করলে কর্মচারীদের বিভিন্ন ক্ষেত্রে ক্ষতিপূরণের পরিমাণও বৃদ্ধি পেয়েছিল। শুনলে খানিকটা অবাক হবেন, বর্তমানে গুগলের অর্থ দফতরের প্রধানের প্রতি বছরের বেতন প্রায় ৪.২৪ কোটি টাকা।\nfacebook google microsoft twitter ফেসবুক গুগল মাইক্রোসফট টুইটার বেতন\nAlphabet is the first Google-controlled company in the world in terms of employee payroll


মানুষই মানুষকে শত্রু করে তুলেছে – Dainik Amader Shomoy\nমানুষই মানুষকে শত্রু করে তুলেছে\n১৩ জানুয়ারি ২০২২ ১২:০০ এএম | আপডেট: ১৩ জানুয়ারি ২০২২ ০৯:৩৯ এএম\nদেশে নেশাগ্রস্তদের সংখ্যা বাড়ছে। হতাশায় বাড়ে। মাদক ব্যবসায়ীদের তৎপরতায় বাড়ে। বাড়ে আইনশৃঙ্খলা বাহিনীর তৎপরতার দরুনও। টাকা-পয়সা লেনদেনের কারণে। এমনকি পুলিশের লোকদেরও মাদক ব্যবসার সঙ্গে তাদের সংশ্লিষ্টতা ঘটে। মাদকের নেশা নিরাময়ের জন্য চিকিৎসার প্রয়োজন হয়। এখন সব দেশেই মাদক আছে, তাই চিকিৎসার কেন্দ্রও রয়েছে। বাংলাদেশেও নিরাময়কেন্দ্র গড়ে উঠেছে বৈকি। তবে সংখ্যায় তারা অপ্রতুল এবং ব্যবস্থাপনায় অত্যন্ত দুর্বল। মাদক নিরাময়কেন্দ্রের তুলনায় মানসিক রোগের চিকিৎসার ব্যবস্থা আরও সামান্য। মনের চিকিৎসায় যে কেবল ওষুধপত্র দিলেই সম্পন্ন হয় তা তো নয়। যত্ন ও পরামর্শের দরকার পড়ে। কার্যকর পরামর্শ দিতে পারেন শুধু বিশেষজ্ঞ চিকিৎসকরাই। জানা গেছে, দেশের লোকসংখ্যা যেখানে কমপক্ষে ষোলো কোটি, দুই কোটির মতো লোক যেখানে মানসিক রোগে আক্রান্ত, সেখানে বিশেষজ্ঞ চিকিৎসকের সংখ্যা মাত্র ২৭০ জন। অনুপাতটা তা হলে কেমন দাঁড়ায়? জানা যাচ্ছে, আমাদের চিকিৎসা-শিক্ষার পাঠ্যসূচিতে মানসিক রোগকে কোনো গুরুত্বই দেওয়া হয় না। যুগটা বিশেষজ্ঞের, মানসিক রোগ বিশেষজ্ঞ খুবই প্রয়োজন। কিন্তু একজন শিক্ষার্থী যে মানসিক রোগ চিকিৎসায় বিশেষজ্ঞ হবে তার প্রস্তুতি সে আগেভাগে নিতে পারে না। ফলে বিশেষজ্ঞের সংখ্যা বাড়ে না। পাঠ্যসূচির এই ভারসাম্যহীনতা বহুকাল ধরে চলে আসছে; জগৎ বদলেছে, কিন্তু পাঠ্যসূচির প্রসারতা বৃদ্ধি পায়নি।\nভাবখানা এ রকমের যে, যেখানে শরীরই বাঁচে না সেখানে আবার মন নিয়ে টানাটানি! মানসিক রোগের চিকিৎসাব্যবস্থা কেবল যে অকিঞ্চিৎকরই তা নয়, কোথাও কোথাও রীতিমতো ভয়াবহই বটে। কতটা যে ভয়াবহ হতে পারে তার একটি ছবি ধরা পড়েছে একজন রোগীর মৃত্যুতে। তিনি একজন পুলিশ অফিসার। বিষণœতায় ভুগছিলেন। বিষণœ হওয়ার আরও কারণ হয়তো ছিল, মূল কারণ মনে হয় চাকরিতে উন্নতি না হওয়া। সহকর্মীরা প্রমোশন নিয়ে এবং তাকে ডিঙিয়ে ওপরে উঠে গেছেন, তিনি পারেননি। ফলে মানসিকভাবে বিধ্বস্ত অবস্থায় ছিলেন। চিকিৎসার জন্য তাকে রাজধানীর সরকারি মানসিক চিকিৎসা হাসপাতালে নিয়ে যাওয়া হয়েছিল। চিকিৎসকরা বলেছেন, তাকে হাসপাতালে ভর্তি করাতে হবে। কোন হাসপাতালে? সরকারি হাসপাতালে ভর্তি করলেই চলত; কিন্তু সেখানে ভর্তি না করে পাঠানো হয়েছে প্রাইভেট ক্লিনিকে। কেন পাঠানো হলো? হাসপাতালের লোকরা বলছেন, সরকারি হাসপাতালে ভিড় বেশি, করোনা সংক্রমণের আশঙ্কা, এসব ভেবে রোগীর আত্মীয়রাই সরকারি হাসপাতাল পছন্দ করেননি। রোগীর পক্ষের লোকদের অভিযোগ, ভর্তি করতে উৎসাহ দেখানো হয়নি; প্রাইভেট ক্লিনিকের কথা বলা হয়েছে। অন্তরালে নাকি আর্থিক লেনদেনের ব্যাপার আছে।\nমানসিকভাবে কেউ অসুস্থ হলে পারতপক্ষে ব্যাপারটাকে পাত্তাই দেওয়া হয় না। কারণ আছে। তিনটি কারণের কথা জানা যায়। প্রথম কারণ মানসিক রোগীকে সামাজিকভাবে হেয়জ্ঞান করা হয়ে থাকে। রোগী তো নয় যেন আত্মগোপনকারী অপরাধী। দ্বিতীয়ত, চিকিৎসাকেন্দ্রের অভাব। তৃতীয়ত, রোগী ও তার আত্মীয়স্বজনের অসচেতনতা। তবে অসচেতন তারা এমনি এমনি হন না, হতে বাধ্য হন। শরীরের চিকিৎসা নিয়েই তারা কাতর থাকেন, এর পর আবার মনের ভেতর রোগ ঢুকেছে এমনটা মানলে বিপদ বাড়ে। যতক্ষণ পারা যায় উপেক্ষা ও অপেক্ষা করাটাই ভালো, ভাবেন তারা।\nমানসিকভাবে অসুস্থ হয়ে কেউ কেউ আত্মহত্যা করেন, যে প্রসঙ্গটা একটু আগে এসেছে আমাদের এ লেখায়। আত্মহত্যা মেয়েরাই অধিক করে ছেলেদের তুলনায়। কারণ সমাজ পিতৃতান্ত্রিক। পিতৃতান্ত্রিকতা আগের কালেও ছিল। ইতোমধ্যে সমাজে অনেক উন্নতি ঘটেছে, কিন্তু পিতৃতান্ত্রিকতার অবসান ঘটেনি। নারীর স্বাধীনতা বহু ক্ষেত্রে বৃদ্ধি পেয়েছে। কোথাও কোথাও মেয়ে-পুরুষে ভেদাভেদ ঘুচেই গেছে। কিন্তু মেয়েদের নিরাপত্তা এতটুকু বাড়েনি। যুদ্ধ হোক কী প্রাকৃতিক বিপর্যয় হোক, মেয়েরাই ভোগে সর্বপ্রথমে ও সর্বাধিক। এই যে করোনার আক্রমণ, এ তো যুদ্ধের মতোই ঘটনা। যেন তৃতীয় বিশ্বযুদ্ধ। এই যুদ্ধেও মেয়েদের ওপর অত্যাচারটাই অধিক। ট্রান্সপারেন্সি ইন্টারন্যাশনাল বাংলাদেশ এসব বিষয়ে খবর রাখে। তারা বলছে, করোনাকালে নারী নির্যাতন রীতিমতো ভয়াবহ রূপ নিয়েছে। তারা একটা হিসাবও দিয়েছে। তাতে দেখা যাচ্ছে, এ বছর নারী নির্যাতন শতকরা দশ বা বিশ ভাগ নয়, সত্তর ভাগ বেড়েছে। এই বৃদ্ধি অস্বাভাবিক নয়, তবে অবশ্যই উদ্বেগজনক। করোনা সব মানুষেরই ক্ষমতার হ্রাস ঘটিয়েছে, অত্যন্ত ধনী ব্যবসায়ীদের ছাড়া; তাই যার যতটা ক্ষমতা আছে সেটা প্রয়োগ করার আগ্রহটার বৃদ্ধি ঘটেছে। পুরুষ মানুষের সুবিধা বেশি, সুযোগটা তাই তারা বেশিই পেয়েছে। প্রাপ্ত সুযোগ কোথায় আর তেমন কাজে লাগাবে? হাতের কাছে মেয়েদের পায়, প্রয়োগলিপ্সা সেখানেই কার্যকর করে; আর ভোগের কামনা তো রয়েছেই।\nচরিতার্থতা না পাওয়াটা বড় কঠিন বেদনা। এটি বহন করতে গিয়ে তারাই বিশেষভাবে ক্লান্ত হয়ে পড়ে যারা স্পর্শকাতর। জীবন তাদের জন্য দুঃসহ বোঝা হয়ে দাঁড়ায়। যেটা কবি জীবনানন্দ দাশ দেখিয়েছেন তার একাধিক কবিতায়। ‘আট বছর আগের একদিন’ নামের কবিতাটিতে যে লোকটি ‘এক গাছা দড়ি হাতে গিয়েছিল তবু একা-একা’ এবং ফাঁস দিয়ে শেষ করে দিয়েছিল নিজেকেই, তার জীবনে জাগতিক কোনো অভাব দৃশ্যমান ছিল না। এমনকি মনস্তাত্ত্বিকও নয়। ‘কোনো/নারীর প্রণয়ে ব্যর্থ হয় নাই; বিবাহিত জীবনের স্বাদ,/কোথাও রাখেনি কোনো খাদ, সময়ের ঊর্ধ্বতনে উঠে এসে বধূ/মধু-আর মননের মধু/দিয়েছে জানিতে; হাড় হাভাতের গ্লানি বেদনার শীতে/এ-জীবন কোনোদিন কেঁপে ওঠে নাই।’ তবু ‘লাশকাটা ঘরে/চিত হয়ে শুয়ে আছে টেবিলের পর।’ কারণ কী? কবি বলছেন, ‘জানি-তবু জানি/নারীর হৃদয়-প্রেম-শিশু-গৃহ নয় সবখানি;/অর্থ নয় প্রীতি নয়, সচ্ছলতা নয়-আরও এক বিপন্ন বিস্ময়/আমাদের অন্তর্গত রক্তের ভিতরে খেলা করে;/ক্লান্ত করে-ক্লান্ত করে, লাশকাটা ঘরে সেই ক্লান্তি নাই; তাই/ লাশকাটা ঘরে শুয়ে আছে টেবিলের পরে।’\nরক্তের ভেতরকার এই যে ‘বিপন্ন বিস্ময়’ এটি হচ্ছে বিচ্ছিন্নতার, খাপ-না-খাওয়ার। এক কথায় অচরিতার্থতার। জীবনানন্দ দাশকে নির্জনতার কবি বলা হয়েছে। না, সেটা তিনি ছিলেন না। তিনি চেয়েছেন সংলগ্ন হতে, থাকতে চেয়েছেন মানুষের সঙ্গে, ইতিহাসের সঙ্গে; আকাক্সক্ষা ছিল প্রকৃতির ও প্রাণিজগতের সঙ্গেও সংলগ্ন হবেন। কিন্তু ইতিহাসের যে পর্যায়ে তিনি বাস করছিলেন সেখানে সংলগ্ন হওয়া ছিল কঠিন, কারও কারও জন্য ছিল অসম্ভবই। যাদের বেলাতে অমনটা ঘটে তাদের চোখে ঘুম থাকে না; পাশে-শুয়ে-থাকা বধূ ও শিশুর দিকে না তাকিয়ে; প্রেম, আলো, জ্যোৎস্না সবকিছু ফেলে একলা বেরিয়ে পড়ে ঘুমের খোঁজে, চলে যায় ঘুম-না-ভাঙার দেশে। জীবনানন্দ দাশ নিজেও খাপ খাওয়াতে পারেননি। তাই বিষণœতা ও বিপন্নতায় আক্রান্ত থাকতেন। তিনি হাঁটতে পছন্দ করতেন, কিন্তু হাঁটবেন যে এমন জায়গা খোলা ছিল না তার জন্য। আপন শহর বরিশালে থাকা হয়নি, উৎপাটিত হয়ে কলকাতায় চলে গিয়েছেন, সে জীবন তার পছন্দের ছিল না। কলকাতা শহরে এক বিকালে হাঁটতে বের হয়েছিলেন, অভ্যাসমতো। হাঁটা শেষে ঘরে ফিরতে পারেননি। চলন্ত ট্রামের ধাক্কায় আহত হয়ে হাসপাতালে চলে যেতে হয়েছে। তার পর লাশ হওয়া, সেই লোকটির মতো যার গল্প তিনি আগেই লিখে রেখেছিলেন তার বিখ্যাত ওই কবিতাটিতে। যেন ভাগ্যের লিখন। কিন্তু এ ভাগ্য দেব-দেবীর হাতে তৈরি নয়, ইডিপাস-নাটকের মায়ের ক্ষেত্রে যেমনটা তৈরি হয়েছিল; তৈরি সে মানুষের, অর্থাৎ মানুষের ইতিহাসের হাতে, আন্না কারেনিনার বেলাতে যেমনটা ঘটেছিল।\nখাপ খাননি জীবনানন্দ দাশের সমসাময়িক কবি কাজী নজরুল ইসলামও। ইতিহাসের স্রোতের সঙ্গে তিনিও গা ভাসাতে পারেননি। তবে তার অবস্থানটি ছিল ভিন্ন। তিনি স্রোতের বিরুদ্ধে দাঁড়াতে চেয়েছেন। সেজন্য স্বভাবে একজন গায়ক হয়েও গান সরিয়ে তাকে উচ্চকণ্ঠে কথা বলতে হয়েছে, বারবার। ভদ্রলোকদের সেটা পছন্দ হওয়ার কথা নয়, হয়ওনি। নজরুল ভেবেছেন ইতিহাসের গতিধারা বদলে দেবেন। চেষ্টাও করেছেন। একাকী নয়, বহুর সঙ্গে মিলে। কিন্তু পারেননি। স্রোতের প্রবল বেগ এবং যাদের ওপর ভরসা করেছিলেন যথোপযুক্তরূপে তাদের সংঘবদ্ধ হতে অপারগতা তাকে বিধ্বস্ত করে দিয়েছে। তিনি তার কণ্ঠস্বর হারিয়ে ফেলেছেন, একেবারে আক্ষরিক অর্থেই। ইতিহাস-সৃষ্ট আর্থ-সামাজিক ব্যবস্থাটা ওই রকমেরই নিষ্ঠুর। যারা খাপ খায় না, স্রোতে ভাসাতে পারে না ভেলা, তারা নিশ্চিহ্ন হয়ে যায়। ইতিহাস তাদের কাউকে ঠেলে পাঠায় লাশকাটা ঘরে; কারও চেপে ধরে গলা। ভাসমানরা টিকে থাকে; সুখ-অসুখ না বুঝে, হাস্যরসও করে কেউ কেউ; অপরের মুখে শুনে জানতে পারে যে তারা ভালো আছে।\nএই বিচ্ছিন্নতা আগের তুলনায় এখন অনেক বেড়েছে। কারণ হচ্ছে পুঁজিবাদী উন্নতি। পুঁজিবাদী উন্নতির সর্বশেষ প্রতিনিধি হিসেবে হাজির হয়েছে করোনা ভাইরাস, যে মৃত্যুদ- হাতে করে নিয়ে এসেছে সব মানুষের জন্য। এবং মানুষকেই শত্রু করে তুলেছে মানুষের। শাসিয়ে বলছে, বিচ্ছিন্ন হও, নইলে বাঁচবে না। মুনাফালিপ্সা ও ভোগবাদিতার আপাত-সুখকর কশাঘাতে মানুষ তো বিচ্ছিন্ন হয়ে ছিলই, এখন বিচ্ছিন্ন হতে শিখল প্রাণ বাঁচানোর দায়ে।


প্রকাশ: ০৬ আগস্ট ২০২০, ২২:০৮\nবঙ্গবন্ধু ও তার পরিবারের সদস্যদের নীতি ও আদর্শ অনুসরণ করে দেশমাতৃকার ভক্তি নিয়ে মানুষের সেবায় সকলকে আত্মনিয়োগ করার আহ্বান জানিয়েছেন পররাষ্ট্রমন্ত্রী এ কে আব্দুল মোমেন।\nবঙ্গমাতা শেখ ফজিলাতুন্নেছা মুজিব ও বঙ্গবন্ধু পুত্র মুক্তিযোদ্ধা শেখ কামালের জন্মদিন উপলক্ষে বৃহস্পতিবার (৬ আগস্ট) পররাষ্ট্র মন্ত্রণালয় আয়োজিত এক স্মরণসভায় তিনি এসব কথা বলেন। এসময় শেখ ফজিলাতুন্নেছা ও শেখ কামালের ওপর নির্মিত তথ্যচিত্র প্রদর্শন করা হয়।\nস্মরণসভায় পররাষ্ট্রমন্ত্রী বলেন, বঙ্গমাতা শেখ ফজিলাতুন্নেছার দৃঢ়তা, সাহস ও অনুপ্রেরণার কারণেই বঙ্গবন্ধুর অর্জন সহজ হয়েছে। বঙ্গবন্ধুর অসমাপ্ত আত্মজীবনীর পরতে পরতে বঙ্গমাতার কর্মকাণ্ড এতো সুন্দরভাবে চিত্রিত হয়েছে যা আমাদের সবার জানা উচিত ।\nশেখ কামাল প্রসঙ্গে ড. মোমেন বলেন, অত্যন্ত বিনয়ী ও ভদ্র মুক্তিযোদ্ধা শেখ কামাল তার মাত্র ছাব্বিশ বছরের জীবনে দেশের জন্য অনেক অবদান রেখেছেন।\nএসময় পররাষ্ট্রমন্ত্রী বঙ্গবন্ধুকে আরও গভীরভাবে জানতে সকলকে বঙ্গবন্ধুর ওপর প্রকাশিত বই অধ্যয়নের আহ্বান জানান।\nঅনুষ্ঠানে বিশেষ অতিথির বক্তৃতায় পররাষ্ট্র প্রতিমন্ত্রী মো. শাহরিয়ার আলম বলেন, বঙ্গবন্ধুর পরিবারের নিউক্লিয়াস ছিলেন বঙ্গমাতা। তিনি যেভাবে একটি পরিবারকে গড়ে তুলেছেন তা কেবল বাংলাদেশ নয়, তৃতীয় বিশ্ব ও এর বাইরে অনুসরণীয় দৃষ্টান্ত। যেভাবে তিনি বঙ্গবন্ধুর একজন যোগ্য সহযোগী ও সহচর হয়ে উঠেছিলেন তা সৃষ্টিকর্তা প্রদত্ত বিশেষ ক্ষমতা ছাড়া সম্ভব নয়। এসময় আমাদের কর্মক্ষেত্র, সামাজিক ও ব্যক্তিগত জীবনে বঙ্গবন্ধু ও তার পরিবারের, বিশেষ করে বঙ্গমাতার অবদানকে তুলে ধরার আহ্বান জানান শাহরিয়ার আলম ।\nআলোচনা শেষে বঙ্গবন্ধু শেখ মুজিবুর রহমান, বঙ্গমাতা ফজিলাতুন্নেছা, শেখ কামালসহ ১৯৭৫ সালের ১৫ আগস্ট বঙ্গবন্ধু পরিবারের সকল শহীদের আত্মার মাগফিরাত কামনা করা হয়। এছাড়া দেশের উন্নয়ন সমৃদ্ধি কামনা করে দোয়া করা হয়।\nস্মরণসভায় প্রাক্তন রাষ্ট্রদূত সাহেদ রেজা প্রধান আলোচক হিসেবে বক্তৃতা করেন। এছাড়া পররাষ্ট্র সচিব মাসুদ বিন মোমেনসহ পররাষ্ট্র মন্ত্রণালয়ের ঊর্ধ্বতন কর্মকর্তাগণ উপস্থিত ছিলেন।


দুই বাঙালীর কাঁধে ভর করে সার্দানকে ৩ গোল দিয়ে জয়ের ধারা অব্যাহত রাখল সাদা-কালো ব্রিগেড!\nরবিবার বারাসাত বিবেকানন্দ স্টেডিয়ামে নৈশালোকের আলোয় সার্দান সমিতিকে ৩-০ গোলে হারিয়ে দিয়ে কোলকাতা লীগে জয়ের ধারা অব্যাহত রাখল মহামেডান স্পোর্টিং ক্লাব! ব্লাক পান্থারদের হয়ে গোল তিনটি করেছেন শেখ ফৈজাজ (২) এবং জিতেন মুর্মু । পড়ে নিন ম্যাচের ম্যাচ রিপোর্ট……….\nকোলকাতা লীগে নিজেদের প্রথম ম্যাচে পাঠচক্রের কাছে ৪-২ গোলে লজ্জার হারের পর কলকাতা লিগে টানা দ্বিতীয় জয় মহমেডান স্পোর্টিং৷ রবিবার বারাসতের বিদ্যাসাগর ক্রীড়াঙ্গনে সংঘবদ্ধ ফুটবল খেলে সার্দান সমিতির বিরুদ্ধে তিন পয়েন্ট তুলে নিল সাদা-কালো ব্রিগেড৷ আজকের জয়ে গুরুত্বপূর্ণ ভুমিকা রাখলেন দুই বাঙালী শেখ ফায়াজ এবং জিতেন মুর্মু৷ প্রথমার্ধে ফায়াজ এর গোলেই এগিয়ে যায় বিশ্বজিতের দল, জিতেনের পাস থেকে দ্বিতীয়ার্ধেও দুরন্ত হেডে দ্বিতীয় গোল করেন সেই ফায়াজ৷ জোড়া গোল করার সুবাদে ম্যাচের সেরাও হয়েছেন অনূর্ধ্ব ২৩ এই ফুটবলার৷আর টালিগঞ্জ ম্যাচের নায়ক ইস্টবেঙ্গলের ব্রাত্য জিতেন মূর্মূও এদিন গোল পেলেন এবং করালেন৷ তাঁর গোলেই ইনজুরি টাইমে ব্যাবধান ৩-০ করে মহমেডান স্পোর্টিং ক্লাব!\nমহামেডান এই ম্যাচ যেন ছিল তাদের দ্বিতীয় ম্যাচের আকশন রিপ্লে।গত টালিগঞ্জ ম্যাচের মতো আজও ম্যাচের প্রথমার্ধে গোল করে দলকে এগিয়ে দেন ফায়াজ৷ গত ম্যাচে আট মিনিটেই দুরন্ত গোলে ম্যাচের রঙ পাল্টে দিলেও এদিন সার্দানের বিরুদ্ধে শুরু থেকে আক্রমনের রাস্তায় গেলেও প্রথম গোল পেতে সাদা কালো বাহিনীর বেশ কিছুটা অপেক্ষা করতে হয়৷ ম্যাচের ২০ মিনিটে ডিফেন্ডার রিচার্ডের বাড়ানো বল ডান পায়ে রিসিভ করে আড়াআড়ি ইনসাইড কাটে বক্সের দিকে ঢুকে যান ফায়াজ, এর পরে বলটি তার শরীর থেকে একটু দুড়ে চলে গেলেও সার্দান ডিফেন্ডার ভুলে আবার চলে আসে তার পায়ে! এরপর আর ভুল করেননি ফায়াজ, বাঁ-পায়ের জোড়ালো শটে গোলকিপারকে পরাস্ত করে বল জালে জড়িয়ে দেন তিনি৷ এরপর দুদলই গোলের চেষ্টা করলেও গোলের দরজা খুলতে পারেনি কোন দলই, ১-০ ফলাফলেই শেষ হয় প্রথম পর্বের খেলা।\nDurand Cup 2019 Preview: Mighty Mohun Bagan face Mohammedan Sporting in tournament opener\nদ্বিতীয়ার্ধের শুরুতেই প্রতিআক্রমণে গিয়ে ব্যবধান বাড়ানোর চেস্টা করেন ইস্টবেঙ্গল এর জার্সিতে গত মরশুমের সিএফএল জয়ী জিতেন মূর্মূ, যদিও অল্পের জন্য লক্ষভ্রষ্ট হয় তার শট৷ এরপর ম্যাচের ৫৫ মিনিটের জিতেন-ফায়াজের জুটিবদ্ধ আক্রমণে দ্বিতীয় গোল পায় সাদা কালো ব্রিগেড৷ জিতেন মূর্মূর বাড়ানো বল গ্রাউন্ডে বাউন্সিং হেড করে টালিগঞ্জ ম্যাচের প্রথম গোলের মতোই গোল করে ফলাফল ২-০ করেন ফায়াজ৷যদিও ম্যাচের শেষ দিকে অল্পের জন্য হ্যাটট্রিক মিস করেন ফায়াজ, দিবেন্দু(জুনিয়ার) এর বাড়ানো বল ধরে বিপক্ষের বক্সে গিয়েও শট গোল রাখতে পারেননি তিনি৷ আর আশ্চর্যের ট্রেন্ড ফলো করেই আজও অতিরিক্ত সময়ে তৃতীয় ও ম্যাচের শেষ গোলটি করেন জিতেন মুর্মু। ৯০ মিনিটে জিতেনের বাড়ানো বল বিপক্ষ গোলকিপারের হাতে লেগে জালে ঢুকে যায়৷ ৩-০ ফলাফলে রেফারি শেষ বাশি বাজিয়ে ম্যাচের পরিসমাপ্তি ঘোষনা করেন!\nতবে টানা ২ ম্যাচ জেতার পরেও আই লিগের সর্বোচ্চ গেলাদাতা ডিকার ফর্ম কিন্ত সমর্থকদের সাথে কোচকেও চিন্তায় রাখবে৷ দ্বিতীয়ার্ধের ৮৫ মিনিটে সহজ সুযোগ পেয়ে সোজা গোলরক্ষকের হাতে মারেন ডিপান্ডা ডিকা! কোলকাতা লীগে বিশ্বজিৎ ভট্টাচার্যের মহামেডান স্পোর্টিং এর পরবর্তী ম্যাচ শনিবার কল্যানী স্টেডিয়ামে রহিম নবির পিয়ারলেস এর বিরুদ্ধে!\nBarasat StadiumMohammedan Sporting ClubSouthern Samity\nvinayakpandey August 22, 2017 at 8:17 amLog in to Reply


২০২১-এর বিধানসভা নির্বাচনে বীরভূমের সাঁইথিয়া থেকে তৃণমূল প্রার্থী হবেন নীলাবতি সাহা, Nilabati Saha will be the candidate of TMC in 2021 election from Sainthia - Bengali Oneindia\nসাংগঠনিক দিক থেকে তৃণমূল অনেকটাই শক্তিশালী জায়গায় অনুব্রত মণ্ডলের (anubrata mondal) বীরভূমে (birbhum)। তবে ভোটের ফল তার উত্তর দেবে। সংগঠন অটুট রাখতে প্রতিদিনই বুথ ভিত্তিক সভা করছেন অনুব্রত মণ্ডল। পর্যালোচনা করছেন দলের (trinamool congress) পরিস্থিতি। পাশাপাশি বিরোধীদের চ্যালেঞ্জ জানাতে এখন থেকেই প্রার্থীদের নাম ঘোষণাও শুরু করে দিয়েছেন তিনি। যেমনটা করলেন বুধবারে।\nসাঁইথিয়ার দরিয়াপুরে বুথ ভিত্তিক সভা\nসাঁইথিয়ার দরিয়াপুরে তিনটি অঞ্চল ফুলুর, হরিসরা, দরিয়াপুরের কর্মীদের নিয়ে বুথ ভিত্তিক সভা করেন অনুব্রত মণ্ডল। লোকসভা নির্বাচনের দলের পিছিয়ে থাকার কারণ পর্যালোচনাও করেন তিনি।\nসাঁইথিয়ার সভা থেকে প্রার্থীর নাম ঘোষণা\nসাঁইথিয়ার সভা থেকে আসন্ন বিধানসভা নির্বাচনের প্রার্থীর নামও তিনি ঘোষণা করে দেন। তিনি বলেন, বর্তমান বিধায়ক নীলাবতী সাহাই পরবর্তী প্রার্থী হবেন। এব্যাপারে অনুব্রত মণ্ডল বলেন, নীলাবতী ভাল মেয়ে। এলাকার উন্নয়নেও সামিল সে। পাশাপাশি কর্মীরা তাঁকে চাইছেন।\nদিদির প্রার্থীর কথা বলেছেন অনুব্রত\nতবে অনুব্রত মণ্ডল জানিয়ে দেন, তিনি প্রার্থী তালিকা ঘোষণা করার কেউ নন। চূড়ান্ত প্রার্থী তালিকা ঘোষণা করবেন মমতা বন্দ্যোপাধ্যায়। ফলে তিনি দিদির প্রার্থীর কথাই বলছেন। তিনি বলেন, দিদি বোধ হয় নীলাবতীকেই প্রার্থী করবে। অনুব্রত মণ্ডল প্রশ্ন করেন, নীলাবতীকে ভোট দেবেন তো? ওর হয়ে ভোট করাবেন তো?\nবিজেপি কেন এগিয়ে প্রশ্ন অনুব্রতর\nবুধবার যে তিনটি এলাকা নিয়ে অনুব্রত মণ্ডল সভা করেন, সেই তিনটি এলাকাতে লোকসভা নির্বাচনে ব্যাপক ভাবে এগিয়ে ছিল বিজেপি। বিশেষ করে আদিবাসী ভোট পেয়েছিল বিজেপি। ফলে অনুব্রত মণ্ডল জানতে চান, কেন এই পরিস্থিতি। কেন আদিবাসীদের বোঝানো যায়নি, সেই প্রশ্ন করেন অনুব্রত মণ্ডল। সেই সময় বেশ কিছু বুথ সভাপতি তাদের এলাকার সমস্যার কথা বলতে গেলে দলীয় কর্মীরাই মাইক কেড়ে নেন। একদিকে বুথ সভাপতিরা যখন রাস্তা নিয়ে অভিযোগ করছেন, তা যেমন শুনতে দেওয়া হয়নি, অন্যদিকে এলাকার সমস্যার কথা তুলতে বাধা দেওয়া হয়।\nদলীয় কর্মীদের হুঁশিয়ারি\nতবে দলের প্রার্থী হেরে গেলে পদ থেকে সরিয়ে দেওয়ার ব্যাপারে এলাকার নেতাদের হুঁশিয়ারিও দেন অনুব্রত মণ্ডল। তিনি বলেছেন, সকলকেই অনুশাসন মেনে চলতে হবে।\nএর আগে ২ প্রার্থী ঘোষণা অনুব্রতর\nদিন কয়েক আগে রামপুরহাটে এমনটাই এক সভা থেকে কৃষিমন্ত্রী আশিস বন্দ্যোপাধ্যায়ের নাম রামপুরহাটের পরবর্তী প্রার্থী হিসেবে ঘোষণা করেছিলেন। তিনি বলেছিলেন, ভোটটা দিদির, আশিস বন্দ্যোপাধ্যায় প্রার্থী। মাস খানের আগে কেতুগ্রামের প্রার্থীর নামও ঘোষণা করেছিলেন অনুব্রত মণ্ডল। শেখ শাহনওয়াজকে ২০২১-এর বিধানসভা নির্বাচনে তৃণমূল প্রার্থী করা হবে বলে জানিয়েছিলেন অনুব্রত মণ্ডল।\nanubrata mondal mamata banerjee trinamool congress birbhum west bengal অনুব্রত মণ্ডল মমতা বন্দ্যোপাধ্যায় তৃণমূল কংগ্রেস পশ্চিমবঙ্গ politics\nAnubrata Mondal announces Sainthia's candidate's name in party meeting for 2021 election


রাশিয়ার এস-৪০০ কেনায় কি মার্কিন নিষেধাজ্ঞায় পড়বে ভারত | প্রথম আলো\nরাশিয়ার এস-৪০০ কেনায় কি মার্কিন নিষেধাজ্ঞায় পড়বে ভারত\nপ্রকাশ: ২৩ নভেম্বর ২০২১, ০৯: ১৭\nআগামী মাসের প্রথমেই ভারত সফরে আসছেন রাশিয়ার প্রেসিডেন্ট ভ্লাদিমির পুতিন। একই সময় ভারতে পৌঁছে যাচ্ছে রাশিয়ার অত্যাধুনিক আকাশ প্রতিরক্ষাব্যবস্থা এস-৪০০। সীমান্ত নিয়ে চীনের সঙ্গে বিদ্যমান সংকটের মধ্যে এস-৪০০ হাতে পাওয়া ভারতকে অনেকটা স্বস্তি এনে দেবে বলে মনে করছেন বিশ্লেষকেরা। সেনাসদস্যরা মনে করছেন, বাজারে প্রচলিত আকাশ প্রতিরক্ষাব্যবস্থাগুলোর মধ্যে এগিয়ে রয়েছে এস-৪০০। তবে এ ক্ষেত্রে প্রশ্ন থেকে যাচ্ছে, রাশিয়া থেকে অস্ত্র কেনায় ভারত কি মার্কিন নিষেধাজ্ঞার মুখে পড়তে যাচ্ছে?\nভারতের সংবাদমাধ্যম দ্য হিন্দুর বিশ্লেষণে বলা হয়েছে, ২০১৮ সালে একটি আইন পাস করেছে যুক্তরাষ্ট্র। ‘কাউন্টারিং আমেরিকান অ্যাডভার্সারিস থ্রু স্যাংশন’ (সিএএটিএসএ) নামের ওই আইনে বলা হয়েছে, রাশিয়া, ইরান অথবা উত্তর কোরিয়ার সঙ্গে প্রতিরক্ষা বা গোয়েন্দাসংক্রান্ত চুক্তি করলে সংশ্লিষ্ট রাষ্ট্র বা রাষ্ট্রের কর্মকর্তাদের ওপর নিষেধাজ্ঞা আসবে। স্বভাবতই প্রশ্ন জাগতে পারে, নিষেধাজ্ঞা কেমন হতে পারে?\nভারতের ওপর যেসব নিষেধাজ্ঞা দিতে পারে যুক্তরাষ্ট্র\nযুক্তরাষ্ট্রের সিএএটিএসএ আইনের ২৩১ ও ২৩৫ ধারা অনুযায়ী, রাশিয়া, ইরান অথবা উত্তর কোরিয়ার সঙ্গে প্রতিরক্ষা বা গোয়েন্দা চুক্তিতে গেলে কমবেশি ১২টি নিষেধাজ্ঞা আরোপ করা যাবে। তবে কমপক্ষে ৫টি নিষেধাজ্ঞা দেওয়ার বাধ্যবাধকতা রয়েছে। সেগুলোর মধ্যে রয়েছে—\n* চুক্তিতে যাওয়া দেশে যুক্তরাষ্ট্রের আর্থিক সহায়তা বন্ধ হবে। পাশাপাশি সহায়তা বন্ধে আন্তর্জাতিক মুদ্রা তহবিলের (আইএমএফ) মতো আর্থিক প্রতিষ্ঠাগুলোকে চাপ দেওয়া হবে।\n* যুক্তরাষ্ট্রের মালিকানায় থাকা পণ্য ও প্রযুক্তি বিক্রির ওপর নিষেধাজ্ঞা আরোপ করা হবে। সিএএটিএসএ আইনের আওতায় তুরস্কের কাছে মার্কিন এফ-৩৫ যুদ্ধবিমান বিক্রির চুক্তি বাতিল করে যুক্তরাষ্ট্র। তুরস্কও রাশিয়ার কাছ থেকে এস-৪০০ কিনেছিল।\n* রাশিয়া, ইরান অথবা উত্তর কোরিয়ার সঙ্গে চুক্তি করা দেশের ব্যাংক, উৎপাদনকারী ও সরবরাহকারীদের ওপর নিষেধাজ্ঞা আসবে। নিষিদ্ধ হবে যুক্তরাষ্ট্রের সঙ্গে সম্পত্তির লেনদেন।\n* চুক্তির সঙ্গে সংশ্লিষ্ট ব্যক্তিদের ওপর আর্থিক ও ভ্রমণের নিষেধাজ্ঞা দেওয়া হবে।\nভারতের অবস্থান এ ক্ষেত্রে কী\nমার্কিন নিষেধাজ্ঞার হুমকির মুখে এর আগে নানা উদ্যোগ থেকে পিছু হটতে হয়েছে ভারতকে। ২০১৯ সালে এ কারণেই ইরান ও ভেনেজুয়েলার সঙ্গে জ্বালানি তেলের সরবরাহ বন্ধের সিদ্ধান্ত নেয় দেশটি। তবে এস-৪০০ ইস্যুতে বেশ শক্ত অবস্থানে নরেন্দ্র মোদির সরকার।\nযুক্তরাষ্ট্রের নিষেধাজ্ঞার শঙ্কার মুখে পড়েও এস-৪০০ নিয়ে সামনে এগিয়েছে ভারত। রাশিয়ার কাছ থেকে আকাশ প্রতিরক্ষাব্যবস্থাটির ৫টি ইউনিট কিনতে মোট ৫৪৩ কোটি মার্কিন ডলারের চুক্তি করেছে দেশটি। কিছু অর্থও পরিশোধ করা হয়েছে। এর জের ধরে আগামী মাসেই এস-৪০০-এর প্রথম চালান ভারতে আসার কথা রয়েছে।\nএ নিয়ে ভারতের কয়েকজন কূটনীতিক বলেছিলেন, এস-৪০০ ভারতের অভ্যন্তরীণ নিরাপত্তার বিষয়। কোনোভাবেই এ চুক্তি বাতিল করা যাবে না। এদিকে ভারতের পররাষ্ট্র মন্ত্রণালয় বলছে, মার্কিন নিষেধাজ্ঞার বিষয়টি মাথায় রাখছে ভারত। যুক্তরাষ্ট্র সরকারের সঙ্গে নিষেধাজ্ঞার বিষয়ে আলাপ-আলোচনা চলছে।\nদ্য হিন্দুর খবরে বলা হয়েছে, ভারতের সঙ্গে রাশিয়ার প্রতিরক্ষাবিষয়ক অংশীদারত্ব বেশ পুরোনো। দেশটির হাতে থাকা সামরিক সরঞ্জামের ৭০ শতাংশই রাশিয়ার কাছ থেকে কেনা। যদিও যুক্তরাষ্ট্রের কাছ থেকে অস্ত্র কেনার পরিমাণ এরই মধ্যে বাড়িয়েছে ভারত; এর পরও এ মুহূর্তে রাশিয়াকে এড়িয়ে চলা বেশ কঠিন হবে দেশটির জন্য। ভারতের সেনাবাহিনীও মনে করছে, বাজারে প্রচলিত আকাশ প্রতিরক্ষাব্যবস্থাগুলোর মধ্যে এগিয়ে রয়েছে এস-৪০০।\nযুক্তরাষ্ট্রের সামনে যে পথ খোলা\nদ্য হিন্দুর বিশ্লেষণ অনুযায়ী, এস-৪০০ ইস্যুতে ভারতকে সামনে রেখে নানাভাবে এগোতে পারে যুক্তরাষ্ট্র। প্রথমেই আসে সিএএটিএসএ আইন অনুযায়ী নিষেধাজ্ঞা আরোপের কথা।\nতবে বিশ্বরাজনীতিতে এই অঞ্চলে এ মুহূর্তে যুক্তরাষ্ট্রের বড় অংশীদার ভারত। দুই দেশই আবার চতুর্দেশীয় গোষ্ঠী ‘কোয়াড’-এর সদস্য। ইন্দো-প্রশান্ত মহাসাগরীয় অঞ্চলে চীনের আগ্রাসন সামলাতেই মূলত গঠন করা হয়েছে কোয়াড। এ বিষয়গুলো মাথায় রেখে নিষেধাজ্ঞা ছয় মাস পিছিয়ে দিতে পারেন মার্কিন প্রেসিডেন্ট জো বাইডেন। এ সময়ের মধ্যে ‘মার্কিনদের জাতীয় নিরাপত্তার স্বার্থ’ বিবেচনায় ভারতের ওপর নিষেধাজ্ঞায় ছাড়ের বিষয়ে সিদ্ধান্ত আসতে পারে বাইডেন প্রশাসন থেকে।\nএদিকে সিএএটিএসএ আইন সংশোধনের প্রস্তাব এনেছেন তিনজন মার্কিন সিনেটর। সংশোধনীর এ প্রস্তাব পাস হলে কোয়াডের সদস্যরা মার্কিন নিষেধাজ্ঞায় ছাড় পাবে। সিএএটিএসএ আইন সংশোধন করা হলে কোয়াড সদস্য হিসেবে এর সুফল পেতে পারে ভারত।\nসবশেষ পদক্ষেপ হিসেবে সিএএটিএসএ আইনটিই বাতিল করতে পারে মার্কিন সরকার। এ ক্ষেত্রে উদাহরণ হিসেবে বলা যেতে পারে ইরানের কথা। পারমাণবিক অস্ত্র ইস্যু দেশটির ওপর নিষেধাজ্ঞা এনেছিল যুক্তরাষ্ট্র। পরে তা প্রত্যাহার করে নেওয়া হয়; যদিও বছর দশেকের ব্যবধানে তা আবার বহাল করে যুক্তরাষ্ট্র। তবে বর্তমান সময়ে এসে সিএএটিএসএ আইন বাতিলের সম্ভাবনা খুবই ক্ষীণ বলে মনে করছেন বিশ্লেষকেরা।\nসবকিছু মাথায় রেখে নিষেধাজ্ঞা ছয় মাস পেছানোর পদক্ষেপটিই যুক্তরাষ্ট্রের জন্য সবচেয়ে সহজ বলে মনে করছেন বিশ্লেষকেরা। তাঁরা বলছেন, এ সময়ের মধ্যে নিষেধাজ্ঞা ছাড়সহ বিকল্প পদক্ষেপ নেওয়ার বিষয়ে সিদ্ধান্ত নেবে মার্কিন সরকার।\nনিষেধাজ্ঞা ছাড়ে যেসব চাপে পড়তে পারে যুক্তরাষ্ট্র\nদ্য হিন্দুর বিশ্লেষণ অনুযায়ী, শুধু ভারতের ওপর নিষেধাজ্ঞায় ছাড় দিলে যুক্তরাষ্ট্রের সিএএটিএসএ আইন দুর্বল হয়ে পড়বে। চাপ আসবে তুরস্কের দিক দিয়েও। কারণ, পশ্চিমা সামরিক জোট ন্যাটোর সদস্য এ দেশ এস-৪০০ কিনে মার্কিন নিষেধাজ্ঞায় রয়েছে।\nভারতকে নিষেধাজ্ঞায় ছাড় দিলে অন্য দেশগুলো রাশিয়ার সঙ্গে অস্ত্র চুক্তিতে আগ্রহী হয়ে উঠতে পারে—এ বিষয়ও মাথায় রাখতে হবে যুক্তরাষ্ট্রকে। নিষেধাজ্ঞায় ছাড়ের আশায় রাশিয়ার সঙ্গে চুক্তিতে যেতে পারে মার্কিন মিত্র সৌদি আরবও। এস-৪০০ কিনতে রাশিয়ার সঙ্গে আলোচনা শুরু করেছিল সৌদি সরকার। এর পরই দেশটিকে মার্কিন আকাশ প্রতিরক্ষাব্যবস্থা ‘টিএইচএএডি’ কিনতে প্রস্তাব দেয় যুক্তরাষ্ট্র।\nহিন্দুর প্রতিবেদন বলছে, সব হিসাব–নিকাশ শেষে ভারতের ওপর নিষেধাজ্ঞা জারি হলে তা যুক্তরাষ্ট্রের জন্যই বিপদ ডেকে আনবে। কারণ, এর জের ধরে রাশিয়ার সঙ্গে শক্ত সামরিক সম্পর্কের দিকে এগোতে পারে ভারত। এর পরিপ্রেক্ষিতে চীনকে টেক্কা দিতে যুক্তরাষ্ট্রের উদ্যোগও গতি হারাতে পারে।


অবহেলিত বেসরকারি খাত, চলছে গণছাঁটাই কমছে বেতন\n০৯:১১:৫৭ বৃহস্পতিবার, ১৩ আগস্ট ২০২০\nসোমবার, ২০ জুলাই, ২০২০, ০৫:১৪:০৭\nসজীব হোম রায় : কোরবানির ঈদ ঘনিয়ে আসায় বেসরকারি চাকরিজীবী আবদুর রাসেলের দু'শ্চি'ন্তা আরো বেড়েছে। তার প্রতিষ্ঠানে কর্মীদের ১৫ শতাংশ বেতন কেটে নেওয়া হচ্ছে। বোনাস পাওয়া যাবে না। প্রতিবছরই তিনি কোরবানি দেন। এবার পারবেন কি?\nমাঝে মধ্যে আরো বড় দু'শ্চি'ন্তা ভর করে—কোরবানির ঈদ পর্যন্ত চাকরি থাকবে তো? ছোট মেয়েটা নতুন জামার আবদার করেছে। পূরণ করতে পারবেন তো? রাসেলের মতো এমন অবস্থা বেসরকারি খাতে এখনো চাকরিতে টিকে থাকা বেশির ভাগের। তবে তারা নিজেদের কিছুটা সৌভাগ্যবান ভাবতে পারেন। কারণ চাকরি হারানো চার কোটি মানুষের দু'শ্চি'ন্তা আরো তী'ব্র। আর ঠিক এসবের উল্টো চিত্র সরকারি খাতে।\nবেতন বা বোনাস নিয়ে তো চিন্তা নেই-ই বরং আগামী মাস থেকে যোগ হচ্ছে ইনক্রিমেন্ট। ফলে বেতন বাড়ছে আরেক দফা। বেড়েছে বোনাসের পরিমাণও। দুই কূলের এই দুই শ্রেণির চাকরিজীবীদের ব্যাপারে পলিসি রিসার্চ ইনস্টিটিউটের (পিআরআই) নির্বাহী পরিচালক আহসান এইচ মনসুর বলেন, ''সরকারি ও বেসরকারি চাকুরেদের মধ্যে ভ'য়াব'হ বৈ'ষ'ম্য তৈরি করা হয়েছে। এখন সরকার চালাচ্ছেন সরকারি কর্মকর্তারা। জনপ্রতিনিধিদের হাতে এখন আর ক্ষ'মতা নেই।\nতিনি বলেন, ''নিজেদের বেতন-ভাতা নিয়েই ব্যস্ত তারা। এ বিষয়ে জাতীয় সংসদেও কেউ কোনো প্রশ্ন করছে না। বঙ্গবন্ধু শেখ মুজিবুর রহমান ১৯৭২ সালে দেশে ফিরেই ঘোষণা দিয়েছিলেন, বাংলাদেশের মতো দেশে সরকারি কর্মকর্তাদের বেতন পাকিস্তান আমলের মতো দেওয়া সম্ভব নয়। এই দৃষ্টান্ত এবং আদর্শ থেকে আমরা কোথায় সরে এসেছি?''\nআহসান এইচ মনসুর বলেন, ''ভদ্রতা ও শিষ্টতার কথা মনে রেখে সরকারি কর্মকর্তাদের নিজেদের বেতন কমানো উচিত। স্বেচ্ছাপ্রণোদিত হয়েই এটা করা উচিত। সরকারি কর্মকর্তাদের ইউনিয়নের মাধ্যমে এ প্রস্তাব দেওয়া উচিত। সহমর্মিতা দেখিয়ে ঈদের বোনাস নেওয়া উচিত না। গাড়ির তেল খরচসহ অন্যান্য ভাতাও কমানো উচিত। রাজনৈতিকভাবে, সামাজিকভাবে এটা করা সরকারের দায়িত্ব।''\nকরোনায় সবচেয়ে বেশি ঝুঁ'কিতে আছেন চিকিৎসাব্যবস্থায় সরাসরি যুক্ত ডাক্তার-নার্স, স্বাস্থ্যকর্মীসহ সংশ্লিষ্ট ব্যক্তিরা। তাদের যারা সরকারি চাকরি করেন তাঁরা আর্থিক দিক দিয়ে এ বিষয়ে কিছুটা হলেও নি'শ্চি'ন্ত। কারণ করোনায় আ'ক্রা'ন্ত হলেই গ্রেডভেদে পাঁচ থেকে ১০ লাখ টাকা পাবেন। আর মা'রা গেলে পরিবার পাবে সর্বোচ্চ ৫০ লাখ টাকা। এ ছাড়া করোনা চিকিৎসায় সরাসরি যুক্ত সরকারি ডাক্তার-নার্স ও স্বাস্থ্যকর্মীরা পাবেন দুই মাসের মূল বেতন।\nএ দুই খাতে অর্থ মন্ত্রণালয় ৮৫০ কোটি টাকা পৃথক বরাদ্দ রেখেছে। এর মধ্যে ৫০০ কোটি টাকা রাখা হয়েছে ক্ষ'তিপূরণ দেওয়ার জন্য। আর ৩৫০ কোটি টাকা রাখা হয়েছে ডাক্তার-নার্সদের প্রণোদনা দেওয়ার জন্য। করোনা ইউনিটে রোগীদের একই মাত্রায় সেবা দিয়ে কিংবা সরাসরি যুক্ত থেকেও বেসরকারি খাতের চিকিৎসকদের প্রাপ্তির খাতা শূন্য।\nবেসরকারি খাত যে কতটুকু অ'বহে'লিত তা করোনাকালে আরো স্পষ্ট হচ্ছে। অন্যদিকে এই ম'হামা'রি পরি'স্থিতির মধ্যেও সরকারি চাকরিজীবীদের খাতায় যোগ হচ্ছে একের পর এক সুবিধা। করোনার সময়ে সরকারের নির্দে'শনা অনুযায়ী, শতভাগ কর্মকর্তাকে অফিসে আসতে হচ্ছে না। অর্থ মন্ত্রণালয়সহ অন্যান্য মন্ত্রণালয়ে ২৫ শতাংশ কর্মকর্তা অফিসে এসে কাজ করছেন। তাও পালাক্রমে। বাকি ৭৫ শতাংশ ঘরে বসে অনলাইনে কাজ করছেন। বেসরকারি খাতের প্রতিষ্ঠানগুলোতে প্রথম দিকে ৫০ শতাংশকে বাড়িতে বসে কাজ করার সুবিধা দেওয়া হলেও বেশির ভাগ প্রতিষ্ঠান তা তুলে নিয়েছে।\nযেসব সরকারি কর্মকর্তা বাড়িতে বসে কাজ করছেন তাদের ভাতায় কিন্তু এসবের প্রভাব নেই। বরং অফিসে নিয়মিত না গেলেও প্রাধিকারপ্রাপ্ত অফিসাররা গাড়ি খরচের জন্য ৫০ হাজার করে টাকা তুলছেন। সিনিয়র সচিব, সচিব ও সচিব পদমর্যাদার কর্মকর্তারা সরকারের বরাদ্দ করা গাড়ির বিপরীতে ২৫০ লিটার পেট্রোল/অকটেন অথবা ৩৫৮ ঘনমিটার সিএনজি পাচ্ছেন। বিপরীতে এখানেও ব'ঞ্চিত বেসরকারি খাত।\nএই সময়ে এত সব পাওয়া নিয়ে মন্তব্য জানতে চাইলে জনপ্রশাসন প্রতিমন্ত্রী ফরহাদ হোসেন বলেন, ''এটি বিবেচনা করার মতো বিষয়। কিন্তু যেহেতু এসং'ক্রা'ন্ত নীতিমালা আছে আপাতত সেভাবেই চলছে। তবে বিষয়টি নিয়ে আমরা আলোচনা করে দেখব, কী করা যায়।''\nসাবেক মন্ত্রিপরিষদসচিব আলী ইমাম মজুমদার বলেন, ''এটা খুবই যৌক্তিক প্রশ্ন। নীতিগত অবস্থান থেকে যে অফিসাররা গাড়ির খরচ কম নেবেন তাদের জন্য এটা খুবই উচ্চ পর্যায়ের নৈতিক অবস্থান হবে। সরকার চাইলে খুব সহজেই এসং'ক্রা'ন্ত নীতিমালা সংশো'ধন করে প্রয়োজনীয় প'দক্ষে'প নিতে পারে।''\nকরোনাকালে বেসরকারি ব্যবসাপ্রতিষ্ঠানগুলো অ'স্তি'ত্বের ল'ড়াইয়ে লি'প্ত। প্রতিষ্ঠানগুলো নিজেদের বাঁচাতে এবং খরচ কমাতে ছাঁ'টাই চালাচ্ছে। এতে গত চার মাসে চাকরি হা'রিয়েছে চার কোটি মানুষ। যাদের চাকরি যায়নি তাদের বেতন থেকে ১০, ১৫ এমনকি ৩০ শতাংশ পর্যন্ত কেটে নেওয়া হচ্ছে। ফলে সামনের ঈদের খুশিও নেই এসব পরিবারে। দেশের অন্যতম ভরসার খাত ব্যাংক খাত।\nব্যাংক মালিকদের সংগঠন বাংলাদেশ অ্যাসোসিয়েশন অব ব্যাংকস (বিএবি) তো কর্মীদের বেতন কাটাসহ ১৩ দফা সুপারিশ পাঠিয়েছে বেসরকারি ব্যাংকগুলোর ব্যবস্থাপনা পরিচালক ও চেয়ারম্যান বরাবর। ওই সব সুপারিশের মধ্যে ব্যাংক কর্মীদের পদোন্নতি, ইনক্রিমেন্ট, ইনসেনটিভ বোনাস, নতুন নিয়োগ, নতুন শাখা খোলা, বিদেশ ভ্রমণ, প্রশিক্ষণ ইত্যাদি বন্ধ রাখতে বলা হয়েছে। সুপারিশ মোতাবেক অনেক বেসরকারি ব্যাংক কর্মীদের বেতন কে'টে নিচ্ছে।\nসরকারি খাতে অবশ্য এসব চিন্তা নেই। বরং ২০১৫ সালের বেতন কাঠামো অনুযায়ী, আগস্ট মাস থেকে ৫ শতাংশ ইনক্রিমেন্ট যোগ হচ্ছে। ১ আগস্ট ঈদ হলে সরকারি চাকরিজীবীরা বেশি বোনাস পাবেন। এতে সরকারের অতিরিক্ত ব্যয় হবে ১৩০-১৪০ কোটি টাকা। ২০১১-১২ অর্থবছর থেকে ২০১৯-২০ অর্থবছর পর্যন্ত সরকার সরকারি চাকরিজীবীদের বেতন-ভাতা দিতে ব্যয় করেছে তিন লাখ ৫৮ হাজার ৮৫৯ কোটি টাকা। চলতি অর্থবছরে এ খাতে ৬৮ হাজার ৪৪৬ কোটি টাকা বরাদ্দ রয়েছে।\nএটিও যোগ করা হলে সরকারি চাকরিজীবীদের বেতন-ভাতায় ব্যয়ের পরিমাণ দাঁড়ায় চার লাখ ২৭ হাজার ৩০৫ কোটি টাকা। অর্থ মন্ত্রণালয় আগামী দুই অর্থবছরের জন্য সরকারি চাকরিজীবীদের বেতন-ভাতা বাবদ কী পরিমাণ অর্থ ব্যয় হতে পারে তার একটি হিসাব করেছে। এতে দেখা গেছে, আগামী অর্থবছরে এ খাতে ব্যয় হবে ৭৪ হাজার ৫৩০ কোটি টাকা। আর এর পরের অর্থবছর অর্থাৎ ২০২২-২৩ অর্থবছরে ব্যয় হবে ৮৬ হাজার ৯৮০ কোটি টাকা। হিসাব অনুযায়ী এ দুই অর্থবছরের টাকা যোগ করা হলে তা দেশের চলতি অর্থবছরের বাজেটের আকারকে ছাড়িয়ে যায়।\nসরকারি চাকরিজীবীরা অবসর গ্রহণ করলে পেনশন পান, ভাতা পান। এ ক্ষেত্রেও বেসরকারি খাত বঞ্চিত। ২০১৪-১৫ অর্থবছরে সাবেক অর্থমন্ত্রী আবুল মাল আবদুল মুহিত একটি সর্বজনীন পেনশন ব্যবস্থা চালুর কথা বলেছিলেন। পে'নশ'ন কার্যক্রমের সংস্কার আনতে ২০১৭ সালে বিদ্যমান গণকর্মচারী (অবসর) আইন, ১৯৭৪ এবং এবিষয়ক বিধি সংশো'ধনের উদ্যোগও নিয়েছিল সরকার। তবে তা আর হয়নি। কবে হবে তা কারো জানা নেই। সূত্র : কালেরকণ্ঠ


বগুড়ার সেই মতিনের অবৈধ সম্পদ জব্দের নির্দেশ – 52BD.TV\nবগুড়ায় যুবলীগের বহিষ্কৃত নেতা আবদুল মতিন সরকারের অবৈধ সম্পদ জব্দের নির্দেশ দিয়েছেন আদালত। একই সঙ্গে তার ব্যাংক ও আর্থিক প্রতিষ্ঠানের হিসাব ‘ফ্রিজ’ করার নির্দেশ দেওয়া হয়েছে।\nগত ১৭ ফেব্রুয়ারি বগুড়া জ্যেষ্ঠ স্পেশাল জজ নরেশ চন্দ্র সরকার এই আদেশ দেন।\nএর ফলে আবদুল মতিন সরকার অবৈধভাবে অর্জিত সম্পদ আদালতের নির্দেশ ছাড়া অন্য কারও কাছে হস্তান্তর এবং ব্যাংকে রাখা অর্থ কারও কাছে স্থানান্তর করতে পারবেন না।\nগত ১১ ফেব্রুয়ারি দুদক মতিনের সম্পদ ক্রোকের আবেদন করেন। আবেদন আমলে নিয়ে আদালত এই নির্দেশ দেন। এর আগে গত বছরের ডিসেম্বর মাসের শেষ সপ্তাহে সাড়ে চার কোটি টাকার বেশি জ্ঞাত আয় বহির্ভূত সম্পদ অর্জনের অভিযোগে বগুড়ার তুফান সরকার ও তার ভাই মতিন সরকারের বিরুদ্ধে মামলা হয়। বগুড়া সমন্বিত দুর্নীতি দমন কার্যালয়ের সহকারী পরিচালক আমিনুল ইসলাম বাদী হয়ে বগুড়া সদর থানায় এ মামলা করেন।\nতুফান বগুড়ার আলোচিত এক ধর্ষণ মামলা কারাগারে রয়েছেন। আর তার ভাই মতিন সরকার বগুড়া শহর যুবলীগের যুগ্ম সাধারণ সম্পাদক ছিলেন। তাঁকে ২০১৭ সালের ১ আগস্ট বহিষ্কার করা হয়।\nমামলার সংক্ষিপ্ত বিবরণে উল্লেখ করা হয়, তুফান সরকারের বিরুদ্ধে জ্ঞাত আয় বহির্ভূত সম্পদ অর্জনের অভিযোগ ওঠে। এরপর ২০১৮ সালের মার্চ মাসে সম্পদ বিবরণী দাখিলের নোটিশ পাঠানো হয়। ওই মাসেই দুদকে ৯১ লাখ ৭০ হাজার টাকার স্থাবর ও ৩৮ লাখ ৯ হাজার ১৫ টাকার অস্থাবর সম্পদের হিসাব দেওয়া হয়। সম্পদ যাচাই করে দুদক তুফানের জমি, বাড়ি, গাড়ি, ব্যাংকে সঞ্চয়সহ ১ কোটি ৫৯ লাখ ৫৮ হাজার ৮৮৫ কোটি টাকার মূল্যের সম্পদের সন্ধান পায়। দুদকে জমা দেওয়া নথিতে তুফান ২৯ লাখ ৭৯ লাখ ৮৭০ টাকার মূল্যের স্থাবর ও অস্থাবর সম্পদ গোপন করেছেন।\nতার আয়ের বৈধ কোনো উৎসও নেই। তিনি কোনো আয়কর রিটার্ন দাখিল কিংবা কোনো খাতের আয় প্রদর্শন ও আয়কর পরিশোধ করেননি। মতিন সরকারের স্ত্রী তাসনিম সরকারেরও কোনো আয়ের উৎস নেই। তিনি জ্ঞাত আয় বহির্ভূত ১ কোটি ৫৯ লাখ ৫৮ হাজার ৮৮৫ টাকা অর্জন করার প্রাথমিক সত্যতা পায় দুদক। পরে দুদক আইন ২০০৪ এর ২৬ ও ২৭ (১) ধারায় তার বিরুদ্ধেরও একটি মামলা করা হয়।\nবগুড়ায় দুদকের পাবলিক প্রসিকিউটর (পিপি) আবুল কালাম আজাদ জানান, আবদুল মতিন সরকারের মামলাটি তদন্ত চলছে। দুদকের পক্ষ থেকে গত ১১ ফেব্রুয়ারি আদালতের কাছে মতিনের সম্পদ জব্দ ও ব্যাংক ও আর্থিক প্রতিষ্ঠানের হিসাব ফ্রিজ করার আবেদন জানানো হয়। এই আবেদনের ফলে আদালত এই রায় দেন।এ বিষয়ে জানতে চাইলে আবদুল মতিন সরকার মুঠোফোনে প্রথম আলোকে বলেন, ‘এমন আদেশের খবর শুনেছি। আদালত থেকে নথি তোলার চেষ্টা করছি। যৌথ নামে জমি ও ব্যবসার কারণে হিসাবে একটু জটিলতা থাকতে পারে। তবে আমি পুরো সম্পদের হিসাব দুদকে জমা দিয়েছে। কোনো কিছু গোপন করিনি।’\nPosted On March 4, 2019 March 4, 2019 in জাতীয় with0Comments. Tagged: বগুড়া.\n← ভোটার বেড়েছে অভিনয় শিল্পী সংঘের, কমেছে প্রযোজক\nপর্যটনের নতুন সম্ভাবনা বরগুনায় →


রবীন্দ্র বিশ্ববিদ্যালয়ে শিক্ষার্থীদের আন্দোলন এক মাস স্থগিত | Online Version\nরবীন্দ্র বিশ্ববিদ্যালয়ে শিক্ষার্থীদের আন্দোলন এক মাস স্থগিত...\n১৪ শিক্ষার্থীর চুল কর্তনের ঘটনায় শিক্ষিকা ফারহানা ইয়াসমিন বাতেনের স্থায়ী বহিস্কারের দাবিতে আন্দোলনরত শিক্ষার্থীদের সাথে বিশ্ববিদ্যালয়ের ভাইস চ্যান্সেলরের (ভিসি) সাথে সমঝোতা বৈঠক হয়েছে। মঙ্গলবার বিকেলে বিশ্ববিদ্যালয়ের একাডেমিক ভবনে দেড় ঘন্টাব্যাপী এ বৈঠক অনুষ্ঠিত হয়। বৈঠকে শিক্ষিকা ফারহানা ইয়াসিমন বাতেনের বিরুদ্ধে আগামী ২৮ নভেম্বর মধ্যে বহিস্কারের চূড়ান্ত সিদ্ধান্তের আশ্বাস দেয়ায় শিক্ষার্থীরা আন্দোলন স্থগিত করেছে।\nআন্দোলনরত শিক্ষার্থীদের মুখপাত্র আবু জাফর জানান, চুল কর্তনের ঘটনায় সিন্ডিকেট সভায় কোন সিদ্ধান্ত ছাড়াই বৈঠক মুলতবি করায় গত চারদিন ধরে তারা পুনরায় আন্দোলনে নেমেছিলেন। মঙ্গলবার বিকেলে শাহজাদপুর উপজেলা নির্বাহী অফিসার শাহ শামসুজ্জোহার মধ্যস্থায় বিশ্ববিদ্যালয়ের ভিসি মো. আব্দুল লতিফের সাথে শিক্ষার্থীদের বৈঠক হয়। বৈঠকে দীর্ঘ আলোচনা শেষে ভিসি মহোদয় তদন্ত প্রতিবেদনে ঘটনার সত্যতা পেয়েছে স্বীকার করেন এবং স্থায়ী বহিস্কারের বিষয়ে কোন আইন না থাকায় বহিস্কার করতে পারছেন না বলে জানান।\nএরপর আগামী ২৮ নভেম্বরের মধ্যে নতুন আইন প্রণয়ন করে শিক্ষিকা ফারহানাকে বহিস্কারের সিদ্ধান্ত নিবেন বলে ঘোষণা দেন। ভিসির আশ্বাসে তারা আন্দোলন স্থগিত করেন। তবে বুধবার বিশ্ববিদ্যালয় মঞ্জুরী কমিশন গঠিত তদন্ত কমিটি শিক্ষিকা ফারহানা ইয়াসমিনের চুল কর্তনের ঘটনায় তদন্ত করতে আসছে। তদন্ত কমিটিতে সাক্ষ্য শেষে আন্দোলন শিক্ষার্থীরা বৈঠক করে কবে থেকে ক্লাস ও পরীক্ষায় ফিরবে সে বিষয়ে সিদ্ধান্ত নিবেন।\nবিশ্ববিদ্যালয়ের দায়িত্বপ্রাপ্ত ভিসি মো. আব্দুল লতিফ জানান, শিক্ষার্থীদের সাথে সফল সমঝোতা বৈঠক হয়েছে। আগামী ২৮ নভেম্বরের মধ্যে তাদের দাবির বিষয়টির চূড়ান্ত সিদ্ধান্ত দেয়া হবে। দুএকদিনের মধ্যেই শিক্ষার্থীরা ক্লাস ও পরীক্ষায় ফিরবেন। শিক্ষিকা ফারহানা ইয়াসমিন বাতেনের বিরুদ্ধে আনা অভিযোগগুলো তদন্ত প্রতিবেদনে প্রাথমিকভাবে সত্যতা প্রমানিত হয়েছে। কিন্তু একজন শিক্ষিকাকে স্থায়ী বহিস্কারের বিষয়ে সুনির্দিষ্ট আইন না থাকায় কোন সিদ্ধান্ত নেয়া যাচ্ছে না। ২৮ নভেম্বরের মধ্যে আলোচনা-পর্যালোচনা ও উচ্চ পর্যায়ের বৈঠক করে আইন প্রণয়ন করে ফারহানার বিরুদ্ধে ব্যবস্থা গ্রহণ করা হবে।\nপ্রসঙ্গত, গত ২৬ সেপ্টেম্বর রবীন্দ্র বিশ্ববিদ্যালয়ের সাংস্কৃতিক ঐতিহ্য ও বাংলাদেশ অধ্যায়ন বিভাগের সহযোগী অধ্যাপক ফারহানা ইয়াসমিন বাতেন নিজেই কাঁচি হাতে ১৪ শিক্ষার্থীর চুল কেটে দেন বলে অভিযোগে ওঠে।


Daily Sylhet Mirror | সরকারের ত্রাণ কোথায় যায়?\nসরকারের ত্রাণ কোথায় যায়?\nগোটা বিশ্ব করোনা ভাইরাসে আক্রান্ত। আমাদের প্রিয় দেশও করোনাভাইরাসের মহাদুর্যোগে বিপর্যস্ত। এই কঠিন অবস্থা মোকাবিলা করতে গিয়ে হিমশিম খাচ্ছে সরকার ও প্রশাসন। কিন্তু অতি দুঃখের বিষয়, একশ্রেণির জনপ্রতিনিধি এই সুযোগটি কাজে লাগাচ্ছেন। আখের গোছানোর মতলবে আছেন তারা। এই দুঃসময়কে তারা মওকা হিসেবে নিয়েছেন। এর চেয়ে ন্যাক্কারজনক বিষয় আর কী আছে? এই অশুভ মানুষগুলো ত্রাণের সামগ্রী ও অর্থ নানা ছল-ছাতুরে আত্মসাৎ করছে। পত্রিকায় এসেছে, সরকারের খাদ্যবান্ধব কর্মসূচির আওতায় ১০ টাকা কেজির চালও তারা গুদামজাত করে রেখেছেন। সরকারের বিশেষ সহায়তা কর্মসূচির তালিকায় নিজেদের আত্মীয়স্বজন ও সচ্ছল ব্যক্তিদের নাম রাখা হয়েছে।\nসরকার এ ব্যাপারে তৎপর থাকলেও ত্রাণচোরদের ধরতে পারছে না। টেলিভিশনের সংবাদে জানা গেছে, ১০০ জনপ্রতিনিধির বিরুদ্ধে আইনি ব্যবস্থা নেওয়া হয়েছে। কিন্তু এতে জনমনে স্বস্তি আসেনি। কারণ এরপরও এই দুর্নীতি বন্ধ হয়নি। প্রধানমন্ত্রীর কঠোর হুশিয়ারির পরও ত্রাণচোররা শুধরায়নি। ফলে মানুষের উদ্বেগ উৎকন্ঠা থেকেই গেছে। অসহায় মানুষ বিপদে পড়ে ত্রাণ আর সাহায্যের দিকে হাত বাড়িয়েছে। কিন্তু পুরনো শকুনরা তাদের ভয়হীন লুটপাটেই ব্যস্ত।\nসংবাদ মাধ্যমে খবর এসেছে, স্থানীয় সরকার মন্ত্রণালয় যে ১০০ জন জনপ্রতিনিধিকে সাময়িক বরখাস্ত করেছে, তাঁরা নানা অপতৎপরতায় স্বপদে ফিরে আসার চেষ্টা চালাচ্ছেন। সাময়িক বরখাস্ত হওয়া প্রতিনিধিদের মধ্যে আছেন ৩০ জন ইউপি চেয়ারম্যান, ৬৪ জন ইউপি সদস্য, চারজন পৌর কাউন্সিলর, একজন উপজেলা কাউন্সিলর ও একজন জেলা পরিষদ সদস্য। তবে এর বাইরেও অনেক জনপ্রতিনিধির নানা দুষ্কর্মের খবর সংবাদমাধ্যমে আসছে। আমি মনে করি, এই চোরদের হাত থেকে সরকারের ‘সহায়তা’ বাঁচানো প্রথম কাজ। এই বিষয়টি স্বয়ং প্রধানমন্ত্রীর হস্তক্ষেপ দরকার। পাশাপাশি যারা বরখাস্ত হয়েছে, তাদেরকে স্থায়ীভাবে সরিয়ে দেওয়া এবং শাস্তি নিশ্চিত করা হোক।


‘গুচ্ছ কৌশল’ নিয়ে এগুচ্ছে জাতীয় ঐক্যফ্রন্ট - 24 Live Newspaper - Bangla\n‘গুচ্ছ কৌশল’ নিয়ে এগুচ্ছে জাতীয় ঐক্যফ্রন্ট\nএকাদশ জাতীয় সংসদ নির্বচনের ফলাফল প্রত্যাখ্যান ও পুর্নিবাচন দাবি করা জাতীয় ঐক্যফ্রন্ট ‘গুচ্ছ কৌশল’ নিয়ে গুচ্ছে। বিরোধী জোটটি নির্বাচনী অনিয়মের বিরুদ্ধে আইনি লড়াইয়ের পাশাপাশি ফলাফল প্রত্যাখ্যান করা দলগুলোকে নিয়ে বৃহত্তর আন্দোলনে নামার পরিকল্পনা নিয়েছে। সেই সঙ্গে সরকারকে চাপে রাখতে আন্তর্জাতিক মহলেও প্রচারণার ওপর জোর দেয়া হচ্ছে।\nঐক্যফ্রন্ট নেতারা জানান, নির্বাচনে ব্যাপক ‘কারচুপি ও ভোট ডাকাতির’ মাধ্যমে ক্ষমতা দখল করেছে আওয়ামী লীগ। এ সব ‘অনিয়মের’ বিরুদ্ধে আপাতত আইনি লড়াইয়ে নামার সিদ্ধান্ত নেয়া হয়েছে। ধানের শীষের প্রার্থীরা তাদের নির্বাচনী এজেন্টের মাধ্যমে রিটার্নিং কর্মকর্তার কাছে লিখিত অভিযোগ জানাবেন। এরপর প্রতিকার চেয়ে হাইকোর্টের নির্বাচনী ট্রাইব্যুনালে মামলা করবেন তারা।\nএছাড়া ‘ভোটে সুক্ষ অনিয়মের’ চিত্র তুলে বিদেশি দেশগুলোর কূটনীতিকদের মাধ্যমে সরকারের ওপর চাপ সৃষ্টি করার চেষ্টা করা হবে। একই সঙ্গে বিএনপির নেতৃত্বাধীন ২০ দলীয় জোট ও ঐক্যফ্রন্টের বাইরে থাকা দলগুলোকে সঙ্গে নিয়ে বৃহত্তর আন্দোলনে যাওয়ার চিন্তা-ভাবনা করা হচ্ছে। এ ক্ষেত্রে বাম জোট ও ইসলামী আন্দোলনকেও কাছে টানার চেষ্টা করা হবে।\nঐক্যফ্রন্ট সূত্র জানায়, নির্বাচনের সার্বিক পরিস্থিতি পর্যালচনা করতে ভোটের পর দিন ৩১ ডিসেম্বর বৈঠকে বসেন শীর্ষ নেতারা। রাজধানীর মতিঝিলে ড. কামাল হোসেনের চেম্বারে অনুষ্ঠিত ওই বৈঠকে বৃহত্তর আন্দোলনের বিষয়ে আলোচনা হয়।\nবৈঠকে ঐক্যফ্রন্টের নেতা ডা. জাফরুল্লাহ চৌধুরীকে বাম গণতান্ত্রিক জোটের সঙ্গে এবং জেএসডির আ স ম আবদুর রবকে চরমোনাই পীরের ইসলামী আন্দোলনের সঙ্গে যোগাযোগ রক্ষা করার দায়িত্ব দেয়া হয়।\nসূত্রমতে, নির্বাচনে অভিযোগের বিষয়ে মামলা করা এবং আন্দোলনের নতুন কর্মসূচি নিয়ে ঐক্যফ্রন্টের নেতারা আলোচনা শুরু করেছেন। খুব শিগগিরই আসনভিত্তিক মামলা করার সিদ্ধান্ত হলেও তাড়াহুড়া করে আন্দোলনে না নামার কথা ভাবা হচ্ছে।\nঐক্যফ্রন্ট নেতা নাগরিক ঐক্যের আহ্বায়ক মাহমুদুর রহমান মান্না বলেন, ‘আমি রিটার্নিং কর্মকর্তার কাছে অভিযোগ জানাবো, নির্বাচনী ট্রাইব্যুনালে মামলা করব। আমি চাই, অন্য প্রার্থীরা আসনভিত্তিক অভিযোগ দায়ের করবেন।’\nএদিকে বৃহস্পতিবার সকল আসনে ধানের শীষের প্রার্থীদের বৈঠকে নিয়ে বৈঠক করেন বিএনপিসহ ঐক্যফ্রন্টের নেতারা। বিএনপি চেয়ারপার্সসের গুলশান কার্যালয়ের ওই বৈঠকে প্রার্থীরা আসনভিত্তিক নির্বাচনী অনিয়মের অভিযোগ লিখিতভাবে জমা দেন। পরে নির্বাচন কমিশনে স্মারকলিপি দেয়া হয়।\nএ বিষয়ে বিএনপির স্থায়ী কমিটির একজন সিনিয়র সদস্য বলেন, ‘বিভিন্ন দাবি-দাওয়া নিয়ে এর আগেও নির্বাচন কমিশনে যাওয়া হয়েছে। তাতে কোনো লাভ হয়নি। ভোটের পর স্মারকলিপি দিয়েও লাভ হবে না। তাই বিকল্প কৌশল নিয়ে ভাবতে হবে।’


হরিরামপুরে চিকিৎসাকেন্দ্রসহ বিভিন্ন স্থাপনা নদী গর্ভে বিলীন হচ্ছে – সংবাদজমিন\nপ্রকাশ: আগস্ট ২৯, ২০২১, ৭:৫৪ অপরাহ্ণ\nমানিকগঞ্জের হরিরামপুর উপজেলার দুর্গম এলাকার তিনটি ইউনিয়নবাসীর একমাত্র চিকিৎসাকেন্দ্র হচ্ছে আজিমনগর স্বাস্থ্য ও পরিবারকল্যাণ কেন্দ্রটি এখন শুধুই স্মৃতি। শনিবার রাতে স্বাস্থ্যকেন্দ্রটি নদীগর্ভে বিলীন হয়ে গেছে। এর আগে চলতি মাসের শুরুতে উপজেলার সুতালড়ি ইউনিয়নের রামচন্দ্রপুর সরকারি প্রাথমিক বিদ্যালয়টি বিলীন হয়ে গেছে। এছাড়া শিক্ষাপ্রতিষ্ঠান, ধর্মীয় প্রতিষ্ঠান, বসতবাড়ি ও ফসলিজমিসহ বিভিন্ন স্থাপনা বিলীনের আশঙ্কায় রয়েছে।\nএলাকাবাসীদের অভিযোগ, নদীভাঙনে বিলীন হওয়ার আশঙ্কা স্বাস্থ্যকেন্দ্রটি রক্ষায় দাবি জানানো হলেও ব্যবস্থা নেওয়া হয়নি। এর আগে কর্তৃপক্ষ পদক্ষেপ না নেওয়ায় পাশের সূতালড়ি সরকারি প্রাথমিক বিদ্যালয়টিও নদীগর্ভে বিলীন হয়ে গেছে। তাঁরা নদী ভাঙনরোধে স্থায়ী বাঁধ নির্মাণের দাবি জানান।\nউপজেলা নির্বাহী কর্মকর্তা সাইফুল ইসলাম বলেন, স্বাস্থ্য কেন্দ্রেটির নদী ভাঙন থেকে রক্ষায় জেলা পানি উন্নয়ন বোর্ড (পাউবো) কর্তৃপক্ষকে জানানো হয়। জেলা পরিবারকল্যাণ অধিদপ্তরের উপপরিচালক মো. গোলাম নবী জানান, স্বাস্থ্য কেন্দ্রটি সম্পূর্ণ বিলীন হয়ে গেছে। এটি রক্ষায় পানি উন্নয়ন বোর্ডকে ইতিপূর্বেই জানানো হয়েছিল।\nজেলা পানি উন্নয়ন বোর্ডের নির্বাহী প্রকৌশলী মো. মাঈন উদ্দিন বলেন, বিস্তৃর্ণ চরাঞ্চলে নদীভাঙন রোধে ব্যবস্থা নিতে হলে বিপুল অর্থের প্রয়োজন। তাছাড়া তীব্র স্রোতের কারণে কাজও করা যায় না। এ ছাড়া ৬০ লাখ টাকা খরচ করেও ৫০ লাখ টাকা স্থাপনা রক্ষা করা যায়নি। ভবিষ্যতে চরাঞ্চলে স্থানান্তরযোগ্য স্থাপনা নির্মাণে পরামর্শ দেন তিনি।